Sudinam Online | Malayalam news website from Kannur News Paper Sudinam Kannur ALAPPUZHA – Page 151 – Sudinam Online | Malayalam news website from Kannur News Paper Sudinam Kannur.\nഷാനിമോള് ഉസ്മാനെതിരേ പരാതി\nആലപ്പുഴ: എഐസിസി അംഗം ഷാനിമോള് ഉസ്മാനെതിരേ ആലപ്പുഴ ഡിസിസി പ്രസിഡന്റ് എ.എ.ഷുക്കൂര് രംഗത്ത്. ലോക്‌സഭ തെരഞ്ഞെടുപ്പില് ആലപ്പുഴയിലെ യുഡിഎഫ് സ്ഥാനാര്‍ഥി കെ.സി.വേണുഗോപാലിന് വേണ്ടി ഷാനിമോള് കാര്യമായി പ്രവര്‍ത്തിച്ചില്ലെന്ന് ഷുക്കൂര് ആരോപിച്ചു. ഇതിനെതിരേ കെപിസിസിക്ക് പരാതി നല്‍കുമെന്നും ഷുക്കൂര് പറഞ്ഞു.\nകടല് പന്നി ശല്യം\nമര്‍ദനം; പ്രതികള് റിമാന്റില്\nറീ പോളിംഗ് നടത്തണം: കൊടിക്കുന്നില്\nആലപ്പുഴ: ബൂത്ത് പിടിച്ചടക്കലിനു സമാനമായ അക്രമം നടന്ന കൈനകരി കുട്ടമംഗലം എസ്എന്‍ഡിപി സ്‌കൂളിലെ അഞ്ച്, ആറ് ബൂത്തുകളില് വീണ്ടും വോട്ടെടുപ്പു നടത്തണമെന്നാവശ്യപ്പെട്ടു മാവേലിക്കര ലോക്‌സഭാ മണ്ഡലത്തിലെ യുഡിഎഫ് സ്ഥാനാര്‍ഥി കേന്ദ്രമന്ത്രി കൊടിക്കുന്നില് സുരേഷ് പരാതി നല്‍കി. ഇവിടെ യുഡിഎഫ് ഏജന്റുമാരെ എല്‍ഡിഎഫുകാര് മര്‍ദിക്കുകയും വിരട്ടി ഓടിക്കുകയും ചെയ്തതിനെത്തുടര്‍ന്നു യുഡിഎഫിന് ഏജന്റുമാരില്ലാതെയാണു ദീര്‍ഘ നേരം വോട്ടെടുപ്പു നടന്നത്. ഇതു സംബന്ധിച്ചു പ്രിസൈഡിംഗ് ഓഫിസറുടെ റിപ്പോര്‍ട്ട് തേടിയിട്ടുണ്ടെന്നു ജില്ലാ കലക്ടര് എന്. പത്മകുമാര് പറഞ്ഞു.\nആലപ്പുഴ ബീച്ചില് കാണാതായ മൂന്ന് വിദ്യാര്‍ത്ഥികളുടേയും മൃതദേഹങ്ങള് കണ്ടെത്തി\nആലപ്പുഴ: ആലപ്പുഴ ബീച്ചില് കാണാതായ മൂന്ന് വിദ്യാര്‍ത്ഥികളുടേയും മൃതദേഹങ്ങള് കണ്ടെത്തി. കോസ്റ്റല് പോലീസും മത്സ്യത്തൊഴിലാളികളും ചേര്‍ന്ന് നടത്തിയ തെരച്ചിലിലാണ് മൃതദേഹങ്ങള് കണ്ടെത്തിയത്. ഇടുക്കി പടമുഖം തിരുഹൃദയ ദേവാലയത്തിലെ സണ്‍ഡേ സ്‌കൂള് വിദ്യാര്‍ത്ഥികളാണ് ബീച്ചിലിറങ്ങി തിരയില്‍പ്പെട്ടു കാണാതായത്. ഇടുക്കി പടമുഖം സ്വദേശി മുണ്ടുനടയില് സൈമണിന്റെ മകന് സ്‌റ്റെല്‍വിന്, ആലപ്പാട്ട് ഫിലിപ്പിന്റെ മകന് സിറിയക്ക് (15), മുളയിങ്കല് ബെന്നിയുടെ മകന് ബോണി(15), എന്നിവരുടെ മൃതദേഹങ്ങളാണ് ഇന്ന് രാവിലെ കോസ്റ്റല് പൊലീസും മത്സ്യത്തൊഴിലാളികളും ചേര്‍ന്നു നടത്തിയ തിരച്ചിലില് … Continue reading "ആലപ്പുഴ ബീച്ചില് കാണാതായ മൂന്ന് വിദ്യാര്‍ത്ഥികളുടേയും മൃതദേഹങ്ങള് കണ്ടെത്തി"\nഹരിപ്പാട്: ജില്ലയുടെ വിവിധ ഭാഗങ്ങളില് നിന്ന് ബൈക്കുകളും കടകളില് മോഷണവും നടത്തിയ രണ്ടുപേരെ പോലീസ് അറസ്റ്റുചെയ്തു. നൂറനാട് പൂണ്ടുവിളയില് അനസ് (28), അന്‍സല് (18) എന്നിവരെയാണ് എസ്‌ഐ കെടി സന്തോഷിന്റെ നേതൃത്വത്തിലുള്ള പോലീസ് സംഘം പിടികൂടിയത്. സംഘത്തിലെ രണ്ടുപേരെ കൂടി പിടികൂടാനുണ്ടെന്ന് പോലീസ് പറഞ്ഞു. കഴിഞ്ഞ ദിവസം ഡാണാപ്പടിയിലുള്ള രണ്ട് ഗ്യാസ് സ്റ്റൗ വില്‍പന കടകളില് പ്രതികള് മോഷണം നടത്തിയിരുന്നു. എസ്എന് തീയറ്ററിനു സമീപമുള്ള ഹരിപ്പാട് ഉത്രം വീട്ടില് കെപി മനോജിന്റെ ഉടമസ്ഥതയിലുള്ള ലക്ഷ്മി ഗ്യാസ് ഏജന്‍സി, … Continue reading "മോഷ്ടാക്കള് അറസ്റ്റില്"\nമാന്നാര് : കുടുംബ പ്രശ്‌നത്തെചൊല്ലിയുള്ള വഴക്കില് യുവാവിനു വെട്ടേറ്റു. ഇരമത്തൂര് ചെറുപാറയില് ഷാജി(40)ക്കാണു വെട്ടേറ്റത്. ഗുരുതരമായി പരുക്കേറ്റ ഇയാളെ കോട്ടയം മെഡിക്കല് കോളജ് ആശുപത്രിയില് പ്രവേശിപ്പിച്ചു. തലയ്ക്കും കൈയ്ക്കും ഗുരുതരമായി വെട്ടേറ്റു. കഴിഞ്ഞദിവസം ഇയാളുടെ അയല്‍വാസികളായ ബന്ധുക്കളുമായി വഴക്കുണ്ടാക്കിയിരുന്നു. ഇതേത്തുടര്‍ന്ന് ഇവര് മാന്നാര് പോലീസില് പരാതി നല്‍കി. ഇന്നലെ പോലീസ് ഇയാളെ സ്‌റ്റേഷനിലേക്കു വിളിപ്പിച്ചിരുന്നു. സ്‌റ്റേഷനില് എത്തി മടങ്ങി വീട്ടിലെത്തിയപ്പോഴായിരുന്നു ഒരു സംഘം ആളുകള് മാരകായുധങ്ങളുമായി ഇയാളെ ആക്രമിച്ചത്.\nസ്ത്രീകള് ജില്ലാ സഹകരണബാങ്ക് ഉപരോധിച്ചു\nആലപ്പുഴ: റിസര്‍വ് ബാങ്ക് നിര്‍ദേശം ലംഘിച്ച് രാഷ്ട്രീയ പ്രേരിതമായി കുടുംബശ്രീ സംഘങ്ങള്‍ക്ക് വായ്പ നിഷേധിക്കുന്നതിനെതിരെ ആയിരക്കണക്കിന് സ്ത്രീകള് ജില്ലാ സഹകരണബാങ്ക് ഉപരോധിച്ചു. രാവിലെ ഒമ്പതിന് ആരംഭിച്ച ഉപരോധം മൂലം സമരം അവസാനിക്കുന്നതുവരെ ബാങ്കിന്റെ പ്രവര്‍ത്തനം നിലച്ചു. കുടുംബശ്രീ യൂണിറ്റുകള്‍ക്ക് വായ്പ നല്‍കില്ലെന്ന തീരുമാനം പിന്‍വലിച്ചില്ലെങ്കില് ബാങ്ക് പ്രവര്‍ത്തിക്കാന് അനുവദിക്കില്ലെന്ന് സമരനേതാക്കള് മുന്നറിയിപ്പ് നല്‍കി.\nഅടുക്കള വാതിലുകള് കുത്തിപ്പൊളിച്ച് കവര്‍ച്ച\nതുറവൂര് : അടുക്കള വാതിലുകള് കുത്തിപ്പൊളിച്ച് കവര്‍ച്ച. മോഷ്ടാക്കള് രണ്ടു വീടുകളില് നിന്നായി കവര്‍ന്നത് എട്ടര പവന്റെ ആഭരണവും 6,750 രൂപയും. പട്ടണക്കാട് അത്തിക്കാട് പ്രദേശത്ത് ആറു വീടുകളില് മോഷണശ്രമവും ഉണ്ടായി. പട്ടണക്കാട് തെക്കെ കുന്നുംപുറത്ത് രതീഷിന്റെ വീട്ടില്‍നിന്ന് ആറര പവന്റെ ആഭരണവും 6,000 രൂപയും, ചേനപ്പള്ളി ബൈജുവിന്റെ വീട്ടില്‍നിന്നു രണ്ടു പവന്റെ ആഭരണവും 750 രൂപയുമാണു കവര്‍ന്നത്. ഇന്നലെ പുലര്‍ച്ചെ മൂന്നോടെയായിരുന്നു സംഭവം. രതീഷിന്റെ വീടിന്റെ അടുക്കള വാതില് കുത്തി തുറന്ന് അകത്തുകയറിയ സംഘം അലമാരയില് … Continue reading "അടുക്കള വാതിലുകള് കുത്തിപ്പൊളിച്ച് കവര്‍ച്ച"\nകായംകുളത്ത് ബസും കാറും കൂട്ടിയിടിച്ച് നാല് മരണം\nകായംകുളം: കായംകുളത്തിനടുത്ത് കരിയിലക്കുളങ്ങരയില് എയര് ബസും കാറും കൂട്ടിയിടിച്ച് നാല് പേര് മരിച്ചു. കാറിലുണ്ടായിരുന്ന ഓച്ചിറ ക്ലാപ്പന സ്വദേശികളാണ് മരിച്ചത്. രണ്ട് പുരുഷന്മാരും രണ്ട് സ്ത്രീകളുമാണ് മരിച്ചത്. മൂന്നു പേര്‍ക്ക് പരിക്കേറ്റു. ഒരു പിഞ്ചുകുഞ്ഞ് ഉള്‍പ്പടെ ഏഴ് പേരാണ് കാറിലുണ്ടായിരുന്നത്. 12 മണിയോടെയായിരുന്നു അപകടം


'സൗദി കിരീടാവകാശിയെ കണ്ടുപഠിക്കണം' സെല്‍ഫികള് കള്ളം പറയില്ല - Oneindia Malayalam\nPublished : December 06, 2017, 07:01\n'സൗദി കിരീടാവകാശിയെ കണ്ടുപഠിക്കണം' സെല്‍ഫികള് കള്ളം പറയില്ല\nഅന്താരാഷ്ട്ര മാധ്യമങ്ങള് വളരെയധികം ശ്രദ്ധയോടെ നോക്കി കാണുന്ന ലോക നേതാക്കളില് ഒരാളാണ് സൌദി കിരീടാവകാശി മുഹമ്മദ് ബിന് സല്‍മാന് രാജകുമാരന്. അഴിമതി വിരുദ്ധ പോരാട്ടത്തിന്‍റെ ഭാഗമായി സൌദിയില് നടന്ന അറസ്റ്റ് ലോക രാഷ്ട്രങ്ങളെ ഞെട്ടിച്ചിരുന്നു. എന്നാല് അതിന്റെയൊന്നും ഒരു നാട്യവും ഇല്ല അദ്ദേഹത്തിന്. ഒരു കിരീടാവകാശിയുടെ ജാഡകളൊന്നും ഇല്ലാതെ അദ്ദേഹം സെല്‍ഫികള്‍ക്ക് പോസ് ചെയ്തു. അത് ഇപ്പോള് സോഷ്യല് മീഡിയയില് വൈറല് ആയിരിക്കുകയാണ്. മദീനയിലെ അല് ഉല മലനിരകളില് നിന്നുള്ള ചിത്രങ്ങളാണ് ഇപ്പോള് സോഷ്യല് മീഡിയയില് പ്രചരിക്കുന്നത്. കിരീടാവകാശിയുടെ, പരമ്പരാഗത് അറബ് രാജകുടുംബ വേഷത്തില് അല്ലാത്ത ചിത്രങ്ങളാണ് ഇവ. ഒരു പക്ഷേ ഒറ്റ നോട്ടത്തില് അത് മുഹമ്മദ് രാജകുമാരന് ആണെന്ന് പോലും തിരിച്ചറിയാന് പറ്റി എന്ന് വരില്ല. ബാന്ദര് അല് എനേസി എന്ന സൗദി പൗരനും അദ്ദേഹത്തിന്റെ എട്ട് കസിന്‍സും മദീനയിലെ അല് ഉല മലനിരകള് സന്ദര്‍ശിക്കുകയായിരുന്നു. അവിടെ വച്ചാണ് അവര് മുഹമ്മദ് ബിന് സല്‍മാനെ കണ്ടത്.


മഹാമാരികള് പടരുന്ന അവസരത്തിലും തേടാം വി. യൗസേപ്പിന്റെ മാദ്ധ്യസ്ഥം | Catholic Church News Malayalam\nHome Articles മഹാമാരികള് പടരുന്ന അവസരത്തിലും തേടാം വി. യൗസേപ്പിന്റെ മാദ്ധ്യസ്ഥം\nമഹാമാരികള് പടരുന്ന അവസരത്തിലും തേടാം വി. യൗസേപ്പിന്റെ മാദ്ധ്യസ്ഥം\nകൊറോണ, നിപ്പ എന്നീ മഹാമാരികള് നമ്മുടെ കൊച്ചുകേരളത്തില് ഭീകരമായ വിധത്തില് വ്യാപിക്കുകയാണ്. പ്രാര്‍ത്ഥനയും മുന്‍കരുതലുമായി ലോകമെമ്പാടുമുള്ള വിശ്വാസികളും ഈ പ്രതിസന്ധിഘട്ടത്തെ നേരിടുകയാണ്. ഈ സാഹചര്യത്തില് വി. യൗസേപ്പിതാവിന്റെ മാദ്ധ്യസ്ഥം അപേക്ഷിക്കുകയും തങ്ങളെത്തന്നെ വിശുദ്ധന് സമര്‍പ്പിക്കുകയും ചെയ്യുന്നത് ഏറെ ഫലം ചെയ്യുമെന്നാണ് ഒരു ചരിത്രസംഭവം നമ്മെ ഓര്‍മ്മപ്പെടുത്തുന്നത്.\nപ്ലേഗ് എന്ന പകര്‍ച്ചവ്യാധി പടരുന്ന കാലം. 1638 ജൂലൈ 15 -ന് ല്യോണ്‍സിലെ ഡോഫൈന് പാര്‍ലമെന്റിലെ അഭിഭാഷകനായ ഓഗറിയുടെ ഏഴു വയസുള്ള മകന് പ്ലേഗ് ബാധിച്ചുവെന്ന സത്യം മനസ്സിലായി. കുട്ടിയെ സന്ദര്‍ശിച്ച ഡോക്ടര്‍മാര് കുഞ്ഞ് മരിക്കുമെന്ന് വിധിയെഴുതുകയും മറ്റുള്ളവര്‍ക്കു കൂടി രോഗം ബാധിക്കുമെന്ന ഭയത്തില് കുട്ടിയെ പകര്‍ച്ചവ്യാധികള് പിടിപെടുന്നവരെ കിടത്തുന്ന സെന്റ് ലോറന്‍സ് എന്ന പെസ്റ്റ്ഹൗസിലേക്ക് മാറ്റുകയും ചെയ്തു. എന്നാല് വി. യൗസേപ്പിതാവിന്റെ മാദ്ധ്യസ്ഥശക്തിയാല് തന്റെ മകന് സൗഖ്യം ലഭിക്കുകയും തന്റെ കുടുംബത്തെ പ്ലേഗില് നിന്നും സംരക്ഷിക്കുകയും ചെയ്യുകയാണെങ്കില് വിശുദ്ധനോടുള്ള ആദരണാര്‍ത്ഥം താനും തന്റെ കുടുംബവും ഒന്‍പതു ദിവസം തുടര്‍ച്ചയായി ഇടവക പള്ളിയില് വിശുദ്ധ കുര്‍ബാനയില് സംബന്ധിക്കുമെന്ന് ഓഗറി സത്യം ചെയ്തു.\nവി. യൗസേപ്പിതാവിന്റെ മദ്ധ്യസ്ഥത യാചിച്ചുകൊണ്ട് അവര് ശക്തമായ പ്രാര്‍ത്ഥന തുടര്‍ന്നു. തുടര്‍ന്ന് എല്ലാവരെയും ഞെട്ടിച്ചുകൊണ്ട് അത്ഭുതം നടന്നു. ഡോക്ടറുമാരുടെ അനുമാനങ്ങളെ പൂര്‍ണ്ണമായി തള്ളിക്കളഞ്ഞുകൊണ്ട് കുട്ടിയുടെ രോഗം പരിപൂര്‍ണ്ണമായി സൗഖ്യപ്പെട്ടു. മാത്രമല്ല ഓഗറിയുടെ ഒന്‍പതംഗ കുടുംബത്തില് മറ്റാര്‍ക്കും രോഗം പിടിപെട്ടതുമില്ല.\nഇത് ഒരു ഒറ്റപ്പെട്ട സംഭവമല്ല. മഹാമാരികളില് നിന്ന് സംരക്ഷണം നല്‍കിക്കൊണ്ട് വി. യൗസേപ്പ് പ്രവര്‍ത്തിച്ച അനേകം അനുഭവങ്ങളും സംഭവങ്ങളും വിവിധ കാലഘട്ടങ്ങളില് ലോകത്തിന്റെ വിവിധ കോണുകളില് നിന്ന് റിപ്പോര്‍ട്ട് ചെയ്യപ്പെട്ടിട്ടുണ്ട്.


(കലാകൗമുദി വാരിക, 1986-04-06-ൽ പ്രസിദ്ധീകരിച്ചതു്)\nജി. ശങ്കരക്കുറുപ്പു് ഹൃദയാഘാതത്താൽ അവശനായി തിരുവനന്തപുരത്തെ മെഡിക്കൽ കോളേജ് ആശുപത്രിയിൽ കിടക്കുമ്പോൾ ഞാൻ അദ്ദേഹത്തെ കാണാൻ ചെന്നു. തൂവെള്ള വസ്ത്രങ്ങളണിഞ്ഞ് പുഞ്ചിരി നിറഞ്ഞ മുഖവുമായി കവി ശയനീയത്തിൽ ശയിക്കുകയായിരുന്നു. ‘വരൂ, വരൂ’ എന്നു് അദ്ദേഹം എന്നെ സ്നേഹപൂർവ്വം ക്ഷണിച്ചു. അദ്ദേഹത്തിന്റെ സഹധർമ്മിണി ബിസ്കറ്റെടുത്തു കൊടുത്തു. “കൃഷ്ണൻ നായർക്കും കൂടെ വന്നയാളിനും ബിസ്കറ്റ് കൊടുക്കു” എന്നു് കവി ശ്രീമതിയോടു പറഞ്ഞു. ഞാൻ ബിസ്ക്കറ്റ് ഇഷ്ടപ്പെടുന്നവനല്ല. എങ്കിലും സാമാന്യ മര്യാദയെക്കരുതി അതു വാങ്ങിച്ചു. “കൂടെ വന്നതു് ആരു്?” എന്നു കവി ചോദിച്ചപ്പോൾ കെ. വി. ദേവ് എന്നു ഞാൻ മറുപടി നൽകി. എന്നിട്ടു് അറിയിച്ചു: “മാഷ്ടെ ‘ശിവതാണ്ഡവം’ കാവ്യം വായിച്ചു. ഉജ്ജ്വലമായിരിക്കുന്നു. ദേവ് നല്ലപോലെ ചൊല്ലും”. “എന്നാൽ ദേവ് വായിക്കൂ” എന്നു് ജി. പറഞ്ഞു. കെ. വി. ദേവ് നല്ലപോലെ കവിത വായിക്കുന്ന ആളാണു്. പാടുകയും ചെയ്യും. പക്ഷേ തെക്കൻ രീതിയിൽ അദ്ദേഹം ആ കാവ്യം വായിച്ചതു് കവിക്ക് ഇഷ്ടപ്പെട്ടില്ലെന്നതു് അദ്ദേഹത്തിന്റെ മുഖഭാവം തെളിയിച്ചു.\nമെഡിക്കൽ കോളേജിൽ പഠിക്കുന്ന ഒരു ചെറുപ്പക്കാരൻ മുറിയിൽ കയറി വന്നു. രോഗത്തിന്റെ വിവരങ്ങൾ പരുക്കൻ ഭാഷയിൽ അന്വേഷിച്ചു. ഷീറ്റ് വലിച്ചു മാറ്റി പാരുഷ്യത്തോടെ പരിശോധന തുടങ്ങി. തന്റെ കണ്ണീരു ഭർത്താവു് കാണരുതെന്നു് വിചാരിച്ചു് സഹധർമ്മിണി സുഭദ്രാമ്മ പടിഞ്ഞാറോട്ടു തിരിഞ്ഞു നിന്നു. യുവാവിന്റെ ചോദ്യങ്ങളും പരിശോധനകളും കൂടുതൽ കൂടുതൽ പാരുഷ്യമാർന്നപ്പോൾ ജി. കോപിച്ചു. “നിങ്ങൾ പോകൂ” എന്നു് അദ്ദേഹം ആജ്ഞാപിച്ചതിൽ ഒരു തെറ്റുമില്ല. യുവാവു് പോയപ്പോൾ അദ്ദേഹം എന്നോടു പറഞ്ഞു: “പരുക്കൻ പെരുമാറ്റത്തിനു പകരം പരുക്കൻ ഭാഷ”. “മാഷ്ടെ അസുഖമൊക്കെ വേഗം ഭേദമായി വീട്ടിൽ പോകാനിട വരട്ടെ. ഞാൻ എറണാകുളത്തു വന്നു കണ്ടു കൊള്ളാം”. ജി. പിന്നീടും വളരെക്കാലം ആരോഗ്യത്തോടെ ജീവിച്ചിരുന്നു. ആശുപത്രിയിൽ വച്ചു യാത്ര ചോദിച്ചപ്പോൾ അദ്ദേഹത്തിന്റെ കരതലങ്ങൾ ഞാൻ സ്പർശിച്ചു. എന്തൊരു തണുപ്പ്! ആ തണുപ്പു് ഇപ്പോഴും അനുഭവപ്പെടുന്നുണ്ടോ? ഉണ്ടു്.\nഒരിക്കൽ നാരദൻ മഹാവിഷ്ണുവിനോടു് മായ എന്നാൽ എന്താണെന്നു ചോദിച്ചു. തന്റെ കൂടെ വരാൻ പറഞ്ഞിട്ടു് മഹാവിഷ്ണു നടന്നു. പെട്ടെന്നു് അവരുടെ മുൻപിൽ മണൽക്കാടു്. വിഷ്ണുവിനു വല്ലാത്ത ദാഹം. അടുത്തുള്ള ഗ്രാമത്തിൽ ചെന്നു് കുറച്ചു വെള്ളം കൊണ്ടു വരാൻ അദ്ദേഹം നാരദനോടു പറഞ്ഞു. മഹർഷി ആദ്യം കണ്ട വാതിലിൽ തട്ടി. ഒരു സുന്ദരിയായ തരുണി വാതിൽ തുറന്നു. അവളെ കണ്ട മാത്രയിൽ നാരദൻ വെള്ളത്തിന്റെ കാര്യം മറന്നു. അകത്തേക്കു കടന്ന അദ്ദേഹത്തെ യുവതിയുടെ അച്ഛനമ്മമാർ ഭക്തിയോടെ സ്വീകരിച്ചു. കാലം കഴിഞ്ഞു. നാരദൻ ആ ചെറുപ്പക്കാരിയെ വിവാഹംകഴിച്ചു. ദാമ്പത്യജീവിതത്തിന്റെ സുഖം ആസ്വദിച്ചു. പന്ത്രണ്ടു് കൊല്ലം കഴിഞ്ഞു. നാരദനു് മൂന്നു് കുട്ടികളുണ്ടായി. ശ്വശുരന്റെ മരണത്തിനു ശേഷം അദ്ദേഹം വലിയ സ്വത്തിന്റെ ഉടമസ്ഥനായി. പന്ത്രണ്ടു വർഷം കഴിഞ്ഞപ്പോൾ പേമാരിയുണ്ടായി. വെള്ളപ്പൊക്കത്തിൽ പെട്ടു് എല്ലാം ഒഴുകിപ്പോയി. ഭാര്യയെ ഒരു കൈകൊണ്ടു് പിടിച്ച്, മറ്റേ കൈ കൊണ്ടു് രണ്ടു് കുട്ടികളെയും ഗ്രഹിച്ച്, ഏറ്റവും ഇളയ കുട്ടിയെ തോളിൽ ഇരുത്തി നാരദൻ വെള്ളപ്പൊക്കത്തിലൂടെ നീങ്ങി. ഒരു കുട്ടി വീണു. അതിനെ രക്ഷിക്കാൻ ശ്രമിക്കുന്നതിനിടയിൽ ഭാര്യയും മറ്റു കുട്ടികളും ഒഴുകിപ്പോയി. ഒരുപാറയിൽ അടിഞ്ഞ നാരദനു് ബോധം വീണ്ടു കിട്ടിയപ്പോൾ അദ്ദേഹം പൂർവ്വകാല ദൗർഭാഗ്യങ്ങളെ ഓർമ്മിച്ചു പൊട്ടിക്കരഞ്ഞു. പെട്ടെന്നു് മണൽക്കാടു്. സൂര്യൻ ജ്വലിക്കുന്നു. അതാ മഹാവിഷ്ണൂവിന്റെ ശബ്ദം. “മകനേ വെള്ളമെവിടെ? ഞാൻ അര നാഴികയിലധികമായി കാത്തു നിൽക്കുന്നല്ലോ”. നാരദനു് മായ എന്തെന്നു് മനസ്സിലായി. അതുമാത്രമല്ല, ജഗത്സംബന്ധിയായ മായ കാലത്തിലൂടെയാണു് ആവിഷ്ക്കരിക്കപ്പെടുന്നതെന്ന സത്യവും അദ്ദേഹം ഗ്രഹിച്ചു (സ്വാമി വിവേകാനന്ദൻ, നാരദപുരാണത്തിലെ ഇക്കഥ പുനരാഖ്യാനം ചെതിട്ടുണ്ടു്. സമ്പൂർണ്ണകൃതികൾ നോക്കുക. ജെ. ബി. പ്രിസ്റ്റിലി യുടെ Man and Time എന്ന പുസ്തകത്തിലും ഇതു ഞാൻ കണ്ടു).\nഈ കാലം ഭയജനകമാണു്. ഭയജനകമാണെങ്കിലും അതിൽ നിന്നു് രക്ഷപ്പെടാൻ എല്ലാവർക്കും ഭയമാണു്. കാലത്തിൽ തന്നെ കഴിയുവാൻ—മരിക്കാതിരിക്കാൻ—ഓരോ വ്യക്തിയും ആഗ്രഹിക്കുന്നു. ഈ ആഗ്രഹം മായയാലാണെന്നു് വേദവും വേദാന്തവും ഉദ്ഘോഷിക്കുന്നു. ആത്മാവു് വിവിധ ശരീരങ്ങളിലൂടെ ആവിർഭവിച്ചു് ആവിർഭവിച്ചു് പ്രാഥമിക സത്യത്തിൽ വിലയം കൊള്ളുന്നു എന്നാണു് ഭാരതീയരുടെ വിശ്വാസം. ആത്മാവിന്റെ ഈ “തീർഥയാത്ര”യെ പരിഗണിക്കുമ്പോൾ മരണമെത്ര നിസ്സാരം എന്നാണു് ഭാരതീയ തത്വചിന്തയുടെ പ്രഖ്യാപനം.\nവിദ്യാം ച അവിദ്യാം ച\nഅവിദ്യയാ മൃത്യും തീർത്ത്വാ\n(വിദ്യാം ച അവിദ്യാം ച = വിദ്യയെയും അവിദ്യയെയും, തതു് ഉഭയം = ആ രണ്ടിനേയും, സഹ = ഒരുമിച്ച്, യഃവേദ = യാതൊരുവൻ അറിയുന്നുവോ, സഃ = അവൻ അവിദ്യയാ, മൃത്യും തീർത്ത്വ = അവിദ്യ കൊണ്ടു് മരണത്തെ ജയിച്ചിട്ടു്, വിദ്യയാ അമൃതം അശ്നുതേ = വിദ്യ കൊണ്ടു് അമൃതം എന്ന അവസ്ഥയെ പ്രാപിക്കുന്നു.) എന്നു് ഈശോവാസ്യോപനിഷത്തു്. ക്രൈസ്തവ സങ്കല്പം ഇതിൽ നിന്നു് വിഭിന്നമാണു്. ഈശ്വരൻ ആത്മാവു് സൃഷ്ടിച്ചുവെന്നും, ശരീരത്തിന്റെ നാശത്തിനു ശേഷം അതിനു് അസ്തിത്വമുണ്ടെന്നും അതു് പ്രഖ്യാപിക്കുന്നു. അന്തിമ വിചാരണ നടക്കുന്ന ദിവസം (Last Judgement day) ശരീരം ഉയിർത്തെഴുന്നേൽക്കും, എന്ന വിശ്വാസത്തോളം എത്തുമ്പോൾ ക്രൈസ്തവ സങ്കല്പം പരിപൂർണ്ണതയിലെത്തുന്നു. ഈ രണ്ടു് സങ്കല്പങ്ങളും തത്വചിന്തയുടെ വീക്ഷണപഥത്തിൽ നിന്നു് നോക്കുമ്പോൾ ശരിയായിരിക്കാം. പക്ഷേ, പ്രായോഗിക തലത്തിൽ അവയ്ക്ക് ഉണ്മയില്ല. വിശന്നു പൊരിയുന്നവനോടു് “ഉണ്ടാലെന്തു? ഉണ്ടില്ലെങ്കിലെന്തു? ചോറും നീയും ബ്രഹ്മമല്ലേ?” എന്നു ചോദിക്കുന്ന വേദാന്തിക്കും ഊണു കഴിച്ചേ പറ്റൂ. സാധാരണക്കാരായ നമ്മൾ കഴിക്കുന്നതും കഴിക്കാത്തതുമായ സാധനങ്ങൾ “മൂക്കുമുട്ടെ” കഴിക്കുന്നവരാണു് സന്യാസിമാർ. ഞാൻ വെറുതേ പറയുകയല്ല. ബഹുജനദൃഷ്ടിയിൽ മാന്യനായ ഒരു ഹിന്ദു സന്യാസി മാസത്തിലൊരിക്കൽ എന്റെ വീട്ടിൽ വന്നു് ഇറച്ചികൂട്ടി ഊണു് കഴിച്ച്പോകുമായിരുന്നു. പിന്നീടു് ഞാൻ കൊടുക്കുന്ന സിഗരറ്റും അദ്ദേഹം രസിച്ചു് വലിക്കുമായിരുന്നു (ഞാൻ മാംസം കഴിക്കുന്നവനല്ല. എങ്കിലും സന്യാസിക്കുവേണ്ടി ഞാൻ തന്നെ മാംസം വാങ്ങിക്കൊണ്ടു് വരുമായിരുന്നു). പല പാവന ചരിതന്മാരായ സന്യാസിമാരുടേയും ജീവിതം “ഏട്ടിലപ്പടി” എന്നേ പറയാനുള്ളൂ. അതു പോകട്ടെ മതപരങ്ങളായ സിദ്ധാന്തങ്ങൾ എന്തായാലും മരണഭയമാണു് ഈ ലോകത്തിലെ ഏറ്റവും വലിയ ഭയം. അതിനെ രവിശങ്കർ എത്ര ആകർഷകമായി ചിത്രീകരിക്കുന്നുവെന്നു നോക്കുക (കലാകൗമുദിയിലെ “വേലിയേറ്റം വേലിയിറക്കം” എന്ന കാർട്ടൂൺ). മനുഷ്യന്റെ കുട്ടിക്കാലത്തു് മരണം പാമ്പിന്റെ രൂപമാർന്നു് കടന്നു് പോകുന്നു.\nCioran എന്ന തത്വ ചിന്തകൻ ‘ഡിക്കേഡൻസി’ൽ എഴുതിയതു പോലെ “നീയെന്തുകൊണ്ടു് എന്നെ ഉപദ്രവിക്കുന്നില്ല” എന്നു് കയർ ചോദിക്കുന്നു. “ഭോഗാലസ്യത്തിന്റെ ചുംബനത്തിൽ” മരണത്തിന്റെ സാന്നിദ്ധ്യമുണ്ടായിരുന്നു. “മദ്ധ്യവയസ്സിന്റെ തിരസ്കാരങ്ങളിലും മരണത്തിന്റെ ലീലകൾ. വാർദ്ധ്യക്യത്തിലാണു് മരണമെന്ന സുഹൃത്തു് വന്നെത്തേണ്ടതു്. പക്ഷേ കാളീയനേക്കാൽ ഭീമാകാരമാർന്ന പാമ്പിന്റെ—മരണത്തിന്റെ—ശരീരത്തിനു് താഴെ നിന്നു കൊണ്ടു് “നിന്നെ ഞാൻ കാണുന്നില്ലല്ലോ” എന്നു് മനുഷ്യൻ പറയുന്നു. മരണത്തിന്റെ അനിവാര്യതയും, യാദൃച്ഛികത്വവും, അതിന്റെ ഭയങ്കരത്വവും ഇതിനേക്കാൾ ഉജ്ജ്വലമായി ചിത്രീകരിക്കാനാവില്ല. ദ്രഷ്ടാക്കളെ ചിന്തിപ്പിക്കുകയും വികാരാധീനരാക്കുകയും ചെയ്യുന്ന ചിത്രങ്ങളാണു് ഇവ. ഈ കലാ പാടാവത്തിനു് മുൻപിൽ ഞാൻ തല കുനിച്ചു് നിലക്കട്ടെ.\nഅംബ്രോസ് ബീർസി ന്റെ (Bierce) കഥകൾ പ്രഖ്യാതങ്ങളാണു്. മനുഷ്യ ജീവിതത്തെ പരിഹാസാത്മകമായി വീക്ഷിക്കുന്ന സാഹിത്യകാരന്മാരിൽ സുപ്രധാനനാണു് അദ്ദേഹം. ബീർസിന്റെ ഒരു കഥയിൽ ഭർത്താവിന്റെ മരണത്തിൽ ‘വാവിട്ടു’ നിലവിളിക്കുന്ന ഭാര്യയുടെ ചിത്രീകരണമുണ്ടു്. അപ്പോഴാണു് ഒരു യുവാവു് പ്രേമാഭ്യർത്ഥനയുമായി അവളുടെ അടുക്കലെത്തുന്നതു്. “നീചാ ഇതാണോ സമയം” എന്നു് അവൾ ചോദിച്ചു. “നിന്റെ സൗന്ദര്യാതിശയം എന്റെ വിവേചനശക്തിയെ ഇല്ലാതാക്കി” എന്നു് അയാളുടെ ഉത്തരം. അപ്പോൾ അവൾ “ഞാൻ വിലപിക്കാതിരിക്കുമ്പോഴല്ലേ നിങ്ങൾ വരേണ്ടതു?” എന്നു ചോദിച്ചു.\nസ്നേഹമേ, അല്ലെങ്കിൽ കാമമേ നീയിത്ര മര്യാദകേടായി പെരുമാറുന്നതു് എന്താണു് ? അവൾ സ്കൂട്ടറിന്റെ പുറകിൽ ഭർത്താവിന്റെ കുടവയറിൽ കൈയമർത്തി ഇരിക്കുമ്പോഴാണു് ഒരു സുന്ദരി ഫുട്പാത്തിലൂടെ അലസഗമനം ചെയ്യുന്നതു് അയാൾ കാണൂന്നതു്. ആവശ്യമില്ലാതെ സ്കൂട്ടർ ബ്രേക്കിട്ടു. ഒന്നു കടാക്ഷിപ്പിക്കാൻ നീയെന്തിനാണു് അയാൾക്ക് പ്രേരണ നൽകിയതു? പിറകിലിരിക്കുന്നവളുടെ ‘ചങ്ക്’ തകരുന്നതു് നീ കാണുന്നില്ലേ? എങ്കിലും അവളൊന്നും മിണ്ടുകില്ല. വീട്ടിലെത്തുമ്പോൾ ചൂട്ചായയ്ക്ക് പകരം തണുത്ത ചായ അവൾ കൊണ്ടുവയ്ക്കുന്നതു് നേരത്തേയുള്ള യാത്രയിൽ വലിച്ചെറിഞ്ഞ കടാക്ഷത്തിന്റെ ഫലമാണെന്നു് നിനക്കറിയാമോ? പിറകിലിരിക്കുന്നവൾ എത്ര സുന്ദരിയാണെങ്കിലും വൈവിധ്യം കൊതിക്കുന്ന പുരുഷൻ “ ഈ മാരണത്തിനെയാണല്ലോ എനിക്കു കിട്ടിയതു്” എന്നു് മനസ്സിൽ പറയുന്നതിനു കാരണമായിത്തീർന്നതു് നീയല്ലാതെ മറ്റാരു്. ഓഫീസിൽ വന്നു് അതിസുന്ദരികളുമായി വർത്താനം പറഞ്ഞ് രസിച്ചിട്ടു് വീട്ടിൽ വൈകുന്നേരം ചെല്ലുമ്പോൾ യക്ഷിയെപ്പോലെ മുടിയഴിച്ചിട്ടു് വരാന്തയിൽ നിന്നു് ‘ജലസി’യോടെ നോക്കുന്നു ഭാര്യ. അവളെ തല്ലാൻ വയ്യാതെ അയാൾ പിള്ളേരെ വലിച്ചിട്ടു തല്ലുന്നു. ഇതിനു കാരണമായി ഭവിച്ചതും പ്രേമമേ അല്ലങ്കിൽ കാമമേ നീ തന്നെയല്ലേ?\nമന്ത്രിയുടെ ‘വെരട്ടും’ സുപ്പീരിയർ ഓഫീസറുടെ ‘ഉരുട്ടും’ ഉദ്യോഗസ്ഥൻ അല്പമെങ്കിലും സുഖമനുഭവിക്കുന്നതു് സുന്ദരിയും തരുണിയുമായ സ്റ്റൈനോഗ്രാഫർക്ക് ഡിക്റ്റേഷൻ കൊടുക്കുമ്പോഴാണു്. ആ സുഖത്തോടു കൂടി കാറിൽ കയറി വീട്ടിലെത്തുമ്പോൾ ഭാര്യ ഒന്നുമറിയാത്തമട്ടിൽ “ഇന്നു ജോലി തിരക്കുണ്ടായിരുന്നോ? ഒരുപാടുകത്തുകൾക്ക് മറുപടി കൊടുക്കാനുണ്ടായിരുന്നോ” എന്നൊരു ‘മെറ്റ റ്റോക്ക്’ (meta talk) നടത്തുന്നതിനു് കാരണമായിത്തീരുന്നതും സ്നേഹമേ, കാമമേ നിങ്ങളിൽ നിന്നുളവാകുന്ന ജലസി തന്നെയാണല്ലോ. ഈ ജലസിയെ മനഃശാസ്ത്രജ്ഞന്മാർ ശരിയായി അപഗ്രഥിച്ചിട്ടുണ്ടു്. എന്തോ ഒന്നിന്റെ അഭാവം ജനിപ്പിക്കുന്ന ന്യൂനതാബോധത്താലാണത്രേ സ്ത്രീ ഇത്രമാത്രം ജലസിയുള്ളവളായി ഭവിച്ചതു്. “എന്നെ സ്നേഹിക്കണം, എന്നെ മാത്രം സ്നേഹിക്കണം” എന്നാണു് ഓരോ സ്ത്രീയുടെയും നിലപാടു്. പുരുഷൻ ഏകഭാര്യാവ്രതക്കാരനായിരിക്കണമെന്നു് ശഠിക്കുന്നതു് സർവ്വസാധാരണം. ആ ശാഠ്യം ജലസിയിൽ നിന്നാണുണ്ടാവുക. ഇത്രയും എഴുതാൻ തോന്നിയതു് ലളിതാ ലെനിൻ മാതൃഭൂമി ആഴ്ചപ്പതിപ്പിൽ എഴുതിയ ‘മണ്ഡോദരി’ എന്ന കാവ്യം വായിച്ചതിനാലാണു്. രാവണൻ സ്കൂട്ടറിലിരുന്നു് മണ്ഡോദരിയെ അറിയാതെ നോട്ടമെറിഞ്ഞവനല്ല. ചില രാക്ഷസന്മാരെപ്പോലെ “ഞാൻ വ്യഭിചരിക്കുമെടീ. നീ ഇഷ്ടമുണ്ടെങ്കിൽ എന്നോടൊരുമിച്ചു് കഴിഞ്ഞാൽ മതി” എന്നു ഉദീരണം ചെയ്തുകൊണ്ടു് പരസ്ത്രീഗമനത്തിനു്—സീതയെ പ്രാപിക്കാനായി—പോകുകയാണു്. മയന്റെ പുത്രിക്കു്—രാവണന്റെ ഭാര്യയ്ക്കു്—സഹിക്കാനാവാത്ത ദുഃഖം. “ഈരേഴുലകിനെയൊരു ചെറുവിരലാൽ പമ്പരമാക്കിച്ചുറ്റിച്ചു” കൊണ്ടുപോകുന്ന നക്തഞ്ചരനോടു് പഞ്ചകന്യകകളിൽ ഒരുവളായ മണ്ഡോദരിക്ക് എന്തു ചെയ്യാൻ കഴിയും, കരയുകയല്ലാതെ.\nകേഴുക കേഴുക കേഴമാൻകണ്ണാളേ\nഅവൾ കേണു. രാമന്റെ അമ്പുകൊണ്ടു് രാവണന്റെ മാറു പിളർപ്പിച്ചു് ഈശ്വരൻ മണ്ഡോദരിക്ക് ആശ്വാസം നൽകി. ലളിതാ ലെനിന്റെ അത്ര മോശമല്ലാത്ത കാവ്യം മാതൃഭൂമി ആഴ്ച്ചപ്പതിപ്പിൽ മഷിപുരണ്ടുവന്നതുകൊണ്ടാണല്ലോ ഇത്രയും എഴുതാൻ കഴിഞ്ഞതു്. സച്ചിദാനന്ദൻ വായനക്കാരുടെ പംക്തിയിലെഴുതിയതുപോലെ നന്ദി, നന്ദി.\nനമ്മൾ ഉപയോഗിക്കുന്ന, ദോഷരഹിതങ്ങളെന്നു തോന്നുന്ന വാക്കുകൾക്കു പിന്നിൽ വേറെ ചില അർത്ഥങ്ങളുണ്ടു്. ആ അർത്ഥം അന്യനു മനസ്സിലാകത്തക്ക വിധത്തിലോ മനസ്സിലാകാത്തവിധത്തിലോ വാക്കുകൾ പ്രയോഗിക്കുമ്പോൾ അതു മെറ്റ റ്റോക്കായി മാറുന്നു. വീട്ടിൽ വന്നു വളരെ നേരം സംസാരിച്ചിരുന്നു് നമ്മുടെ ജോലികൾക്കെല്ലാം തടസ്സമുണ്ടാക്കുന്ന അതിഥിയോടു് ആതിഥേയൻ മൂന്നാമത്തെ മണിക്കൂറിന്റെ അവസാനത്തിൽ ചോദിക്കുന്നു: “എവിടെയാണു് ജോർജ്ജിന്റെ താമസം?” (വീട്ടിലേക്കങ്ങു പോകരുതോ എന്നാണു് ഇതിന്റെ അർത്ഥം). നമുക്കൊരിക്കലും ക്ഷമിക്കാനാകാത്ത അപരാധം ചെയ്തവൻ വീട്ടിൽ വന്നു് മാപ്പു ചോദിക്കുന്നു. അപ്പോൾ നമ്മുടെ മറുപടി. “ഓ അതു സാരമില്ല”. (വളരെ ‘സാരമുണ്ടു്’ എന്നാണിതിന്റെ അർത്ഥം). [“മെറ്ററ്റോക്കിനെക്കുറിച്ചു് പല ഗ്രന്ഥങ്ങളും ഇംഗ്ലീഷിലുണ്ടു്. അവ വായിക്കുന്നതു് കൊള്ളാം. ഗ്രന്ഥകാരന്മാരുടെ പേരുകൾ മറന്നുപോയിരിക്കുന്നു.]\nസമ്മേളനങ്ങൾക്കു പോകുന്നതു് രസപ്രദങ്ങളാണു്; പലപ്പോഴും യാതന നിറഞ്ഞതും. അതിന്റെ അനുഭവങ്ങൾ സാമാന്യ ജനതയ്ക്ക് ഇഷ്ടമായില്ലെന്നു വരും. അതുകൊണ്ടു് ഒരനുഭവം മാത്രം പറയാം. മൂന്നു മന്ത്രിമാർ പ്രസംഗിക്കുന്ന ഒരു യോഗത്തിൽ ഞാനും പ്രഭാഷകനായിരുന്നു. സമയമായപ്പോൾ മൂന്നുപേരേയും ആനകളുടെ എഴുന്നള്ളിപ്പോടു കൂടി മുത്തുക്കുടകൾ പിടിച്ചു് സഭാവേദിയിലേക്ക് ആനയിച്ചു. ആളുകൾ അവരുടെ പിറകെ തിക്കിത്തിരക്കിയുണ്ടു്. അവർ എന്നെ ചവിട്ടി താഴെയിട്ടു. തിരുവനന്തപുരത്തു നിന്നു് എന്നെ വിളിച്ചുകൊണ്ടുപോയ മാന്യൻ ഇങ്ങനെയൊരുത്തൻ വന്നിട്ടുണ്ടെന്നുകൂടി ഓർമ്മിച്ചില്ല. പിന്നീടാണു് അദ്ദേഹം എന്നെ അന്വേഷിച്ചു വന്നതും കൂട്ടികൊണ്ടുപോയതും. മന്ത്രി പുംഗവന്മാർ പ്രസംഗം കഴിഞ്ഞുപോയപ്പോൾ പൗരപുംഗവന്മാരും എഴുന്നേറ്റു പോയി. എനിക്കു പിന്നെ പ്രസംഗിക്കേണ്ടി വന്നില്ല. തിരിച്ചു പോരാൻ കാറിൽ കയറിയിരുന്നപ്പോൾ മാന്യൻ സംഘാടകരിൽ ഒരാളെ വിളിച്ചു് ‘കൃഷ്ണൻനായർക്ക് വഴിയിൽ വച്ചു് ഓറഞ്ച് വാങ്ങാൻ നൂറു രൂപ കൊടുക്കൂ” എന്നാജ്ഞാപിച്ചു. (നൂറുരൂപയുടെ ഓറഞ്ച് തിന്നാൻ ഞാനാരു്? ബകനോ). രൂപയൊന്നും വേണ്ട എന്നു ഞാൻ പറഞ്ഞിട്ടും അതു വകവെയ്ക്കാതെ മാന്യൻ നൂറുരൂപ നോട്ടു വാങ്ങി എന്റെ പോക്കറ്റിൽ തിരുകി. സംഘാടകൻ പോയപ്പോൾ എന്റെ കാതിൽ പറഞ്ഞു: “രൂപ കൃഷ്ണൻ നായർക്കല്ല. ഞാൻ നാളെക്കാലത്തു് വീട്ടിൽ വന്നു് വാങ്ങിക്കൊള്ളാം”. കാലത്തു് അദ്ദേഹം എന്റെ വീട്ടിലെത്തി. രൂപവാങ്ങിക്കൊണ്ടു പോകുകയും ചെയ്തു. വളരക്കാലം കഴിഞ്ഞു് ആ മീറ്റിങ്സ്ഥലത്തുനിന്നു വേറെചിലർ സമ്മേളനത്തിനു എന്നെവിളിക്കാൻവന്നു. ‘വയ്യ’ എന്നു ഞാൻ പറഞ്ഞപ്പോൾ അവരിലൊരാൾ വാതിലിനു പുറത്തുചെന്നിട്ടു് എന്നെനോക്കി പുച്ഛിച്ചു പറഞ്ഞു: “ഞങ്ങളും നൂറുരൂപ ഓറഞ്ച് വാങ്ങാൻ കൊടുക്കും”. ഗോപിക്കുട്ടൻ കുങ്കുമം വാരികയിലെഴുതിയ ‘യോഗം’ എന്ന കഥ വായിക്കൂ. ഹാസ്യാത്മകമായ ഇക്കഥ എന്നെ രസിപ്പിച്ചു. പ്രസംഗത്തിനു പോകുന്ന വായനക്കാർക്കും ഇതു് രസപ്രദമായിരിക്കുമെന്നാണു് എന്റെ വിശ്വാസം.\nചോദ്യം: അടുത്തകാലത്തു് നിങ്ങളെ ആഹ്ലാദിപ്പിച്ചതേതു്?\nഉത്തരം: എം. പി. നാരായണപിള്ള എന്നെക്കുറിച്ചു് ട്രയൽ വാരികയിലെഴുതിയ നല്ല വാക്കുകൾ.\nചോദ്യം: മെറ്റ റ്റോക്കിനെക്കുറിച്ചു നിങ്ങൾ മുൻപെഴുതിയല്ലോ. “അല്പപ്രഭാവാനായ ഞാൻ” “നിസ്സാരനായ ഞാൻ”, “എന്റെ വിനീതമായ അഭിപ്രായം” എന്നൊക്കെ നിങ്ങൾ കൂടെക്കൂടെ എഴുതാറുള്ളതു് മെറ്റ റ്റോക്കു അല്ലേ? നിങ്ങളുടെ അഹങ്കാരമല്ലേ അതു കാണിക്കുന്നതു് ?\nഉത്തരം: ഇത്തരം പ്രസ്താവനകളിൽ ചിലപ്പോൾ കാപട്യമുണ്ടായിരിക്കും. വായനക്കാരെ അൽപമൊന്നു വശീകരിക്കാനാവാം ചിലർ ഇങ്ങനെ പറയുന്നതു്. പക്ഷേ, ആർജ്ജവത്തോടെ മാത്രമേ ഈ വാക്കുകൾ എന്നിൽനിന്നു് ഉണ്ടാകാറുള്ളൂ.\nചോദ്യം: ഗ്യുന്തർഗ്രാസ്സ് കഴിഞ്ഞാൽ നിങ്ങളെ ആകർഷിച്ച ജർമ്മൻ സാഹിത്യകാരനാരു്?\nഉത്തരം: ക്രിസ്റ്റോഫർ മെക്കൽ. അസാധാരണമായ നേട്ടമാണു് അദ്ദേഹത്തിന്റേതു്. മെക്കലിന്റെ ചില ഉജ്ജ്വലങ്ങളായ രചനകൾ ഇംഗ്ലീഷിലേക്കു തർജ്ജമ ചെയ്തിട്ടുണ്ടു്. The Figure on the Boundary Line എന്നാണു് പുസ്തകത്തിന്റെ പേരു്. Arena പ്രസാധനം. വില 48 രൂപ 40 പൈസ.\nചോദ്യം: പാനീയങ്ങളിൽ നിങ്ങളേറ്റവും വെറുക്കുന്നതേതു് ?\nഉത്തരം: സിന്തറ്റിക് പ്രിപ്പറേഷൻസ്. ചില വീടുകളിൽ ചെന്നാൽ ഈ വൃത്തികെട്ട പൊടി വെള്ളത്തിൽ കലക്കി പഞ്ചാരയിട്ടു് നമ്മുടെ മുൻപിൽ കൊണ്ടുവയ്ക്കും. ഈ പ്രവൃത്തിയെക്കാൾ ഭേദം നമ്മുടെ കരണത്തു് അടിക്കുക എന്നതാണു്.\nജീവിതത്തിലെ വിരസങ്ങളും ബന്ധരഹിതങ്ങളുമായ അനുഭവങ്ങളെ രസാത്മകങ്ങളും ബന്ധദാർഢ്യമാർന്നവയും ആക്കുന്നതാണു് കല. അങ്ങനെ പ്രവർത്തിക്കുമ്പോൾ രൂപമുണ്ടാകുന്നു. രൂപശിൽപമുള്ള അനുഭവത്തെ നമ്മൾ കലാസൃഷ്ടിയെന്നു വിളിക്കും. ഈ മാനദണ്ഡംവച്ചു നോക്കിയാൽ ശാഹുൽ വളപ്പട്ടണത്തിന്റെ “വ്രണം” എന്ന രചന (ദേശാഭിമാനി വാരിക) സാഹിത്യമല്ല. അതു് വെറും representation—ജീവിതസംഭവങ്ങളുടെ പുനരാവിഷ്കരണം—മാത്രമാണു്. ഒരു വൃദ്ധൻ, അയാളുടെ ഭാര്യ, അവരുടെ മകൾ, മകളുടെ കുഞ്ഞു് ഇവരാണു് ഈ കഥയിലെ വ്യക്തികൾ. മകളുടെ ഭർത്താവു് ഗൾഫ് രാജ്യത്തിലെവിടെയോ വേറൊരുത്തിയുമായി കഴിഞ്ഞുകൂടുന്നു. കുഞ്ഞിനു് രോഗം. ചികിത്സിക്കാൻ പണമില്ലാത്തതുകൊണ്ടു് അതു മരിക്കാനിടയായി. മകൾക്കു ദ്വിതീയ വിവാഹം നിശ്ചയിക്കുന്നു വൃദ്ധൻ. അവൾ ആ വരനെ ആട്ടി പുറത്താക്കി. കിഴവൻ മരിക്കാനായി പുഴവക്കിൽ ചെന്നു കിടക്കുമ്പോൾ കഥ അവസാനിക്കുന്നു. നിത്യജീവിത സംഭവങ്ങളുടെ പുനരാവിഷ്കാരം കലയാവില്ലെന്നു് ഈ പംക്തിയിൽ പലപ്പോഴും എഴുതിയിട്ടുണ്ടു്. ബ്ലോട്ടിങ് പേപ്പർകൊണ്ടു് മഷിയിലെഴുതിയ അക്ഷരങ്ങൾ ഒപ്പിയെടുക്കുന്നതുപോലെ ജീവിത സംഭവങ്ങൾ കഥാകാരൻ ഒപ്പിയെടുക്കുന്നു. അതു് കലയാവണമെങ്കിൽ ഉൾക്കാഴ്ചയില്ലാത്ത വിവരണത്തിന്റെ പേരു ജർണ്ണലിസമെന്നാണു്. ശാഹുൽ വളപട്ടണം കഥാകാരനല്ല, ജർണ്ണലിസ്റ്റാണു്.\nസമുദായം ചലനം കൊള്ളുന്നതു് ജീവിതത്തെസ്സംബന്ധിച്ച പുതിയ സത്യങ്ങൾ ശാസ്ത്രകാരന്മാരും കലാകാരന്മാരും കണ്ടുപിടിക്കുമ്പോഴാണു്. വെണ്മണി നമ്പൂതിരിമാർ നല്ല കവികളായിരുന്നെങ്കിലും അവർ ചിത്രീകരിച്ച സമുദായം പണ്ടത്തെ, പത്മനാഭസ്വാമി ക്ഷേത്രത്തിന്റെ മുൻവശത്തുള്ള കുളം പോലെയായിരുന്നു. ധന്വന്തരം കുഴമ്പുപോലെ അർദ്ധദ്രവമായ വെള്ളം പച്ചനിറം. കുളിച്ചാൽ വൃഷണവൃദ്ധി നിശ്ചയമായും ഉണ്ടാകും. ആ ജലാശയത്തിൽ ഓവുകൾ വച്ചുകൊടുത്തു ശുദ്ധീകരണം നടത്തിയതു് വള്ളത്തോളാ യിരുന്നു. കുമാരനാശാൻ അതിൽ അനവരതം ശുദ്ധജലമൊഴുക്കി. വെള്ളംകെട്ടി നിൽക്കാൻ അനുവദിച്ചില്ല. ഈ ക്ഷേത്രജലാശയത്തെ വീണ്ടും ധന്വന്തരം കുഴമ്പാക്കി മാറ്റാനാണു് ചില കഥാകാരന്മാർ അനവരതം ശ്രമിച്ചുകൊണ്ടിരിക്കുന്നതു്. അവരെ എതിർക്കുക എന്നതാണു് നമ്മുടെ പ്രാഥമികകൃത്യം. അലങ്കാരമുപേക്ഷിച്ചു പറയാം. ഇത്തരം കഥാകാരന്മാരുടെ കുത്സിതത്വംസമുദായത്തെ നിശ്ചലമാക്കി നിറുത്തുന്നു, അങ്ങനെ അതു് ജീർണ്ണിക്കുന്നു.\nഫ്രഞ്ചെഴുത്തുകാരൻ മൊങ്തെൻയ് ഫ്രാൻസിലെ ഒരു പ്രദേശത്തിലൂടെ നടക്കുമ്പോൾ ഒരുകാലത്തു് പെണ്ണായിരുന്ന ഒരാണിനെ കണ്ടു. ഇരുപത്തിരണ്ടുവയസ്സുവരെ മാറി (മേരി) എന്നായിരുന്നു അവളുടെ പേരു്. ആ പ്രായമെത്തിയപ്പോൾ അവൾ ചാടാൻ തുടങ്ങി. ചാട്ടത്തിന്റെ ഫലമായി പുരുഷന്റെ അവയവം അവൾക്കു വന്നുകൂടി. പെണ്ണു് ഓടരുതു്, ചാടരുതു്, ഓടിയാലും ചാടിയാലും മാറി ഷെർമെനെപോലെ (Marie Germain) ആണായി മാറും എന്നൊരു പാട്ടു് അക്കാലത്തു് അവിടത്തെ പെൺകുട്ടികൾ പാടാറുണ്ടായിരുന്നു. കുമാർ എക്സ്പ്രസ്സ് വാരികയിലെഴുതിയ ‘നഷ്ടപ്പെട്ട ഒരു മഴ’ എന്ന പറട്ട പൈങ്കിളിക്കഥ വായിച്ചപ്പോൾ എനിക്കു തോന്നി പതിവായി ഇത്തരം കഥകൾ വായിക്കുന്ന പെൺകുട്ടികൾ ആൺകുട്ടികളായി മാറുമെന്നു്. സെക്സ് മാറാൻ താൽപര്യമില്ലാത്ത പെണ്ണുങ്ങൾ ഇമ്മാതിരികഥകളുടെ പാരായണം ഒഴിവാക്കണം.\nജി. ശങ്കരക്കുറുപ്പിനെക്കുറിച്ചു പറഞ്ഞുകൊണ്ടാണു് ഈ ലേഖനം തുടങ്ങിയതു്. അവസാനിപ്പിക്കുന്നതും അങ്ങനെയാവട്ടെ. എറണാകുളത്തു് ലൂസിയഹോട്ടലിൽ താമസിക്കുമ്പോൾ എനിക്കു് ഒരുദിവസം വൈകുന്നേരം പനിവന്നു. ബോധം കെട്ടു. മൂന്നോ നാലോ മണിക്കൂർ കഴിഞ്ഞു് ഞാൻ കണ്ണുതുറന്നപ്പോൾ പട്ടണത്തിലെ ഏറ്റവും വിദഗ്ദ്ധനായ ഡോക്ടർ എന്നെ പരിശോധിച്ചുകഴിഞ്ഞു. മരുന്നു് കുത്തിവച്ചിരിക്കുന്നു. വിലകൂടിയ പല മരുന്നുകളും മേശപ്പുറത്തു വച്ചിരിക്കുന്നു. ആരാണിതൊക്കെ ചെയ്തതെന്നു് അന്വേഷിച്ചപ്പോൾ റിസപ്ഷനിസ്റ്റ് സെബാസ്റ്റിൻ അറിയുച്ചു. “മഹാകവി ജി. ശങ്കരക്കുറുപ്പു്” അന്നുകാലത്തും ഞാനദ്ദേഹത്തെ കുറ്റപ്പെടുത്തിയതേയുള്ളൂ.\nFirst publication details: Kalakaumudi Weekly; Trivandrum, Kerala; 1986-04-06.


ശബരിമലയില് സുപ്രിം കോടതി വിധി നടപ്പാക്കേണ്ട ഉത്തരവാദിത്വം സര്‍ക്കാരിനാണെന്ന് ഹൈക്കോടതി. ശബരിമലയില് അടിസ്ഥാന സൗകര്യമില്ലാതെ യുവതികളെ പ്രവേശിപ്പിക്കരുതെന്ന് ആവശ്യപ്പെട്ട് സമര്‍പ്പിച്ച ഹര്‍ജി തള്ളിക്കൊണ്ടാണ് ഹൈക്കോടതിയുടെ പരാമര്‍ശം. ശബരിമല വിധി നടപ്പാക്കാന് സര്‍ക്കാരിന് ബാധ്യതയുണ്ടെന്നും ഭരണഘടന അതാണ് ആവശ്യപ്പെടുന്നതെന്നും ഹൈക്കോടതി വ്യക്തമാക്കി. പുരുഷനുള്ള അവകാശം സ്ത്രീകള്‍ക്കുമുണ്ടെന്നാണ് എല്‍ഡിഎഫ് നിലപാടെന്നും മുഖ്യമന്ത്രി പറഞ്ഞു. ആരാധനയുടെ കാര്യത്തില് സ്ത്രീക്കും പുരുഷനും തുല്യാവകാശമാണെന്നും അദ്ദേഹം കൂട്ടിച്ചേര്‍ത്തു. തീപ്പൊരിയും പിപ്പിരിയും കാണിച്ചാല് ചൂളിപ്പോകുന്ന സര്‍ക്കാരല്ല ഇത്. മലയില് ക്യാമ്പ് ചെയ്ത് ചിലത് ചെയ്യാന് ശ്രമിച്ചാല് അനുവദിക്കില്ല. ചിലരുടെ പ്രഖ്യാപനത്തിന് മറുപ്രഖ്യാപനം നടത്താനില്ല. പ്രഖ്യാപനം നടപ്പാക്കാന് ശ്രമിച്ചാല് നടപടിയുണ്ടാകുമെന്നും മുഖ്യമന്ത്രി മുന്നറിയിപ്പ് നല്‍കി.\nനിയമനിര്‍മ്മാണത്തിലൂടെ വിധി മറികടക്കാനാവില്ല. ഏതെങ്കിലും സര്‍ക്കാരിന് എന്തെങ്കിലും ചെയ്യാന് ആകുമെങ്കില് കേന്ദ്രം എന്തുകൊണ്ട് ചെയ്യുന്നില്ലെന്നും അദ്ദേഹം ചോദിച്ചു. ശബരിമല വിഷയത്തില് എല്‍ഡിഎഫിന്റെ രാഷ്ട്രീയ വിശദീകരണ യോഗം ഉദ്ഘാടനം ചെയ്ത് സംസാരിക്കുകയായിരുന്നു അദ്ദേഹം. സുപ്രീംകോടതി വിധി നടപ്പിലാക്കാന് സര്‍ക്കാര് ബാധ്യസ്ഥരാണെന്നും നടപ്പിലാക്കുമെന്നുമുള്ള നിലപാട് മുഖ്യമന്ത്രി ആവര്‍ത്തിച്ചു. ശബരിമലയില് ക്യാമ്പ് ചെയ്യാന് ആരേയും അനുവദിക്കില്ല. അയ്യപ്പദര്‍ശനത്തിന് ലക്ഷക്കണക്കിന് ആളുകള് വരുമ്പോള് ചില ക്രമീകരണങ്ങള് നടത്തേണ്ടി വരും. എന്നാല് അവിടെ ക്യാമ്പ് ചെയ്യുന്നത് അവകാശമാണെന്ന വാദത്തെ അംഗീകരിക്കാന് സാധിക്കില്ല.\nശാന്തിയുടെയും സമാധാനത്തിന്റെ സ്ഥലമായ സന്നിധാനം കലാപഭൂമിയാക്കാനുള്ള ശ്രമമാണ് നടന്നത്. അതാണ് സമരനേതാവ് പറഞ്ഞ കാര്യങ്ങളില് പുറത്ത് വരുന്നതെന്നും രാഹുല് ഈശ്വറിന്റെ പേര് പറയാതെ മുഖ്യന്ത്രി ചൂണ്ടിക്കാട്ടി. ചോരവീഴ്ത്തുവാന് സംഘങ്ങളെ നിര്‍ത്തിയിട്ടുണ്ടെന്നും അവര് അവിടെ ചോരവീഴ്ത്താന് തീരുമാനിച്ചെന്നും ഒരു നേതാവ് പറഞ്ഞു. അങ്ങനെ ചെയ്താല് നടയടക്കേണ്ടിവരുമെന്ന് പ്രഖ്യാപിച്ചവര് കലാപമല്ലാതെ മറ്റെന്താണ് ചെയ്യുന്നതെന്നും അദ്ദേഹം ചോദിച്ചു.\nപടുകിളവന്‍മാര്‍ക്ക് പതിനെട്ട് തികയാത്ത പെണ്‍കുട്ടികളെ കല്യാണം നടത്തികൊടുത്തിരുന്ന ഒരു നാട് , സ്വന്തം മകന് അച്ഛനെ തൊടാന് കഴിയാത്ത സമ്പ്രദായം അനുഭവിക്കേണ്ടി വന്ന നായര് സ്ത്രീകള് ഉണ്ടായിരുന്ന നാട്, മാറു മറയ്ക്കാന് അവകാശമില്ലാതിരുന്നൊരു നാട്, പുരുഷന് മുട്ടിന് താഴെ മുണ്ടുടുക്കാന് കഴിയാത്ത, വഴിനടക്കാന് അവകാശമില്ലാത്ത കാലം എങ്ങനെ മാറി? ഇത്തരം വിശ്വാസങ്ങളെ മാറ്റാന് സാമൂഹിക പരിഷ്‌കര്‍ത്താക്കള് തയ്യാറായി. അവരോടൊപ്പം നില്‍ക്കാന് സമൂഹം തയ്യാറായി.\nമുന്‍പെ സഞ്ചരിച്ചവര് സാമൂഹിക പരിഷ്‌ക്കരണത്തിന് ശ്രമിച്ചതുകൊണ്ടാണ് ഇന്നത്തെ കേരളമുണ്ടായതെന്ന് ഓര്‍ക്കണം. അന്നത്തെ തലമുറ ഇനി സാമൂഹിക പരിഷ്‌ക്കരണം തുടരേണ്ട, ഇനി പുറകോട്ട് പോകാം എന്ന് ചിന്തിച്ചിരുന്നെങ്കില് ഇന്നത്തെ കേരളമുണ്ടാകുമായിരുന്നോ എന്നും അദ്ദേഹം ചോദിച്ചു. യാഥാസ്ഥിതികര് എല്ലാ കാലത്തും സാമൂഹിക പരിഷ്‌കരണത്തെ എതിര്‍ത്തിരുന്നു. കഴിഞ്ഞ കാലത്ത് ഉണ്ടായിരുന്ന ദുരാചാരങ്ങള് എണ്ണിയെണ്ണി പറഞ്ഞ മുഖ്യമന്ത്രി അത് മാറ്റിയെടുത്ത സാമൂഹികപരിഷ്‌കര്‍ത്താക്കളുടെ അതേ പാത പിന്തുടരണമെന്നും കൂട്ടിച്ചേര്‍ത്തു.\nഇന്നത്തെ കോണ്‍ഗ്രസ് നേതാക്കള് ആര്‍എസ്എസ് നേതാക്കള് പറയുന്നതിനേക്കാള് വാശിയോടെ സംസാരിക്കുന്നവരാണ്. നിങ്ങള് കോണ്‍ഗ്രസുകാര് മഹാത്മാഗാന്ധിയുടെയും നെഹ്രുവിന്റെയും പാമ്പര്യം പിന്‍പറ്റുന്നവരാണ് പക്ഷെ ഇപ്പോള് ആര്‍എസ്എസിന് ആളെകൂട്ടുന്ന പരിപാടിയാണ് ചെയ്യുന്നത്. പഠിക്കാന് തയ്യാറാണെങ്കില് കോണ്‍ഗ്രസിന് ധാരാളം ഉദാഹരണളുണ്ട്.\nചിലര് ശബരിമലയെ സംരക്ഷിക്കാനെന്ന പേരില് തമ്പടിച്ചിരിക്കുകയാണ്. അവരാണ് ആക്രമം നടത്തുന്നതെന്നും അത് ഇനി നടക്കാന് പോകുന്നില്ലെന്നും മുഖ്യമന്ത്രി വ്യക്തമാക്കി. ആര്‍എസ്എസ് പ്രത്യേക പരിശീലനം നല്‍കിയ ക്രിമിനലുകളാണ് ശബരിമലയില് ആക്രമണം അഴിച്ചുവിട്ടത്. മുന്‍പെങ്ങും ഇല്ലാത്ത ആക്രമമാണ് മാധ്യപ്രവര്‍ത്തകര്‍ക്കുനേരെ ഉണ്ടായിരിക്കുന്നത്. മാധ്യമ പ്രവര്‍ത്തകര് എന്തു പറയണമെന്ന് അവരെ ആയുധത്തിന്റെ മുന്നില് നിര്‍ത്തി പറയിപ്പിക്കുന്ന കാഴ്ചയാണ് നാം കണ്ടതെന്നും പിണറായി വിജയന് പറഞ്ഞു.\nശബരിമലയില് പ്രക്ഷോഭം സൃഷ്ടിച്ചവരെ അറസ്റ്റു ചെയ്തു; എറണാകുളം, തൃപ്പൂണിത്തുറ പ്രദേശങ്ങളില് നടന്ന വ്യാപക അറസ്റ്റില് 75 പേരെ കസ്റ്റഡിയിലെടുത്തു; രഹ്ന ഫാത്തിമയുടെ വീട് തകര്‍ത്ത് ബിജെപി ഏരിയ പ്രസിഡന്റിനെ അറസ്റ്റു ചെയ്തു\nശബരിമലയിലെ പ്രതിഷേധങ്ങളും പ്രക്ഷോഭങ്ങളും; മുഖ്യമന്ത്രി പിണറായി വിജയന് ഗവര്‍ണ്ണറുമായി കൂടിക്കാഴ്ച നടത്തി\nശബരിമലയില് കലാപത്തിന് ആഹ്വാനം ചെയ്ത ഹിന്ദുത്വ നേതാവിനേയും പതിനെട്ട് സംഘ്പരിവാര് പ്രവര്‍ത്തകരേയും കൊട്ടാരക്കര ജയിലിലടച്ചു\nശബരിമല : നിയമസഭ വിളിക്കണമെന്ന് ഓ. രാജഗോപാല്


24 anniversary celebration tomorrow മൂന്ന് വർഷങ്ങൾ പിന്നിട്ട് 24\nമൂന്ന് സ്വർണ വർഷങ്ങൾ പിന്നിട്ട് ട്വന്റിഫോർ; പിറന്നാൾ ദിനമായ നാളെ പ്രേക്ഷകരെ കാത്തിരിക്കുന്നത് കാഴ്ചയുടെ മാസ്മരിക ലോകം\nമലയാള വാർത്താ ലോകത്ത് പുതുതലമുറയുടെ വരവറിയിച്ച ട്വന്റിഫോർ നാലാം വർഷത്തിലേക്ക് കടക്കുന്നു. പുത്തൻ സാങ്കേതിക സൗകര്യങ്ങളുടെ അനന്ത സാധ്യതയിൽ ഇന്ത്യൻ വാർത്താ മാധ്യമങ്ങൾക്ക് വഴികാട്ടിയായ ട്വന്റിഫോർ മൂന്ന് സ്വർണ വർഷങ്ങൾ പിന്നിടുകയാണ്. ട്വന്റിഫോറിന്റെ പിറന്നാൾ ആഘോഷങ്ങൾ 12k വിസ്താര മെഗാ മാജിക് സ്‌ക്രീനിൽ ഒരുക്കും. ( 24 anniversary celebration tomorrow )\nഒരു ദിനം നീണ്ടുനിൽക്കുന്ന പിറന്നാൾ ആഘോഷം രാവിലെ ആറ് മണി മുതൽ ആരംഭിക്കും. ഈ ഉത്സവ ദിനത്തിൽ വേറിട്ട ദൃശ്യാനുഭവം നൽകാൻ വാർത്തയ്‌ക്കൊപ്പം വിശേഷങ്ങളും പങ്കുവച്ച് അവതാരക സംഘവും ആർ ശ്രീകണ്ഠൻ നായർക്കൊപ്പം ചേരും.\nRead Also : മോർണിംഗ് ഷോ ഇന്ന് നാവിക സേനാ ആസ്ഥാനത്ത് നിന്ന് തത്സമയം\nപിറന്നാൾ ദിനത്തിലും ട്വന്റിഫോർ വിവിധ വ്യത്യസ്ത പരിപാടികൾ ഒരുക്കുന്നുണ്ട്. ട്വന്റിഫോറിന്റെ നെടുംതൂണായി നിന്ന് പ്രവർത്തിക്കുന്ന അണിയറ പ്രവർത്തകരെ പരിചയപ്പെടുത്തുകയും, ട്വന്റിഫോറിന്റെ മൂന്ന് വർഷത്തെ യാത്ര പ്രേക്ഷകരുമായി പങ്കുവയ്ക്കുകയം ചെയ്യും. ഇതിനിടെ വാർത്തകളുടെ ഗൗരവം ഒട്ടു ചോരാതെ പ്രേക്ഷകരിലേക്ക് എത്തിക്കുകയും ചെയ്യും. വിവിധ ചാറ്റ് ഷോകളും, വാർത്താ പരിപാടികളാലും സമ്പന്നമായിരിക്കും നാളത്തെ ദിനം.\nStory Highlights : 24 anniversary celebration tomorrow\nസംസ്ഥാനത്ത് ഇന്ന് മുതൽ പുതിയ നിയന്ത്രണങ്ങൾ


നൈജീരിയയിലെ ഗ്രാമത്തില് വെടിവയ്പ്; 16 പേര് കൊല്ലപ്പെട്ടു\nSun Apr 11 2021 07:40:12 GMT+0530 (India Standard Time)\nവെടിവയ്പില് നിരവധി പേര്‍ക്ക് പരിക്കേറ്റു. പോലിസ് നടത്തിയ തിരച്ചിലിലാണ് കൂടുതല് മൃതദേഹങ്ങള് കണ്ടെടുത്തത്.\nNSH12 March 2019 1:41 AM GMT\nലാഗോസ്: നൈജീരിയയിലെ കഡുന സംസ്ഥാനത്ത് തോക്കുധാരി നടത്തിയ ആക്രമണത്തില് 16 പേര് കൊല്ലപ്പെട്ടു. ബാര്‍ദെ ഗ്രാമത്തിലെത്തി തോക്കുധാരി ആളുകളെ നിഷ്ഠൂരമായി കൊന്നൊടുക്കുകയായിരുന്നുവെന്ന് ലോക്കല് പോലിസ് അറിയിച്ചു. വെടിവയ്പില് നിരവധി പേര്‍ക്ക് പരിക്കേറ്റു. പോലിസ് നടത്തിയ തിരച്ചിലിലാണ് കൂടുതല് മൃതദേഹങ്ങള് കണ്ടെടുത്തത്. സംഭവത്തിനു പിന്നിലെ കൃത്യമായ ഉദ്ദേശ്യം എന്തായിരുന്നുവെന്ന് അന്വേഷിച്ചുവരികയാണെന്ന് സംസ്ഥാന പോലിസ് വക്താവ് യാക്കൂബ് സാബോ വാര്‍ത്താ ഏജന്‍സികളോട് പറഞ്ഞു.\nസ്ഥിതിഗതികള് നിയന്ത്രണത്തിലാണ്. സംഭവത്തില് ഇതുവരെ ആരെയും പിടികൂടിയിട്ടില്ല. കഡുന സംസ്ഥാനത്ത് ഇത്തരത്തില് പലപ്പോഴായി ആക്രമണങ്ങള് നടക്കാറുണ്ട്. ഇക്കഴിഞ്ഞ ഫെബ്രുവരി 15ന് കജൂറ മേഖലയിലെ എട്ടു ഗ്രാമങ്ങളില് അജ്ഞാത തോക്കുധാരി നടത്തിയ വെടിവയ്പ്പില് 130 ഓളം പേരാണ് കൊല്ലപ്പെട്ടത്. ഫെബ്രുവരി 27ന് നാല് ഗ്രാമങ്ങളിലായി വീണ്ടുമുണ്ടായ വെടിവയ്പ്പില് 29 പേരും കൊല്ലപ്പെട്ടതായി പോലിസ് അറിയിച്ചു.\nNigeria kaduna village shoot 16 people killed


Sat Jan 19 2019 21:04:34 GMT+0530 (IST)\nPramod| Updated On: 2016-08-01T15:32:57+05:30 | Location :\nസയൻസ്, ഹ്യൂമാനിറ്റീസ് വിഷയങ്ങൾ അനുവദിക്കപ്പെട്ടെങ്കിലും ഇതേവരെ ഹ്യൂമാനിറ്റീസ് മാത്രമേ തുടങ്ങിയിട്ടുള്ളൂ. അടച്ചുറപ്പുള്ള ഒരു ഓഫീസ് മുറി പോലും ഇതേവരെ പണിതിട്ടില്ല. സ്ഥിരം അധ്യാപകരെ ഇതേ വരെ നിയമിച്ചിട്ടില്ല.\nഇടുക്കി: പഠിക്കാൻ മിടുക്കുണ്ടെന്നു കരുതി ദളിത് കുട്ടികൾ സയൻസ് വിഷയങ്ങളിൽ ഉപരിപഠനം മോഹിക്കാമോ? പുണ്യഗ്രഹങ്ങൾ അപൂർവബിന്ദുവിൽ കൂട്ടിമുട്ടുന്ന ജാതകയോഗത്തിനു പുറമെ ഉന്നതങ്ങളുടെ കനിവും കാരുണ്യവും കരകവിഞ്ഞൊഴുകിയാൽ മാത്രം പൂവണിയുന്ന സ്വപ്നമാണത്. കുട്ടിക്കാനം മോഡൽ റെസിഡൻഷ്യൽ സ്കൂളിൽ ചെന്നാൽ പറഞ്ഞത് അതിശയോക്തിയല്ലെന്നു മനസിലാകും.\n2013ലാണ് ഈ സ്കൂൾ ഹയർ സെക്കൻഡറി സ്കൂളായി ഉയർത്തിയത്. പക്ഷേ, ഹയർ സെക്കൻഡറിയ്ക്ക് ഇതുവരെ പ്രത്യേക ബ്ലോക്കില്ല. സയൻസ്, ഹ്യൂമാനിറ്റീസ് വിഷയങ്ങൾ അനുവദിക്കപ്പെട്ടെങ്കിലും ഇതേവരെ ഹ്യൂമാനിറ്റീസ് മാത്രമേ തുടങ്ങിയിട്ടുള്ളൂ. അടച്ചുറപ്പുള്ള ഒരു ഓഫീസ് മുറി പോലും ഇതേവരെ പണിതിട്ടില്ല. ഓഫീസ് റൂം താൽക്കാലികമായി ഒരു ക്ലാസ് റൂമിൽ ആണു പ്രവർത്തിക്കുന്നത്. സ്ഥിരം അധ്യാപകരെ ഇതേ വരെ നിയമിച്ചിട്ടില്ല.\nപഠനമിടുക്കിൽ പിന്നിലല്ല ഈ സ്കൂളിലെ കുട്ടികൾ. കഴിഞ്ഞ ഏതാനും വർഷങ്ങളായി എസ്എസ്എൽസിയ്ക്കും പ്ലസ്ടുവിനും 100% റിസൾട്ട്. ഇക്കഴിഞ്ഞ കൊല്ലം പത്താംതരത്തിൽ ഫുൾ എ പ്ലസ് രണ്ടുപേർക്ക്.\nഎസ്എസ്എൽസിയ്ക്ക് എത്ര ഉയർന്ന മാർക്കു കിട്ടിയാലും ഈ കുട്ടികൾക്ക് ഹ്യൂമാനിറ്റീസേ പഠിക്കാനാവൂ. സയൻസ് പഠിക്കണമെന്ന് താൽപര്യമുണ്ടെങ്കിലും അവസരമില്ല. അഭിരുചിയ്ക്കനുസരിച്ചുവേണം കുട്ടികൾ പഠിക്കാനെന്നൊക്കെ സിദ്ധാന്തമുണ്ട്. പക്ഷേ, അതിന്റെ പരിധിയിൽ കുട്ടിക്കാനത്തെ ദളിത് കുട്ടികൾ ഉൾപ്പെടുന്നില്ല.\nകരാർ അധ്യാപകരാണ് സ്കൂളിലുള്ളത്. പക്ഷേ, അതൊന്നും അവരുടെ ആത്മാർത്ഥതയെയും അർപ്പണബോധത്തെയും ബാധിക്കുന്നില്ല. പരിമിതികളൊന്നും അവരെ ബാധിക്കുന്നേയില്ല. രാവിലെ 6.30 മുതൽ 7.30 വരെയും വൈകിട്ട്6മുതൽ 10 വരെയും എല്ലാ ദിവസവും എക്സ്ട്രാ ക്ലാസുണ്ട്. അധ്വാനിച്ചു തന്നെയാണ് അവർ അസൂയപ്പെടുത്തുന്ന വിജയശതമാനം കരസ്ഥമാക്കിയത്.\nപക്ഷേ, കോടിക്കണക്കിനു രൂപ പട്ടികവിഭാഗം കുട്ടികളുടെ പഠനത്തിനു ചെലവഴിക്കുന്ന നാട്ടിൽ ഇടുക്കിയിലെ മോഡൽ റെസിഡൻഷ്യൽ സ്കൂളിന്റെ പിന്നാക്കാവസ്ഥ മൂടിവെയ്ക്കാൻ ഇതൊന്നും മതിയായ കാരണങ്ങളല്ല. ജില്ലാ കളക്ടർ ചെയർമാനും ട്രൈബൽ പ്രൊജക്റ്റ് ഓഫീസർ, വിദ്യാഭ്യാസ ഡെപ്യൂട്ടി ഡയറക്ടർ, പിഡബ്ല്യൂഡി എക്സിക്യൂട്ടീവ് എഞ്ചിനീയർ, ഡിഎംഒ എന്നിവർ അംഗങ്ങളുമായ സമിതിക്കാണ് സ്കൂളിന്റെ ചുമതല. അവർക്കു മുകളിൽ പട്ടിക ജാതി പട്ടിക വർഗ വകുപ്പ് മന്ത്രിയുണ്ട്. ഈ സ്കൂളിനു വേണ്ടിക്കൂടിയാണ് കഴിഞ്ഞ അഞ്ചുവർഷത്തിനുള്ളിൽ ആയിരത്തിലേറെ കോടി ചെലവഴിച്ചത്.\nവനംവകുപ്പിന്റെ വക ചെറിയൊരു കുളത്തിൽ നിന്നാണ് കുടിവെള്ളമെടുക്കുന്നത്. സ്കൂളിൽ നിന്ന് 250 മീറ്ററോളം താഴേക്കു മാറിയാണ്, കുളം. അത്രയും ദൂരം അവർ വെള്ളം ചുമന്നെത്തിക്കണം. കുളം വൃത്തിയാക്കിയത് അധ്യാപകരും കുട്ടികളും ചേർന്ന്. വേനൽക്കാലത്ത് വെള്ളം വില കൊടുത്തു വാങ്ങണം.\nഅതേ സമയം കേരളത്തിലെ മിക്ക എസ് സി/എസ് ടി പ്രീമെട്രിക് ഹോസ്റ്റലുകളിൽ നിന്നും ഗുണപരമായ വ്യത്യാസം ഈ സ്കൂളിനുണ്ട്. ഇവിടുത്തെ കുട്ടികൾക്ക് പോഷകാഹാരപ്രദമായ നല്ല ഭക്ഷണം ലഭിക്കുന്നുണ്ട്. വളരെ വൃത്തിയുള്ള മെസ് ആണ് ഉള്ളത്. ആഴ്ചയിലെ ഓരോ ദിവസത്തിനും പ്രത്യേകമായ മെനു ഉണ്ട്. മത്സ്യവിഭവം അടക്കം കുട്ടികൾക്കു നൽകുന്നുമുണ്ട്.\nസ്കൂളിൽ കമ്പ്യൂട്ടർ ലാബ് , ലൈബ്രറി / റീഡിങ് റൂം തുടങ്ങിയ ഒരു സൗകര്യവുമില്ല. പത്രമോ മറ്റു ആനുകാലികങ്ങളോ വായിക്കാൻ മാർഗമില്ല. കാടുകയറിയ കളിസ്ഥലത്തിൽ വിഷപ്പാമ്പുകളുടെ രാപ്പകൽ കായികപരിശീലനം കാരണം കുട്ടികൾക്ക് പ്രവേശനമില്ല.\nആയിരക്കണക്കിനു കോടി രൂപ ദളിത് കുട്ടികളുടെ വിദ്യാഭ്യാസത്തിന് ചെലവഴിക്കുന്ന നാട്ടിൽ അവർക്കു വേണ്ടിയുള്ള ഒരു റെസിഡൻഷ്യൽ സ്കൂളിലാണ് ഇങ്ങനെയൊരു ദുരവസ്ഥ.\nപഠിക്കാൻ മിടുക്കുള്ള കുട്ടികൾ. പക്ഷേ, കെട്ടിടമില്ല, അധ്യാപകരില്ല, മറ്റു സൗകര്യങ്ങളൊന്നുമില്ല. പട്ടികജാതി കുട്ടികൾ മിടുക്കരായി ജയിച്ചാലും ഇഷ്ടവിഷയത്തിൽ ഉപരിപഠനത്തിനുള്ള സാധ്യത ഒട്ടുമില്ലാത്ത സ്കൂളുകളും കേരള മോഡലിന്റെ അറിയപ്പെടാത്ത മുഖമാണ്.


കേരളത്തിലെ ഒരു ജാതി സമൂഹത്തിന്റെ പേരാണ് നായർ. പഞ്ചാബിലും വിദേശരാജ്യങ്ങളിലും മറ്റും ഇതോ സമാനമായ വാക്കുകളോ സമുദായപ്പേരോ കുടുംബപ്പേരോ ആയി ഉപയോഗിക്കപ്പെടുന്നുണ്ടെങ്കിലും കേരളത്തിലെ നായർ സമുദായവുമായി ഇവർക്കു വ്യക്തമായ ബന്ധങ്ങളൊന്നുമില്ല. കേരളോൽപത്തി പ്രകാരം പണ്ട് രാജാധികാരം ഉണ്ടായിരുന്ന കാലത്ത് 'നായകൻ' എന്ന് നൽകപ്പെട്ട സ്ഥാനപ്പേരാണ് ഇന്ന് നായർ ആയി ലോപിച്ചത്.[not in citation given] കേരളത്തിൽ വർണ്ണ-വ്യവസ്ഥയിൽ ഉൾപ്പെട്ട ഉയർന്ന സമുദായങ്ങളെ വിശേഷിപ്പിക്കാൻ ഉപയോഗിച്ച വർണത്തോട് കൂടിയ എന്ന് അർഥം വരുന്ന 'സവർണർ' ആയ രണ്ട് സമുദായത്തിൽ ഒന്ന് നായർ ആണ്.\nപേരിനൊപ്പം ഇവർ പിള്ള, മേനോൻ, മൂപ്പിൽ നായർ, ഉണ്ണിത്താൻ, അടിയോടി, നായനാർ, മേനോക്കി, നമ്പ്യാർ, കൈമൾ, കുറുപ്പ്, കർത്താവ്, പണിക്കർ, മന്നാടിയാർ, നെടുങ്ങാടി, ഏറാടി, വെള്ളോടി, അച്ചൻ, തമ്പി, തമ്പാൻ, തമ്പുരാൻ, വർമ്മ തുടങ്ങിയ സ്ഥാനപ്പേരുകൾ ചേർക്കും\nകേരള ചരിത്രത്തിലും സാംസ്കാരിക രംഗങ്ങളിലും നായർ സമുദായം സുപ്രധാനമായ പങ്കു വഹിച്ചിട്ടുണ്ട്. നായർ സേവാ സംഘം (നായർ സർവീസ് സൊസൈറ്റി - എൻ.എസ്.എസ്) ഒരു സമുദായമെന്ന നിലയിൽ നായന്മാരുടെ ഉന്നമനത്തിനായി രൂപീകരിക്കപ്പെട്ടിട്ടുള്ള സംഘടനയാണ്.\n3.4 സ്വരൂപത്ത് നായർ\nനായർ സമുദായത്തിലെ അംഗങ്ങൾ എക്കാലവും ഹിന്ദുമതത്തിന്റെ ഭാഗമായി നിലനിന്നിരുന്നു എന്നു കരുതപ്പെടുന്നു. ചാതുർവർണ്യമനുസരിച്ച് ഹൈന്ദവരെ നാലു വർണങ്ങളിൽ ഏതെങ്കിലും ഒന്നിൽ പെട്ടവർ എന്നു പരിഗണിക്കപ്പെട്ടിരുന്നു. ഏറ്റവും താഴെക്കിടയിള്ളുവരെ പഞ്ചമർ എന്നും ബ്രാഹ്മണർ ഗണിച്ചിരുന്നു. ഏറ്റവും പ്രബലരായ നാടുവാഴികളായ സാമൂതിരിയെയും വേണാട് അടികളേയും പോലും ക്ഷത്രിയരായി നമ്പൂതിരിമാർ അംഗീകരിച്ചിരുന്നില്ല . എന്നാൽ വൈഷ്ണവമതം, ശൈവമതം, ശാക്തേയം എന്നിങ്ങനെയുള്ള വിഭാഗീയവിശ്വാസങ്ങൾ അവർക്കിടയിൽ ഉണ്ടായിരുന്നില്ല. അതോടൊപ്പം, ഭദ്രകാളി, ചാമുണ്ഡി, അയ്യപ്പൻ, ശാസ്താവു് (ചാത്തൻ), മുരുകൻ, വസൂരിമാല തുടങ്ങിയ ദൈവസങ്കൽപ്പങ്ങളും നായരുടെ മതവിശ്വാസത്തിന്റെ ഭാഗമായിരുന്നു.\n“ മലബാറിലെ ഈ രാജ്യങ്ങളിൽ നായർ എന്ന് വിളിക്കപ്പെടുന്ന മറ്റൊരു ജനവിഭാഗം ഉണ്ട്, കുലീനരായ ഇവർക്ക് യുദ്ധം ചെയ്യലല്ലാതെ മറ്റൊരു കടമയുമില്ല, വാളുകൾ, വില്ലുകൾ, അമ്പുകൾ, പരിചകൾ, കുന്തങ്ങൾ എന്നീ ആയുധങ്ങൾ ഇവർ സദാ വഹിക്കുന്നു. അവരെല്ലാവരും തന്നെ രാജാക്കന്മാരുടെയോ മറ്റ് പ്രഭുക്കന്മാരുടെയോ രാജാവിന്റെ ബന്ധുക്കളുടെയോ അതല്ലെങ്കിൽ ശമ്പളക്കാരായ അധികാരികളുടെയോ കൂടെ ഒന്നിച്ച് താമസിക്കുന്നു. നല്ല വംശപരമ്പരയിലല്ലെങ്കിൽ ആർക്കും നായരാകാൻ കഴിയില്ല. അവർ വളരെ മിടുക്കരും കുലീനരുമത്രെ. അവർ കർഷകരോട് സഹവസിക്കുകയോ മറ്റ് നായന്മാരുടെ വീടുകളിൽ നിന്നല്ലാതെ ഭക്ഷണം കഴിക്കുകയോ കുടിക്കുകയോ ചെയ്യുന്നില്ല. രാവും പകലും തങ്ങളുടെ യജമാനന്മാരെ ഇവർ അകമ്പടി സേവിക്കുന്നു. ഭക്ഷണം കഴിക്കുന്നതിനും ഉറങ്ങുന്നതിനും സേവനത്തിനും കൃത്യനിർവഹണത്തിനും കൂലിയായി വളരെ കുറച്ചുമാത്രമേ അവർക്ക് നൽകപ്പെടുന്നുള്ളൂ. തങ്ങൾ സേവിക്കുന്ന വ്യക്തിയെ കാത്തിരിക്കുമ്പോൾ പലപ്പോഴും വെറും ബെഞ്ചിലാണ് ഇവർ കിടന്നുറങ്ങാറുള്ളത്. ചിലപ്പോൾ അവർ ദിവസത്തിൽ ഒന്നിൽ കൂടുതൽ തവണ ഭക്ഷണം കഴിക്കാറില്ല. കാര്യമായ ശമ്പളമൊന്നും ഇല്ലാത്തതിനാൽ തന്നെ വളരെ ചെറിയ ചിലവുകളേ അവർക്കുള്ളൂ." ”\n19-ആം നുറ്റാണ്ടിലെ ക്രിസ്ത്യൻ മിഷനറിയും ചരിത്രകരനുമായ റവ.സാമുവേൽ മറ്റിയർ (1835-1893) ഇങ്ങനെ പ്രതിപാദിച്ചു കാണുന്നു "നായന്മാരുടെ കൂട്ടത്തിൽ രാജാക്കന്മാരും നാടുവാഴികളും ജന്മിമാരും പടയാളികളും കൃഷിക്കാരും ഉദ്യോഗസ്ഥൻമാരും ഉണ്ടായിരുന്നു, അവരാണ് നാടിൻറെ ഉടയോൻ, മലബാറിലെ എല്ലാ രാജാക്കന്മാരും നായർ കുലത്തിൽ പെട്ടവരാണ്" [not in citation given]\nസമുദായത്തിന്റെ ഉദ്ഭവത്തെപ്പറ്റിയുള്ള ഐതിഹ്യങ്ങളും സിദ്ധാന്തങ്ങളുംതിരുത്തുക\nനായർമാരുടെ പൂർവികർ നാഗവംശം ആയിരുന്നുവെന്നാണ് കേരളത്തിലെ സാമുഹ്യ പരിഷ്കർത്താവായിരുന്ന ചട്ടമ്പിസ്വാമികളുടെ പ്രാചീന കേരളം പറയുന്നത്. [പേജ് ആവശ്യമുണ്ട്]\nനായർമാരിൽ പല ഉപജാതികൾ നിലനിന്നിരുന്നതിനെപ്പറ്റി ജാതിനിർണയം എന്ന പുരാതനമായ ഗ്രന്ഥത്തിന്റെ കാലം മുതൽക്കുതന്നെ രേഖപ്പെടുത്തിയിട്ടുണ്ട്. ചാതുർവർണ്യം ചാതുർവ്വർണ്യക്രമമനുസരിച്ചു നായന്മാർ ക്ഷത്രിയർ തന്നെയാണ്[അവലംബം ആവശ്യമാണ്] പക്ഷെ ഇവരിൽ മിക്ക ഉപജാതികൾക്കും വേദാധികാരം ഇല്ലായിരുന്നു. ഇതുകൊണ്ടുതന്നെ മറ്റു ക്ഷത്രിയവംശജരിൽ നിന്നും വ്യത്യസ്തരായിരുന്നു ഇവർ. കേരളത്തിലെ ഒട്ടു മിക്ക നാടുവാഴികളും (ഏറ്റവും പ്രബലരായ സാമൂതിരിയും തിരുവിതാംകൂർ രാജാവും അടക്കം) രാജാക്കന്മാരും നായർ കുലത്തിൽ പെട്ടവരായിരുന്നു .നായർ വംശീയരിൽ ക്ഷത്രിയസ്ഥാനമുള്ളവരും ശൂദ്രസ്ഥാനമുള്ളവരും സങ്കരവർണ്ണികരും അനഭിജാത ശൂദ്രർ(താഴ്ന്നജാതി ശൂദ്രർ) എന്നിങ്ങനെ പലവിധമുണ്ടായിരുന്നു. എന്നാൽ നായൻമാർ പരശുരാമനാൽ പലായനം ചെയ്യപ്പെട്ടു പൂണൂൽ ഉപേക്ഷിച്ച ക്ഷത്രിയർ ആണെന്നും ഐതിഹ്യമുണ്ട്[അവലംബം ആവശ്യമാണ്]. വില്യംലോഗൻ, സൂസൻ ബല്ലി അടക്കം ഉള്ളവരുടെ ലേഖനങ്ങളിൽ നായർമാരെ ക്ഷത്രിയർ ആയി ആണ് പറഞ്ഞിരിക്കുന്നത്. .നായരിൽ തന്നെ ക്ഷത്രിയ പദവി ഉള്ളവരും ശൂദ്ര, വൈശ്യ പദവി ഉള്ളവരും ഉണ്ട്. തിരുവിതാംകൂറിലെ നായന്മാരെ മറുനാടൻ ശൂദ്രവിഭാഗങ്ങളിൽനിന്നും വേർതിരിച്ചുപറയാൻ മലയാള ശൂദ്രർ എന്നു നമ്പുതിരിമാർ വിളിച്ചിരുന്നു എന്നു് 'ദക്ഷിണേന്ത്യയിലെ ജാതികളും ഗോത്രങ്ങളും' എന്ന ഗ്രന്ഥത്തിൽ എഴുതിയിട്ടുണ്ട്.\nനായർ ക്ഷത്രിയ വിഭാഗത്തിലെ പ്രമുഖ ഉപവിഭാഗമാണ് സാമന്ത ക്ഷത്രിയർ[അവലംബം ആവശ്യമാണ്], ഉപനയനം നിർബന്ധമായി ആചരിക്കുന്നവരും ഇല്ലാത്തവരും സാമന്തക്ഷത്രിയ വിഭാഗത്തിലുണ്ട്. 'വർമ്മ' എന്ന സ്ഥാനപ്പേര് ഉള്ള മലയാള ക്ഷത്രിയരാണിവർ.\nമതപരവും സാമൂഹ്യവുമായ സാഹചര്യങ്ങൾക്ക് വഴിപ്പെട്ട് ബ്രാഹ്മണാധിപത്യത്തിനു വഴങ്ങേണ്ടിവരുന്നതുവരെ, ബ്രാഹ്മണരോട് ആചാരപരമായും ബന്ധുതാപരമായും സേവനപരമായും ബന്ധപ്പെടാതെ 'വർഗശുദ്ധി' പരിപാലിച്ചിരുന്ന ഒരു സാമന്ത ക്ഷത്രിയരുടെ വിഭാഗമായിരുന്നു കിരിയത്തു നായർമാർ.[not in citation given]. പഴയകാലത്തെ മലബാർ, കൊച്ചി പ്രദേശങ്ങളിലാണ് ഇക്കൂട്ടർ പ്രധാനമായും താമസിച്ചിരുന്നത്.[അവലംബം ആവശ്യമാണ്]\nഗാർഹികവും മതപരവുമായ സേവനങ്ങൾക്കായി നമ്പൂതിരി കുടുംബങ്ങളോട് ബന്ധപ്പെട്ടു വർത്തിച്ചിരുന്ന നായർമാരും നാട്ടുനടപ്പുകളിലെ ഇതരകൃത്യങ്ങളും കൃഷിയും സൈന്യവൃത്തിയും ചെയ്തിരുന്നവർ.[അവലംബം ആവശ്യമാണ്]കേരളം സൃഷ്ടിച്ച സമയത്ത് ബ്രാഹ്മണരുടെ സേവനത്തിനായി പരശുരാമൻ ചുമതലപ്പെടുത്തിയ സഹായികളും പടയാളികളുമാണ് ഇല്ലത്തുനായർ എന്നൊരു ഐതിഹ്യം[അവലംബം ആവശ്യമാണ്] ചരിത്രപണ്ഡിതന്മാർ ഒരിക്കലും ഒരു വിശ്വസനീയരേഖയായി അംഗീകരിച്ചിട്ടില്ലാത്ത കേരളോത്പത്തിയിൽ പരാമർശിച്ചു കാണുന്നു.\nസാമന്തക്ഷത്രിയ കുടുംബവുമായി ബന്ധപ്പെട്ടു പ്രവർത്തിച്ചിരുന്നവർ ആയിരുന്നു ഇവർ. മലബാറിൽ ഇക്കൂട്ടരെ അകത്തുചാർന്ന നായർ എന്നും പുറത്തുചാർന്ന നായർ പടയാളികൾ എന്നും രണ്ടായി തരംതിരിച്ചിട്ടുണ്ട്. ശേഖരിവർമ്മ എന്ന പാലക്കാട്ടുശേരി രാജാക്കന്മാർ, പാലിയത്തച്ചൻ, മങ്ങാട്ടച്ചൻ തുടങ്ങിയവർ ഈ വിഭാഗത്തിലുള്ളവർ ആയിരുന്നു.\n"പള്ളിച്ചാൻ(പറപ്പുനായർ), വട്ടേക്കാടുനായർ(ചക്കാലൻ), അത്തിക്കുറിശ്ശി(ചീതിയൻ), അന്തുറനായർ (കലം ഉണ്ടാക്കുന്നവർ), ഇടച്ചേരിനായർ(അജപാലൻ), ഓടത്തുനായർ (ഓടുണ്ടാക്കുന്നവനോ വഞ്ചി തുഴയുന്നവനോ) എന്നെല്ലാം വിഭജനങ്ങളുണ്ട്. വട്ടേക്കാട്ടുനായരുടെ ജോലി എണ്ണ ആട്ടലാണ്. ഇക്കൂട്ടരെ ചക്കാലനായർ എന്നും പറയും. അത്തിക്കുറിശ്ശി മറ്റു നായർമാരെ പുലയിൽനിന്നും ശുദ്ധീകരിക്കുന്നവരാണ്. ശാലിയൻ, വെളുത്തേടൻ, വിളക്കിത്തല എന്നും വിഭജനമുണ്ട്. ചക്കാലൻ, ശാലീയൻ, വെളുത്തേടൻ, വിളക്കിത്തല, പള്ളിച്ചാൻ, അത്തിക്കുറിശ്ശി തുടങ്ങിയ താഴ്‌ന്ന നായർ വിഭാഗങ്ങളുമായി നമ്പൂതിരിക്കു സംബന്ധമില്ല. അയിനിയൂണ്, ചൗളം, വാതിൽപ്പുറപ്പാട്, പാനക്കുടം ഉഴിയൽ, നിഴൽപ്പമെഴുകൽ എന്നീ ചടങ്ങുകൾക്കു നമ്പൂതിരിക്കു ഇല്ലക്കാരന്റെ സഹായം ആവശ്യമാണ്. പള്ളിച്ചാൻ വിഭാഗക്കാർ മഞ്ചൽ ചുമക്കുന്നവരാണ്. അന്തോളം ഉഴിയൽ കർമത്തിന് പള്ളിച്ചാന് നമ്പൂതിരിയുടെ നാലുകെട്ടിൽ കയറാം. അത്തിക്കുറിശ്ശി(പട്ടിലോൻ, ചീതകൻ) ആണ് നമ്പൂതിരിമാരുടെ ശവമെടുക്കുന്ന കോണി കെട്ടൽ തുടങ്ങി സംസ്കരിച്ച സ്ഥലം വെടിപ്പാക്കൽ വരെ ചെയ്യുന്നത്. പിണ്ഡം കഴിയുംവരെ ക്രിയകളിൽ തുണചെയ്യാൻ ഇക്കൂട്ടർ വേണമെന്നുണ്ട്. കുളക്കടവിലെ ക്രിയയിൽ നമ്പൂതിരിയുടെ കൈയിലേക്ക് എള്ളും പൂവും ഇടുന്നത് അത്തിക്കുറിശ്ശിയാണ്. ചൌളം, ഗോദാനം, സമാവർത്തനം എന്നിവയ്ക്കിടയിൽ അത്തിക്കുറിശ്ശിക്കു മനയ്ക്കലെ വടക്കിനിയിൽ കയറി ഒരു മന്ത്രം കേൾക്കാം. നടുമുറ്റം ഒതുക്കൽ, ശവം വഹിക്കാനുള്ള മുളങ്കോണി ഉണ്ടാക്കൽ എന്നിവ അത്തിക്കുറിശ്ശിനായരുടെ ചുമതലയായിരുന്നു. അത്തിക്കുറിശ്ശിയുടെ സ്ഥാനം ജാതിശ്രേണിയിൽ പള്ളിച്ചാനും കീഴിലാണത്രെ. ഇല്ലക്കാരനും പള്ളിച്ചാനും അത്തിക്കുറിശ്ശിയുടെ വീട്ടിൽനിന്നു ഭക്ഷണം കഴിക്കില്ല. ചക്കാലനായർ (വാണിയൻ, വട്ടേക്കാടൻ) തമിഴ് വാണിയനിൽ നിന്നും ഭിന്നനാണ്. തമിഴ് വാണിയനു പൂണൂലുണ്ട്. അന്തൂരാനെ കലംകൊട്ടി എന്നും പറയും. ആയർ, ഇടയർ, വെള്ളാളർ, വാണിയൻ, കോലായൻ, കണിശൻ, പള്ളിച്ചാൻ, പണിക്കൻ, ഊരാളി എന്നിവരൊക്കെ നായർ സമുദായത്തിൽ ലയിച്ചു.\nവിജയരാഗതേവന്റെ 9-ാം നൂറ്റാണ്ടിലെ തിരുക്കടിസ്ഥാനം (തൃക്കൊടിത്താനം) രേഖയിലാണ് നായർ എന്ന പദപ്രയോഗം ആദ്യം കാണുന്നത്. പേരിനൊപ്പം ഇവർ പിള്ള, മേനോൻ, നായർ, നായനാർ, മേനോക്കി, നമ്പ്യാർ, കൈമൾ, കുറുപ്പ്, കർത്താവ്, പണിക്കർ, മന്നാടിയാർ, നെടുങ്ങാടി, ഏറാടി, വെള്ളോടി, മൂപ്പിൽ നായർ, ഉണ്ണിത്താൻ, അച്ചൻ, തമ്പി, തമ്പാൻ, തമ്പുരാൻ, തുടങ്ങിയ സ്ഥാനപ്പേരുകൾ ചേർക്കും. വെള്ളോടി, ഏറാടി, നെടുങ്ങാടി എന്നീ സ്ഥാനികൾ സാമന്തന്മാരാണ്. പൂണൂൽ ഇല്ലെങ്കിലും സസ്യഭുക്കുകളായി, ക്ഷത്രിയകർമങ്ങൾ അനുവർത്തിച്ചിരുന്നവരാണത്രെ സാമന്തരായത്. സാമന്തൻമാരായ നായർമാർ ജന്മി/നാടുവാഴികൾ അല്ലെങ്കിൽ ദേശത്തിന് അധികാരികൾ ആയിരുന്നു(ഉദാ : രാജ അഞ്ചി കൈമൾ, ചേരാനെല്ലൂർ കർത്ത, വടശ്ശേരി തമ്പി) അവരുടെ പദവി സാമന്തരുടേതിനു തുല്യവുമായിരുന്നു. അവർക്കു ശാലഭോജനത്തിനും യാഗശാല പ്രവേശനത്തിനും അനുമതി ഉണ്ടായിരുന്നു.\nതരകന്മാർ കച്ചവടക്കാരാണ്. യാവരി(വ്യാപാരി) നായർമാർ എന്നു പറയും. അകത്തു ചാർന്ന നായർമാർക്കു സൈനികവൃത്തി ഇല്ലാത്തതിനാൽ പുറത്തുചാർന്ന നായരോളം ആഭിജാത്യമില്ല. പുറത്തുചാർന്നവരാണ് കർത്താവ്, കൈമൾ, പണിക്കർ എന്നീ സ്ഥാനങ്ങൾ ഉപയോഗിക്കുക. ഇല്ലക്കാരൻ നായർ നമ്പൂതിരിയുടെ ഭൃത്യനാണ്. തിരുവിതാംകൂറിൽ ചില പ്രദേശങ്ങളിൽ ഇവർക്കു സ്വരൂപക്കാരെക്കാൾ ആഭിജാത്യമുണ്ട്. പാദമംഗലക്കാർ ക്ഷേത്രജോലികൾ ചെയ്യുന്നവരാണ്. ഘോഷയാത്രയിൽ ഇവർ വിളക്കുപിടിക്കും. പള്ളിച്ചാൻ നമ്പൂതിരിയുടെ പല്ലക്കു ചുമക്കും. വാളും പരിചയും ആയി അകമ്പടി സേവിക്കുകയും ചെയ്യും. ഇടച്ചേരി നായർമാർ ഇടയന്മാരായിരുന്നു. വട്ടക്കാടൻ, കച്ചേരിനായർ എന്നും ഉപജാതികളുണ്ട്. ഊരാളിനായർ, വെളുത്തേടത്തുനായർ, വിളക്കിത്തല നായർ എന്നിവർ ആഭിജാത്യശ്രേണിയിൽ താണവരായി കരുതിയിരുന്നു. ഊരാളിനായർമാരിൽത്തന്നെ കോലായൻ, അഴുത്തൻ, മൂച്ചാരി, ഏറ്റുമാർ (മരം കയറ്റം) തുടങ്ങി അവാന്തരവിഭാഗങ്ങളുണ്ട്; കല്പണിക്കാരുമുണ്ട്. വിളക്കിത്തല നായർമാരുടെ ഭാര്യമാർ വയറ്റാട്ടികൾ ആയിരുന്നു. പണ്ടു പല നാടുകളിലും ക്ഷുരകൻ വൈദ്യനും കൂടി ആയിരുന്നു. അച്ചന്മാർ നാടുവാഴികളാണ്. നാടുവാഴിനായർമാർക്കു ജീവിതവൃത്തി ബ്രാഹ്മണരുടേതുപോലെയാണ്. അവർക്ക് അകമ്പടിയോടെ സഞ്ചരിക്കാം. തമ്പി, ഉണ്ണിത്താൻ, വല്യത്താൻ എന്നീ സ്ഥാനങ്ങൾ അവർ രാജസന്തതികളാണ് എന്നു സൂചിപ്പിക്കുന്നു. കുറുമ്പ്രനാട് നായർ സമൂഹത്തിന്റെ ഉപവിഭാഗങ്ങളാണ് നെല്ലിയോടൻ, വിയ്യൂർ, വെങ്ങളോൻ എന്നീ വിഭാഗങ്ങൾ. പരിന്തർ, നമ്പൂതിരിയുടെ പരിപാവനക്കാരനായ നായർ വിഭാഗമാണ്. നായർ എന്നതു ജാതിപ്പേര് ആയിരുന്നില്ല എന്നും പടയാളികളുടെ നായകൻ എന്നായിരുന്നു അതിനർഥം എന്നും അഭിപ്രായമുണ്ട്. ഇത്തരം സംഘങ്ങളാണത്രെ വേണാട്ട് അറുനൂറ്റവർ, നന്റുഴനാട്ടു മുന്നൂറ്റവർ, കീഴമലനാട് അറുനൂറ്റവർ, കുറുംപുറനാട് എഴുനൂറ്റവർ തുടങ്ങിയവർ.[അവലംബം ആവശ്യമാണ്]\nസവർണ്ണ നായർ വിഭാഗക്കാരുടെ സ്ഥാനപ്പേരുകൾ/ഉപനാമങ്ങൾ : വർമ്മ, രാജാ, തമ്പുരാൻ, തമ്പുരാട്ടി(സ്ത്രീ), വെള്ളോടി, നെടുങ്ങാടി, കോയിത്തമ്പുരാൻ, തിരുമുൽപ്പാട്, തമ്പാൻ, തമ്പി, നമ്പ്യാർ, ഏറാടി, നെടുങ്ങാടി, മന്നാടിയാർ, അമ്മ(സ്ത്രീ), കോവിലമ്മ(സ്ത്രീ), കെട്ടിലമ്മ(സ്ത്രീ), പിള്ള, നായനാർ, മൂപ്പിൽ നായർ, നമ്പ്യാർ, വല്യത്താൻ, ഉണ്ണിത്താൻ, ഉണ്ണിത്തിരി, അടിയോടി, മേനോൻ, മേനോക്കി, കുറുപ്പ്, പണിക്കർ, അച്ചൻ, കൈമൾ, കർത്താവ്, തുടങ്ങിയവ.\n↑ ശൈഖ് സൈനുദീൻ, വിവർത്തനം വി. പണിക്കശ്ശേരി (2008). കേരളം പതിനഞ്ചും പതിനാറും നൂറ്റാണ്ടുകളിൽ. കോഴിക്കോട്50: മാതൃഭൂമി ബുക്സ്. p. 50. ISBN 81-8264-556-5.\n"https://ml.wikipedia.org/w/index.php?title=നായർ&oldid=3343478" എന്ന താളിൽനിന്ന് ശേഖരിച്ചത്


സ്റ്റാർട്ടപ്പുകളിൽ നിക്ഷേപം നടത്തുന്ന ബോളിവുഡ് താരങ്ങളുടെ പട്ടികയിൽ ദീപിക പദുകോണും; കൈവെക്കുന്നത് ഗ്രീക്ക് തൈര് ബ്രാന്‍ഡില്\n15 May 2019 10:58 AM GMT\nപ്രമുഖ തൈര് ബ്രാന്റ് ആയ എപ്പിഗാമിയയുടെ ഡ്രം ഫുട്ട്‌സ് ഇന്റര്‍നാഷണല് പ്രൈവറ്റ് ലിമിറ്റഡില് നിക്ഷേപം നടത്തി ബോളിവുഡ് താരം ദീപിക പദുകോണ്. പുതിയ ഉല്‍പന്നങ്ങള് വികസിപ്പിക്കാനും പുതിയ നഗരങ്ങളിലേക്ക് ബിസിനസ് വ്യാപിപ്പിക്കാനും ഈ നിക്ഷേപം ഉപയോഗപ്പെടുത്തുമെന്ന് കമ്പനി അറിയിച്ചു.\nറിപോർട്ടുകൾ പ്രകാരം ഏതാനും വര്‍ഷങ്ങള്‍ക്കുള്ളില് 25 നഗരങ്ങളിലായി 50,000 ഔട്ട്‌ലെറ്റുകള് ആണ് സ്ഥാപിക്കാൻ ലക്ഷ്യമിടുന്നത്. 2015 ജൂണില് ആരംഭിച്ച എപ്പിഗാമിയ ഇപ്പോള് 20 സ്റ്റോക്കില് ലഭ്യമാണ്. ഗ്രീക്ക് യോഗര്‍ട്ട്, അര്‍ട്ടിസനല് തൈര്, സ്‌നാക്ക് പാക്ക്, മിഷ്്ടി ഡോയി, സ്മൂത്തികള് എന്നിവയില് ഇവ ലഭ്യമാണ്. 10,000 ടച്ച് പോയിന്റുകളില് ഫ്‌ളേവര് തൈര് ബ്രാന്‍ഡ് റീട്ടെയില് ചെയ്യുന്നുണ്ട്.\nറിപോർട്ടുകൾ പ്രകാരം ഇന്ത്യൻ സ്റ്റാർട്ടപ്പുകളിൽ ഇത് ദീപികയുടെ ആദ്യ നിക്ഷേപമല്ല. ഫർണിച്ചർ റെന്റൽ സംരംഭമായ ഫുർലെൻകോ എന്ന കമ്പനിയിലും പർപ്പിൾ എന്ന സൗന്ദര്യ വിപണിയിലും താരം നിക്ഷേപം നടത്തിയിരുന്നു. ഇതേ തുടർന്ന് ഇന്ത്യയിലെ സ്റ്റാർട്ടപ്പുകളിൽ സജീവമായി ഇടപെടുന്ന ബോളിവുഡ് താരങ്ങളുടെ പട്ടികയിൽ ദീപികയും ഇടം നേടിയിരിക്കുകയാണ്.\nbollywood DeepikaPaducone DeepikaPaduconeInvestsOnIndianStartups IndianStartup


Nov 25, 2021 – Veekshanam\nNov 25, 2021 Nov 26, 2021 Veekshanam Online Desk\nതിരുവനന്തപുരം : ജനാധിപത്യ – വിദ്യാർത്ഥി ശബ്ദങ്ങളെ അടിച്ചമർത്തുന്ന പോലീസ് നടപടി അവസാനിപ്പിക്കുക,മോഫിയ പർവീണിനെ ആത്മഹത്യയിലേക്ക് നയിച്ച സി.ഐ സുധീറിനെ പുറത്താക്കുക,പെൺകുട്ടികൾക്ക് സുരക്ഷ ഉറപ്പാക്കാൻ കേരള സർക്കാർ തയ്യാറാകുക എന്നീ ആവശ്യങ്ങളുന്നയിച്ച് ഇന്ന് കലാലയങ്ങളിൽ കെ.എസ്.യു പ്രതിഷേധദിനമായി ആചരിക്കുമെന്ന് സംസ്ഥാന പ്രസിഡന്റ് കെ എം അഭിജിത്ത് അറിയിച്ചു.\nപാലക്കാട് : നവംബർ 29ന് കാലിക്കറ്റ് യൂണിവേഴ്സിറ്റി ബിരുദതലം നാലാം സെമസ്റ്റർ പരീക്ഷകൾ തുടങ്ങുകയാണ്. എന്നാൽ ഒക്ടോബർ4മുതൽ പുനരാരംഭിച്ച ഡിഗ്രി ക്ലാസുകളിൽ പഠിക്കുന്ന വിദ്യാർത്ഥികൾക്ക് നവംബർ3മുതൽ 12 വരെ മൂന്നാം സെമസ്റ്റർ പരീക്ഷകൾ നടന്നിരുന്നു. കോവിഡ് മൂലം ഉണ്ടായ മാനസിക സംഘർഷങ്ങൾക്ക് ഇരട്ടി ഭാരം നൽകുന്നതായിരുന്നു ഈ ടൈംടേബിളുകൾ. തുടരെത്തുടരെ ഉണ്ടായ പരീക്ഷകളും മറ്റ് അനുബന്ധ പ്രവർത്തനങ്ങളും വിദ്യാർഥികളുടെ മാനസികനില താളം തെറ്റിക്കുന്ന സാഹചര്യത്തിൽ നവംബർ 29 ന് ആരംഭിക്കുന്ന നാലാം സെമസ്റ്റർ പരീക്ഷകൾ മാറ്റിവയ്ക്കണമെന്ന് ആവശ്യപ്പെട്ടു കെഎസ്‌യു പാലക്കാട് ജില്ലാ കമ്മിറ്റി ഹൈകോടതിയിൽ പൊതുതാൽപര്യ ഹർജി സമർപ്പിച്ചു. വിദ്യാർഥികളെ ബുദ്ധിമുട്ടില്ലാത്ത തരത്തിൽ പരീക്ഷകൾ പുനഃക്രമീകരിക്കണമെന്ന് കെഎസ്‌യു ജില്ലാ പ്രസിഡന്റ് കെ എസ് ജയഘോഷ് പ്രസ്താവനയിൽ പറഞ്ഞു.\nKozhikode, Malappuram, PalakkadLeaveacomment\nനിമിഷം : കവിത വായിക്കാം\nരാജലക്ഷ്മി വൈ നിമിഷമോരോന്നായികൂട്ടിപ്പെറുക്കി ദിനമൊന്നായിഇഴഞ്ഞു നീങ്ങുന്നയാത്രയിൽ … താളത്തിൽമിടിക്കുന്നഹൃദ്യായത്തിനൊപ്പംചുവടുകൾവെച്ചു പായുംനിമിഷമീ നിമിഷം വിലയെന്തെന്ന്‌നറിയില്ലവിലയിട്ടുവാങ്ങാനാവില്ലവിലമതിക്കാനാവില്ലല്ലോജീവനെവെല്ലും നർത്തകനല്ലോനിമിഷമീ നിമിഷം രവിഅമൃതകരമാംനിത്യദേശപര്യടനത്തിൽഗതിവേഗസാക്ഷ്യംവഹിക്കുന്നൊരീനിമിഷമീ നിമിഷം അല്‌പനേരം വൈകിയാൽഅരപ്പട്ടിണിയാകുമൊരുഉദ്യോഗസ്ഥന്റെഭാവിയെകെട്ടിവലിക്കുന്നതുമീനിമിഷമീ നിമിഷം\nകൊല്ലം : കരുനാഗപ്പള്ളി എം എൽ എ സി ആർ മഹേഷിന് നാളെ ചെണ്ടയിൽ അരങ്ങേറ്റം.കൊല്ലം ഓച്ചിറ പരബ്രഹ്‌മസന്നിധിയിൽ വൈകിട്ട് നാലിനാണ് മേള അരങ്ങേറ്റം കുറിക്കുന്നത്.കുട്ടിക്കാലത്തു തന്നെ ചെണ്ട മേളം സി ആറിന്റെ ഇഷ്ട കലാരൂപമായിരുന്നു. പുതുപ്പള്ളി കളരിയിൽ കണ്ടല്ലൂർ ഉണ്ണികൃഷ്ണന്റെ ശിക്ഷണത്തിലായിരുന്നു ചെണ്ട അഭ്യസിച്ചത്. എന്നാൽ വിവിധ കാരണങ്ങളാൽ അരങ്ങേറ്റം നടത്താൻ കഴിയാതെ വന്നു. ഇന്ന് ചെണ്ട കൊട്ടാൻ അദ്ദേഹത്തോടൊപ്പം നാടക ലോകത്തെ പ്രശസ്ത കലാകാരൻ ആദിനാട് ശശിയും ഉണ്ട്. ഏറെ ആകാംക്ഷയോടെ കരുനാഗള്ളിയിലെ ജനം കാത്തിരുന്ന ചെണ്ട അരങ്ങേറ്റം കാണുവാൻ ഒരു നാട് ഒന്നാകെ കാത്തിരിക്കുകയാണ്.\nതക്കാളിയുമായി വരുന്നവർക്ക് ബിരിയാണി ഫ്രീ ; കടയുടമയുടെ വേറിട്ട പ്രതിക്ഷേധം വൈറലാകുന്നു\nഒരു കിലോ തക്കാളിയുമായി എത്തുന്നവർക്ക് ഒരു ചികൻ ബിരിയാണി സൗജന്യമായി നൽകുമെന്ന് ഹോടെലിന്റെ വാഗ്ദാനം.ചൊവ്വാഴ്ച ഒരു ദിവസത്തേക്ക് മാത്രമാണ് ഓഫർ. രാവിലെ 11 മുതൽ വൈകിട്ട് മൂന്നു വരെയായിരുന്നു ഓഫർ. വിവരം അറിഞ്ഞ് രാവിലെ മുതൽ തന്നെ കടയ്ക്കു മുൻപിൽ ആളുകളുടെ നീണ്ടനിരയായിരുന്നു. രണ്ടു ചികൻ ബിരിയാണി വാങ്ങിയാൽ അരക്കിലോ തക്കാളി അങ്ങോട്ടു നൽകുമെന്നും വാഗ്ദാനമുണ്ടായിരുന്നു. തക്കാളി വില കുതിച്ചുയരുന്ന സാഹചര്യത്തിലാണ് ആമ്ബൂർ ബിരിയാണി കട ഈ ഓഫർ പ്രഖ്യാപിച്ചത്.രണ്ടു ബിരിയാണി വാങ്ങി, സൗജന്യ തക്കാളിയുമായി പോയവരാണ് കൂടുതലും. കടയിൽ 80 രൂപയാണ് ഒരു ബിരിയാണിയുടെ വില. അതേസമയം, തമിഴ്‌നാട്ടിൽ കിലോയ്ക്കു 140 രൂപവരെയാണ് തക്കാളിയുടെ വില. വിലക്കയറ്റം നിയന്ത്രിക്കാത്തതിനെ തുടർന്നുള്ള പ്രതിഷേധമാണ് ഈ ഓഫർ കച്ചവടത്തിലൂടെ ലക്ഷ്യമിട്ടതെന്ന് ഉടമ പറഞ്ഞു.\nഫത്തോർദ (ഗോവ): ഐ എസ് എൽ രണ്ടാമത്തെ മത്സരത്തിൽ കേരള ബ്ലാസ്റ്റേഴ്സിന് സമനില. നോർത്ത് ഈസ്റ്റ് യുണൈറ്റഡുമായുള്ള മത്സരം ഗോൾ രഹിത സമനിലയിൽ കലാശിച്ചു. മത്സരത്തിൽ ആധിപത്യം പുലർത്തിയിട്ടും ബ്ലാസ്റ്റേഴ്സിന് ഗോൾ കണ്ടെത്താനായില്ല. ആദ്യമത്സരത്തിൽ ബ്ലാസ്റ്റേഴ്സ് എ ടി കെയോട് പരാജയപ്പെട്ടിരുന്നു.\nKerala, Special, SportsLeaveacomment\nകൊച്ചി : ദത്തു വിഷയത്തിൽ അനുപമയ്ക്കൊപ്പം തുടക്കംമുതൽ നിന്ന് വ്യക്തിയാണ് വടകര എംഎൽഎ കെ കെ രമ. ദത്ത് വിഷയം സർക്കാരിനും സിപിഎമ്മിനും വലിയ തലവേദനയായിരുന്നു.ഇതാണ് സൈബർ രംഗത്തെ സഖാക്കളേ ചൊടിപ്പിച്ചത്. ഇപ്പോൾ സാമൂഹ്യ മാധ്യമങ്ങളിൽ കെ കെ രമ എംഎൽഎയേയും അധിക്ഷേപിച്ചു കൊണ്ടുള്ള പോസ്റ്റുകളും കമന്റുകളും കൊണ്ട് നിറയ്ക്കുകയാണ് സിപിഎം സൈബർ സഖാക്കൾ. വളരെ രീതിയിലാണ് എംഎൽഎയ്ക്കെതിരെ അസഭ്യവർഷം നടത്തുന്നത്.ഇരുവരുടെയും ചിത്രങ്ങൾ ഉപയോഗിച്ച് അശ്ലീല വാക്കുകൾ നിറച്ച പോസ്റ്ററുകൾ നിർമിച്ചു സാമൂഹ്യമാധ്യമങ്ങളിൽ ഷെയർ ചെയ്യുകയാണ് സിപിഎം സൈബർ രംഗത്ത് ഉള്ളവർ. ഇതിനെതിരെ ഒട്ടേറെ പേരാണ് സൈബർ സഖാക്കൾക്കെതിരെ രംഗത്ത് വന്നിരിക്കുന്നത്. സിപിഎമ്മിന്റെ സ്ത്രീപക്ഷത കപടമാണെന്ന് ഇവർ ചൂണ്ടി കാണിക്കുന്നു.\nതിരുവനന്തപുരം : ആലുവയിൽ നിയമവിദ്യാർത്ഥിനി ആത്മഹത്യ ചെയ്യാനിടയായ സംഭവത്തെക്കുറിച്ച് സർക്കാർ പ്രഖ്യാപിച്ച ക്രൈംബ്രാഞ്ച് അന്വേഷണം പ്രഹസനമാണെന്നു കെപിസിസി പ്രസിഡന്റ് കെ സുധാകരൻ എംപി. ആരോപണവിധേയനായ സിഐയെ പോലീസ് ആസ്ഥാനത്ത് കുടിയിരുത്തിയപ്പോൾ തന്നെ സർക്കാരിന്റെ ഉദ്ദേശ്യശുദ്ധി വ്യക്തമായെന്നും അദ്ദേഹം പറഞ്ഞു. സ്ത്രീകൾക്കെതിരായ അതിക്രമങ്ങളിൽ പ്രതിഷേധിച്ച് കെപിസിസി ആഹ്വാനം ചെയ്ത വനിതകളുടെ രാത്രി നടത്തം പരിപാടി സംസ്ഥാനതല ഉദ്ഘാടനം ചെയ്തു പ്രസംഗിക്കുകയായിരുന്നു അദ്ദേഹം. സ്ത്രീകളുടെ സുരക്ഷിതത്വം ഉറപ്പെന്നു പറഞ്ഞ് അധികാരത്തിലേറിയ പിണറായി സർക്കാരിന്റെ കീഴിൽ കേരളത്തിലെമ്പാടും സ്ത്രീകളുടെ നിലവിളിയാണ് ഉയരുന്നത്. സ്ത്രീകൾക്കെതിരേ വാളയാർ മുതൽ ഇങ്ങോട്ട് ആലുവ വരെ നീളുന്ന അതിക്രമങ്ങളുടെ പരമ്പരയാണ് കേരളം കണ്ടുകൊണ്ടിരിക്കുന്നത്. സർക്കാർ തെറ്റുതിരുത്തിയില്ലെങ്കിൽ കേരളം സമരഭൂമികയായി മാറുമെന്നു സുധാകരൻ പറഞ്ഞു. കെപിസിസി ഓഫീസിനു മുന്നിൽ നിന്നാരംഭിച്ച് മ്യൂസിയത്തിനടുത്ത് കെ. കരുണാകരന്റെ പ്രതിമയ്ക്കു മുന്നിൽ രാത്രി നടത്തം സമാപിച്ചു.പ്രതിപക്ഷ നേതാവ് വിഡി സതീശൻ, ഡിസിസി പ്രസിഡന്റ്…\nഎറണാകുളം :ആലുവയിലെ നിയമവിദ്യാർഥിനി മോഫിയ പർവീണിന്റെ ആത്മഹത്യാക്കേസ് അന്വേഷണം ജില്ലാ ക്രൈംബ്രാഞ്ചിന്. ക്രൈംബ്രാഞ്ചിന്റെ പ്രത്യേക സംഘമായിരിക്കും കേസ് അന്വേഷിക്കുക. ഡിവൈഎസ്പി പി രാജീവിനാണ് അന്വേഷണ ചുമതല. സിഐയ്‌ക്കെതിരെയുള്ള പരാതിയും അന്വേഷണസംഘം പരിശോധിക്കും. ആലുവയിലെ നിയമവിദ്യാർത്ഥിനിയുടെ ആത്മഹത്യയിൽ സിഐ സുധീറിന് ഗുരുതര വീഴ്ച സംഭവിച്ചതായാണ് പൊലീസ് റിപ്പോർട്ട്. മോഫിയ പർവീൺ നൽകിയ ഗാർഹിക പീഡന പരാതിയിൽ കേസെടുക്കുന്നതിലാണ് സിഐക്ക് വീഴ്ച സംഭവിച്ചത്. ഒക്ടോബർ 29 ന് ഡിവൈഎസ്പി പരാതി സിഐക്ക് കൈമാറിയിരുന്നു.\nപീഡനത്തിനു വിധേയയായ കുട്ടിക്കു സർക്കാർ സ്‌കൂളിൽ പ്രവേശനം നിഷേധിച്ചു ; ഹൈക്കോടതി സർക്കാരിന്റെ വിശദീകരണം തേടി\nകൊച്ചി: ലൈംഗിക പീഡനത്തിനു വിധേയയായ കുട്ടിക്കു സർക്കാർ സ്‌കൂളിൽ പ്രവേശനം നിഷേധിച്ചെന്നു ചൂണ്ടിക്കാട്ടി നൽകിയ ഹരജിയിൽ ഹൈക്കോടതി സർക്കാരിന്റെ വിശദീകരണം തേടി. സ്‌കൂളിൽ പ്രവേശനം നൽകാത്തതു സംബന്ധിച്ചു വിശദീകരണം നൽകണമെന്നു സ്‌കൂൾ അധികൃതരോടും കോടതി നിർദ്ദേശിച്ചു. ലൈംഗിക പീഡന കേസിലെ ഇരയ്ക്കു സ്‌കൂളിൽ പ്രവേശനം നിഷേധിക്കുന്നത് ദൗർഭാഗ്യകരമാണെന്നു ഹരജി ഭാഗം അഡ്വക്കറ്റ് ആർ ഗോപൻ വാദിച്ചു. പോക്‌സോ നിയമ പ്രകാരം രജിസ്റ്റർ ചെയ്ത കേസിലെ ഇരയുടെ അമ്മയാണ് കോടതിയെ സമീപിച്ചത്. സ്‌കൂളിൽ നിരവധി സ്ീറ്റുകൾ ഒഴിഞ്ഞു കിടക്കുകയാണെന്നും ഓരോകാരണങ്ങൾ പറഞ്ഞു കുട്ടിക്ക് അഡ്മിഷൻ നൽകുന്നില്ലെന്നും ഹരജിക്കാരി ആരോപിച്ചു. ജസ്റ്റിസ് രാജാ വിജരാഘവനാണ് ഹരജി പരിഗണിച്ചത.് ഹരജി നവംബർ 30 നു പരിഗണിക്കാൻ മാറ്റി.


വൃദ്ധരായ മാതാപിതാക്കളെ മകൻ കൊന്ന് കുഴിച്ച് മൂടി - son killed his old parents in panthalam\nപൊങ്ങലടി കാഞ്ഞിരവിളയിലെ കെ.എം.ജോൺ (70), ഭാര്യ ലീലാമ്മ ജോൺ (63) എന്നിവരാണ് കൊല്ലപ്പെട്ടത്\nപത്തനംതിട്ട: പന്തളത്ത് വൃദ്ധരായ മാതാപിതാക്കളെ മകൻ കൊന്ന് കുഴിച്ച് മൂടി. പൊങ്ങലടി കാഞ്ഞിരവിളയിലെ കെ.എം.ജോൺ (70), ഭാര്യ ലീലാമ്മ ജോൺ (63) എന്നിവരാണ് കൊല്ലപ്പെട്ടത്. സംഭവത്തിൽ മകൻ മാത്യൂസ് ജോണിനെ പൊലീസ് കസ്റ്റഡിയിൽ എടുത്തു. ഒരാഴ്ച മുൻപാണ് സംഭവം നടന്നത്. ഇരുവരുടെയും മൃതദേഹം വീടിന് സമീപത്തുള്ള കുഴിയിൽ മറവ് ചെയ്ത നിലയിൽ കണ്ടെത്തിയിരുന്നു.\nവൃദ്ധരായ മാതാപിതാക്കൾക്കൊപ്പമാണ് മാത്യൂസും ഭാര്യയും കുട്ടിയും താമസിച്ചിരുന്നത്. ഭാര്യയും കുട്ടിയും ഒരാഴ്ച മുൻപ് കോട്ടയത്തെ വീട്ടിലേക്ക് പോയ ശേഷമാണ് ഇയാൾ മാതാപിതാക്കളെ കൊലപ്പെടുത്തിയത്. ഇരുവരെയും കാണാതെ വന്നതോടെ മകനോട് ഇവരെക്കുറിച്ച് പരിസരവാസികളും ബന്ധുക്കളും തിരക്കിയിരുന്നു. എന്നാൽ ഇവർ ധ്യാനത്തിന് പോയിരിക്കുകയാണെന്നാണ് മകൻ മറുപടി നൽകിയത്.\nതുടർന്ന് ഇയാൾ വീടിന് സമീപത്തുള്ള പൊട്ടക്കിണറ്റിൽ മൃതദേഹം മൂടുകയായിരുന്നു. ജെസിബി ഉപയോഗിച്ചാണ് ഇയാൾ മൃതദേഹം മൂടിയത്. ദമ്പതികളെ കാണാനില്ലെന്ന് ബന്ധുക്കൾ പരാതി നൽകിയതോടെ പൊലീസ് ഇന്ന് വീട്ടിലെത്തി. എന്നാൽ മകൻ പൊലീസിനെ വെട്ടിച്ച് മുങ്ങി. പക്ഷേ ഇയാളെ അടൂരിൽ വച്ച് പൊലീസ് പിടികൂടി. താനാണ് ഇരുവരെയും കൊലപ്പെടുത്തിയതെന്നും മൃതദേഹം പൊട്ടക്കിണറിൽ മറവു ചെയ്തെന്നും ഇയാൾ പൊലീസിനോട് സമ്മതിച്ചു. നഴ്സിങ് ബിരുദധാരിയായാണ് മകൻ.


കുമരകത്ത് ന്യൂ ഇയർ ആഘോഷമാക്കി ഫഹദും നസ്രിയയും കൂട്ടായ് ഫർഹാനും കൂട്ടുകാരും | Fahadh and Nazriya Newyear Celebration in Kumarakom\nകുമരകത്ത് ന്യൂ ഇയർ ആഘോഷമാക്കി ഫഹദും നസ്രിയയും കൂട്ടായ് ഫർഹാനും കൂട്ടുകാരും\nമനോരമ ലേഖകൻ January 06, 2020 11:28 AM IST\nവേമ്പനാട്ടു കായല്‍ത്തീരത്തുള്ള അതിമനോഹരമായ ഇടമാണ് കുമരകം. കെട്ടുവള്ളങ്ങളും ലോകത്തിന്‍റെ പല ഭാഗങ്ങളില് നിന്നായി പറന്നെത്തുന്ന പക്ഷികളും കണ്ണിനു കുളിര്‍മ നല്‍കുന്ന പച്ചപ്പുമെല്ലാമായി അവധിക്കാലം ആഘോഷിക്കാന് ഒരടിപൊളി സ്ഥലം. മലയാളികള് വേണ്ടത്ര പരിഗണന നൽകിയിട്ടില്ലെങ്കിലും കേട്ടറിഞ്ഞ് ഇവിടെയെത്തുന്ന വിദേശ സഞ്ചാരികളുടെ എണ്ണം നാള്‍ക്കു നാള് കൂടി വരികയാണ്. എന്തിനേറെ പറയുന്നു, ഇന്ത്യയിലും വിദേശത്തുമുള്ള സെലിബ്രിറ്റികള് വരെ കുമരകത്തേക്ക് അവധിക്കാലം ആഘോഷിക്കാന് എത്താറുണ്ട്.\nഇപ്പോഴിതാ കുമരകത്ത് ന്യൂ ഇയര് ആഘോഷങ്ങള്‍ക്കായി എത്തിയത് മറ്റാരുമല്ല, മലയാളികളുടെ സ്വന്തം കുസൃതിക്കുടുക്ക നസ്രിയയാണ്. ഈയിടെയായി സ്ഥിരം യാത്രകളുമായി ഉല്ലസിക്കുകയാണ് നസ്രിയയും ഭര്‍ത്താവും നടനുമായ ഫഹദ് ഫാസിലും. ഭര്‍തൃസഹോദരനായ ഫര്‍ഹാന് ഫാസിലും കൂട്ടുകാരും ഫഹദിനും നസ്രിയക്കുമൊപ്പം ഇത്തവണ കുമരകത്ത് എത്തിയിരുന്നു.\nMy girls and @farhaanfaasil 😍😍😍😍I miss u all already 😫😫😫😫\nA post shared by Nazriya Nazim Fahadh (@nazriyafahadh) on Jan 3, 2020 at 3:14am PST\nകുമരകത്തെ ഫൈവ് സ്റ്റാര് ഡീലക്സ് സ്പാ ലക്ഷ്വറി റിസോര്‍ട്ടായ സുറിയില് നിന്നുള്ള ചിത്രങ്ങളാണ് നസ്രിയയും മറ്റുള്ളവരും പങ്കു വച്ചിരിക്കുന്നത്.\nA post shared by FF (@farhaanfaasil) on Jan 5, 2020 at 3:01am PST\nWe really need to grow up 🤣 #clowns\nA post shared by FF (@farhaanfaasil) on Jan 4, 2020 at 3:25am PST\nചുവന്ന കുപ്പായമിട്ട് മുഖം മൂടിയൊക്കെ അണിഞ്ഞ് നസ്രിയക്കൊപ്പം നില്‍ക്കുന്ന ഫര്‍ഹാന്‍റെ ഫോട്ടോയും രസകരമാണ്. ഫഹദും നസ്രിയയും ഒരുമിച്ച ചിത്രങ്ങളും സോഷ്യല് മീഡിയയിൽ പങ്കുവച്ചിട്ടുണ്ട്. 'നമ്മള് ഇനിയും മുതിര്‍ന്നു വരേണ്ടിയിരിക്കുന്നു' എന്ന ഫര്‍ഹാന്‍റെ ക്യാപ്ഷന് നസ്രിയയുടെ രസകരമായ മറുപടിയുമുണ്ട്. ' 2020ല് അതെന്തായാലും സംഭവിക്കുമെന്ന് താന് കരുതുന്നില്ല എന്നാണ് നസ്രിയയുടെ ഉരുളക്കുപ്പേരി!\nപ്രൈവറ്റ് പൂളും സ്പായും കായല്‍ക്കാഴ്ചകളും ക്ലാസ് സൗകര്യങ്ങളുമൊക്കെയായി അതിമനോഹരമായ അനുഭവമാണ് സുറി റിസോര്‍ട്ട് സഞ്ചാരികള്‍ക്ക് നല്‍കുന്നത്. ഒരു ദിവസത്തേക്ക് ഏകദേശം 20,000 മുതല് മുകളിലേക്കാണ് ഇവിടെ നിരക്ക് ഈടാക്കുന്നത്. പക്ഷികള് വിരുന്നെത്തുന്ന പാതിരാമണല് ദ്വീപും വെള്ളച്ചാട്ടങ്ങളും കായലുമെല്ലാമായി അമൂല്യമായ നിരവധി അനുഭവങ്ങളാണ് കുമരകത്തെത്തുന്ന സഞ്ചാരികള്‍ക്കായി കാത്തിരിക്കുന്നത്.


മലയാളിയായ കവി ബിനു കരുണാകരന് അന്തർദേശീയ അംഗീകാരം | Malayalee poet Binu Karunakaran gets international recognition\nമലയാളിയായ ഇംഗ്ലീഷ് കവി ബിനു കരുണാകരന് അന്തർദേശീയ അംഗീകാരം. മുസരിസിനെക്കുറിച്ചുള്ള കവിതകളായ ' മുച്ചിരി ' ക്കാണ് മൈക്കിൾ മാർക്സ് അവാർഡ് നിർണയ കമ്മിറ്റിയുടെ പ്രത്യേക ജൂറി പുരസ്കാരം ലഭിച്ചത്.\nKochi, First Published Nov 3, 2021, 9:38 PM IST\nകൊച്ചി: മലയാളിയായ ഇംഗ്ലീഷ് കവി ബിനു കരുണാകരന് അന്തർദേശീയ അംഗീകാരം. മുസരിസിനെക്കുറിച്ചുള്ള കവിതകളായ ' മുച്ചിരി ' ക്കാണ് മൈക്കിൾ മാർക്സ് അവാർഡ് നിർണയ കമ്മിറ്റിയുടെ പ്രത്യേക ജൂറി പുരസ്കാരം ലഭിച്ചത്. ഇന്ത്യയിൽ നിന്ന് ബിനു കരുണാകരൻ മാത്രമാണ് 2021 - ലെ ഗ്രീക്ക് ബൈ സെന്റേനിയൽ അവാർഡിന് പരിഗണിക്കപ്പെട്ടത്.\nഗ്രീക്ക് ജനാധിപത്യത്തിന്റെ 200 വർഷം പുർത്തിയാകുന്നതിന്റെ ഭാഗമായാണ് അവാർഡ് പ്രഖ്യാപിച്ചിട്ടുള്ളത്. 2012 - ലെ ചാൾസ് വാലസ് ഇന്ത്യ ട്രസ്റ്റിന്റെ ഫെലോഷിപ്പും അദ്ദേഹത്തിനു ലഭിച്ചിട്ടുണ്ട്. യു.കെ ആസ്ഥാനമായി പ്രവർത്തിക്കുന്ന മൈക്കിൾ മാർക്സ് ചാരിറ്റബിൾ ട്രസ്റ്റും വേഡ്സ് വർത്ത് ട്രസ്റ്റും ബ്രിട്ടീഷ് ലൈബ്രറിയും സംയുക്തമായാണ് കവിതയ്ക്കുള്ള ഈ അന്തർദേശീയ അവാർഡ് നൽകുന്നത്.\nഹാർവാർഡ് യൂണിവേഴ്സിറ്റിയുടെ ഹെലനിക് സ്റ്റഡി സെന്റർ, സ്കോട്ട്ലൻഡ് നാഷണൽ ലൈബ്രറി, വെയ്ൽസ് നാഷണൽ ലൈബ്രറിയും മൈക്കിൾ മാർക്സ് അവാർഡുമായി സഹകരിക്കുന്നു. ഇസബെല്ല മെഡ്, എലന ക്രൊയിറ്റോറു, ഹാരി മാൻ എന്നിവരാണ് മറ്റ് പുരസ്കാര ജേതാക്കൾ. പ്രമുഖ ഇംഗ്ലീഷ് കവിയും എഴുത്തുകാരിയുമായ റൂത്ത് പാഡൽ, ഡേവിഡ് കോൺസ്റ്റാന്റെൻ , ഹാർവാർഡ് യൂണിവേഴ്സിറ്റി പ്രൊഫസർ നടാഷ ബെർഷഡ്സ്കി എന്നിവരടങ്ങുന്ന കമ്മറ്റിയാണ് അവാർഡ് ജേതാക്കളെ തെരഞ്ഞെടുത്തത്.\nപ്രത്യേക ജൂറി പുരസ്കാരങ്ങൾ മാത്രമാണ് പ്രഖ്യാപിച്ചത്. പുരസ്കാര ജേതാവിനെ വൈകാതെ പ്രഖ്യാപിക്കുമെന്ന് മൈക്കിൾ മാർക്സ് ചാരിറ്റബിൾ ട്രസ്റ്റ് ഭാരവാഹികൾ അറിയിച്ചു. വിവർത്തകനും മാധ്യമ പ്രവർത്തകനുമായ ബിനു കരുണാകരൻ കൊച്ചിയിലാണ് താമസിച്ചുവരുന്നത്.


'Chamatha album omanathinkal kidavo trobute to Balabhaskar - Malayalam Filmibeat\n| Updated: Sunday, February 17, 2019, 16:48 [IST]\nജനറേഷൻ എത്ര മാറിയാലും താരാട്ട് പാട്ട് എന്നു കേൾക്കുമ്പോൾ എല്ലാവരുടേയും മനസ്സിൽ ആദ്യം ഓടിയെത്തുന്നത് ഇരയിമ്മൻ തമ്പി രചിച്ച ഓമന തിങ്കൾ കിടവോ എന്ന് തുടങ്ങുന്ന ആ പ്രശസ്തമായ താരാട്ട് പാട്ടാണ്. കാലം എത്ര മാറിയാലും ഈ താരട്ട് പാട്ട് കേട്ടാകും ഭൂരിഭാഗം കുട്ടികളും ഉറങ്ങിയിട്ടുള്ളത്.\nഇപ്പോൾ സോഷ്യൽ മീഡിയയിലും യൂട്യൂബിലും ട്രെന്റിങ്ങാവുന്നത് ഒമനതിങ്കൾ കിടിവോ എന്ന താരാട്ട് പാട്ടാണ്. വ്യത്യസ്തമായ ഈണത്തിലും , പ്രമേയത്തിലുമാണ് ഈ ഗാനം പുറത്തു വന്നിരിക്കുന്നത്. മലയാളികളുടെ പ്രിയപ്പെട്ട കലാകാരൻ ബാലഭാസ്കറിന്റേയും മകളുടേയും വിയോഗം പശ്ചാത്തലമാക്കി ഒരുക്കിയ ചമത പ്രേക്ഷകരുടെ ഇടയിൽ ട്രെന്റിങ്ങാവുകയാണ്. മനസ്സിൽ ഒരുപാട് ഓർമകൾ ഓടിയെത്തുന്ന ഓമനതിങ്കൾ കിടാവോ എന്ന പാട്ട് വേർപാടിന്റെ ഈണത്തിൽ മാറ്റിയെഴുതുമ്പോൾ ഉള്ളിൽ നെഞ്ചുപൊട്ടുന്ന വേദനയാണ് ഇപ്പോൾ സമ്മാനിക്കുന്നത്.\nമുംബൈ ആസ്ഥാനമായി പ്രവർത്തിക്കുന്ന വോയിസ് ഓഫ് കൾച്ചറൽ അക്കാദമിയാണ് ചമത ഒരുക്കിയിരിക്കുന്നത്. ഇരയിമ്മൻ തമ്പിയുടെ വരികൾക്ക് രാമനാഥനാണ് സംഗീതം ഒരുക്കിയിരിക്കുന്നത്. ഊർമിള വർമ്മായാണ് ഗാനം ആലപിച്ചിരിക്കുന്നത്. മികച്ച പ്രതികരണമാണ് ചമതലയ്ക്ക് ലഭിക്കുന്നത്.\nRead more about: balabhaskar album song ബാലഭാസ്കർ ആൽബം പാട്ട്\n'Chamatha album omanathinkal kidavo trobute to Balabhaskar


periya case | കാസര്‍ഗോഡ് പെരിയയിലെ യൂത്ത് കോണ്‍ഗ്രസ് പ്രവര്‍ത്തകരേ വെട്ടിക്കൊലപ്പെടുത്തിയ സംഭവത്തിന് ഇന്ന് ഒരാണ്ട് - Malayalivartha.com Widgets Magazine\n17 FEBRUARY 2020 08:46 AM IST\nകാസര്‍ഗോഡ് പെരിയയിലെ യൂത്ത് കോണ്‍ഗ്രസ് പ്രവര്‍ത്തകരേ വെട്ടിക്കൊലപ്പെടുത്തിയ സംഭവത്തിന് ഇന്ന് ഒരു വര്‍ഷം തികയുന്നു. ഏരിയാ, ലോക്കല് സെക്രട്ടറിമാര് ഉള്‍പ്പെടെ 14 സിപിഎം പ്രവര്‍ത്തകര് പ്രതികളായ കേസിന്റെ അന്വേഷണം സിബിഐക്കു വിടാനുള്ള ഹൈക്കോടതി സിംഗിള് ബെഞ്ചിന്റെ തീരുമാനത്തിനെതിരെ സംസ്ഥാന സര്‍ക്കാരിന്റെ അപ്പീല് ഡിവിഷന് ബെഞ്ചിന്റെ പരിഗണനയിലിരിക്കെയാണ് ഇരട്ടക്കൊലയുടെ രക്തസാക്ഷിത്വ വാര്‍ഷികം ഇന്നു കോണ്‍ഗ്രസ് ആചരിക്കുന്നത്.\nകൊല്ലപ്പെട്ട ശരത് ലാലിന്റെയും കൃപേഷിന്റെയും കുടുംബം നീതി തേടി നടത്തുന്ന നിയമപോരാട്ടവും തുടരുകയാണ്. കേസില് സിബിഐ അന്വേഷണത്തിന് ഹൈക്കോടതി സിംഗിള് ബെഞ്ച് ഉത്തരവുണ്ടായിട്ടും അന്വേഷണം ആരംഭിച്ചിട്ടില്ല. കൃപേഷ്-ശരത്‌ലാല് രക്തസാക്ഷി ദിനാചരണം ഇന്നു കല്യോട്ടും പെരിയയിലുമായി നടക്കും. രാവിലെ 9ന് കല്യോട്ടെ സ്മൃതിമണ്ഡപത്തില് പുഷ്പാര്‍ച്ചന. 10നു മഹിളാ കോണ്‍ഗ്രസിന്റെ നേതൃത്വത്തില് കല്യോട്ട് ടൗണില് നടക്കുന്ന പ്രാര്‍ഥനാ സംഗമം രമ്യ ഹരിദാസ് എംപി ഉദ്ഘാടനം ചെയ്യും. 3നു കല്യോട്ട് നിന്നു പെരിയയിലേക്ക് 5000 പേര് പങ്കെടുക്കുന്ന സ്മൃതിയാത്ര.\n5നു പെരിയയില് അനുസ്മരണ സമ്മേളനം എഐസിസി ജനറല് സെക്രട്ടറി കെ.സി.വേണുഗോപാല് എംപി ഉദ്ഘാടനം ചെയ്യും. രാജ്‌മോഹന് ഉണ്ണിത്താന് എംപി അധ്യക്ഷത വഹിക്കും. എംപിമാരായ കെ.സുധാകരന്, എം.കെ.രാഘവന്, ഡീന് കുര്യാക്കോസ് തുടങ്ങിയവര് പങ്കെടുക്കും. കഴിഞ്ഞ ഫെബ്രുവരി 17 ന് വൈകുന്നേരമാണ് കൃപേഷും ശരത് ലാലും കൊലയാളി സംഘത്തിന്റെ ഇരകളാകുന്നത്. ലോക്കല് പൊലീസിന്റെയും പിന്നീട് ക്രൈം ബ്രാഞ്ചിന്റെയും അന്വേഷണത്തില് പ്രാദേശിക സിപിഐഎം നേതാക്കളുള്‍പ്പെടെ 14 പേര് അറസ്റ്റിലായി.\nസിപിഐഎം ഏരിയാ, ലോക്കല് സെക്രട്ടറിമാരെ പ്രതിപ്പട്ടികയില് ഉള്‍പ്പെടുത്തിക്കൊണ്ട് 90 ദിവസത്തിനകം കുറ്റപത്രവും സമര്‍പ്പിച്ചു. ഗൂഢാലോചന ഉള്‍പ്പെടെ പുറത്തു വരാത്ത സാഹചര്യത്തില് മക്കള്‍ക്ക് നീതി കിട്ടാനായുള്ള നിയമപോരാട്ടം തുടരുകയാണ് ഇരുവരുടെയും കുടുംബം. കുടുംബത്തിന്റെ ഹര്‍ജി പരിഗണിച്ച സിംഗിള് ബെഞ്ചാണ് അന്വേഷണം സിബിഐക്ക് വിട്ടത്.\nക്രൈം ബ്രാഞ്ച് നല്‍കിയ കുറ്റപത്രം റദ്ദാക്കിയ കോടതി കൊലപാതകത്തിന് പിന്നിലെ രാഷ്ട്രീയ ബന്ധത്തെ കുറിച്ചടക്കം പരാമര്‍ശിച്ചാണ് അന്വേഷണം സിബിഐക്ക് വിട്ടത്. ഇതിനെതിരെ സര്‍ക്കാര് ഡിവിഷന് ബെഞ്ചിനെ സമീപിച്ചെങ്കിലും സ്റ്റേ നല്‍കാന് കോടതി തയാറായിട്ടില്ല.\nതുടര്‍ന്ന് അന്വേഷണം നടക്കാത്ത സാഹചര്യത്തിലാണ് ഇരുവരുടെയും കുടുംബങ്ങള് എറണാകുളം ചീഫ് ജുഡീഷ്യല് മജിസ്ട്രേറ്റ് കോടതിയെ സമീപിച്ചത്. കേസ് അട്ടിമറിക്കാനുള്ള നീക്കമാണ് സിബിഐയുടെ മെല്ലപ്പോക്കിന് കാരണമെന്നാണ് കുടുംബാംഗങ്ങളുടെ ആശങ്ക.


Kerala Covid Numbers Latest Updates Stats- 4937 പേർക്ക് കോവിഡ് സ്ഥിരീകരിച്ചു; 5439 പേർക്ക് രോഗമുക്തി\n4937 പേർക്ക് കോവിഡ് സ്ഥിരീകരിച്ചു; 5439 പേർക്ക് രോഗമുക്തി\n4479 പേർക്ക് സമ്പർക്കത്തിലൂടെയാണ് രോഗബാധ. 340 പേരുടെ രോഗ ഉറവിടം വ്യക്തമല്ല\nUpdated: February 16, 2021 7:21:09 pm\nതിരുവനന്തപുരം: സംസ്ഥാനത്ത് ഇന്ന് 4937 പേർക്ക് കോവിഡ് സ്ഥിരീകരിച്ചതായി മുഖ്യമന്ത്രി വാർത്താ സമ്മേളനത്തിൽ അറിയിച്ചു. 5439 പേർ രോഗമുക്തി നേടി. ഇതോടെ 60,761 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 9,46,910 പേര് ഇതുവരെ കോവിഡില് നിന്നും മുക്തി നേടി.കഴിഞ്ഞ ദിവസങ്ങളിലുണ്ടായ 18 മരണങ്ങളാണ് കോവിഡ്-19 മൂലമാണെന്ന് ഇന്ന് സ്ഥിരീകരിച്ചത്. ഇതോടെ ആകെ മരണം 4016 ആയി.\nRead More: ടെസ്റ്റ് പോസിറ്റിവിറ്റി നിരക്ക് ഏഴ് ശതമാനത്തിൽ താഴെ; പരിശോധിച്ചത് 74,352 സാംപിളുകൾ\nഎറണാകുളം 626, കൊല്ലം 540, പത്തനംതിട്ട 491, തൃശൂര് 491, കോട്ടയം 431, കോഴിക്കോട് 407, ആലപ്പുഴ 361, തിരുവനന്തപുരം 250, മലപ്പുറം 322, പാലക്കാട് 118, കണ്ണൂര് 143, വയനാട് 131, കാസര്‍ഗോഡ് 109, ഇടുക്കി 58 എന്നിങ്ങനേയാണ് സമ്പര്‍ക്കത്തിലൂടെ രോഗം ബാധിച്ചത്.\nതിരുവനന്തപുരം 368, കൊല്ലം 331, പത്തനംതിട്ട 589, ആലപ്പുഴ 214, കോട്ടയം 699, ഇടുക്കി 113, എറണാകുളം 486, തൃശൂര് 494, പാലക്കാട് 185, മലപ്പുറം 570, കോഴിക്കോട് 866, വയനാട് 150, കണ്ണൂര് 267, കാസര്‍ഗോഡ് 107 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്.


Top5Free Apps to Increase Your Android Smartphone’s Battery Life, ആന്‍ഡ്രോയ്ഡ് സ്മാര്‍ട്ട്‌ഫോണിന്റെ ബാറ്ററി വര്‍ധിപ്പിയ്ക്കാന് ടോപ്5ആപ്ലിക്കേഷനുകള് - Malayalam Gizbot\n

Next »

\nആന്‍ഡ്രോയ്ഡ് ഫോണുകളുടെ കാര്യമെടുത്താല് ആപ്ലിക്കേഷനുകളില് മുട്ടിയിട്ട് നടക്കാനാകാത്ത അവസ്ഥയാണ്. തൊട്ടതിനും പിടിച്ചതിനുമൊക്കെ ആപ്ലിക്കേഷനുകള് ലഭ്യമാണ്. ഈ ആപ്ലിക്കേഷനുകള് ഉപയോഗിയ്ക്കുമ്പോഴാണ് ശരിയ്ക്കും ആന്‍ഡ്രോയ്ഡ് ഓ എസ്സിന്റെ പൂര്‍ണമായ ഉപയോഗങ്ങള് നമുക്ക ആസ്വദിയ്ക്കാന് സാധിയ്ക്കൂ. എന്നാല് ഇതേ ആപ്ലിക്കേഷനുകള് തന്നെ ഫോണിന്റെ ബാറ്ററി തിന്ന് തീര്‍ക്കുകയും ചെയ്യും. അത് കൊണ്ട് ഇന്ന് ഗിസ്‌ബോട്ട് പരിചയപ്പെടുത്താന് പോകുന്നത് നിങ്ങളുടെ ആന്‍ഡ്രോയ്ഡ് ഫോണിന്റെ ബാറ്ററിയെ പരിപോഷിപ്പിയ്ക്കാന് കഴിയുന്ന ചില ആപ്ലിക്കേഷനുകളെയാണ്. പേജ് മറിച്ചോളൂ


Emalayalee.com - അനൂപ് മേനോൻ മുടിയും, താടിയുമൊക്കെ നരപ്പിച്ച് പ്രായമായ ഗെറ്റപ്പിൽ\nഅനൂപ് മേനോൻ മുടിയും, താടിയുമൊക്കെ നരപ്പിച്ച് പ്രായമായ ഗെറ്റപ്പിൽ\nമലയാളത്തിന്റെ പ്രിയ താരം അനൂപ് മേനോൻ സാമൂഹ്യ മാധ്യമങ്ങളിൽ പങ്കുവെച്ച ചിത്രമാണ് ഇപ്പോൾ ആരാധകർ ഏറ്റെടുത്തിരിക്കുന്നത്. മുടിയും, താടിയുമൊക്കെ നരപ്പിച്ച് പ്രായമായ ഗെറ്റപ്പിലുള്ള ചിത്രമാണ് അനൂപ് മേനോൻ പങ്കുവെച്ചത്. "മേക്കപ്പിനൊക്കെയൊരു പരിധിയില്ലെടേയ്" എന്നാണ് ചിത്രത്തിൽ ക്യാപ്‌ഷൻ നൽകിയത്.\nചിത്രത്തിന് ആരാധകർ രസകരമായ നിരവധി കമന്റുകളുമായി രംഗത്തെത്തി. അപ്പോൾ ഇതാണ് ഒർജിനൽ, മറ്റേത് മേക്കപ്പ് ആണല്ലേ ഇങ്ങനെ നീളുന്നു കമന്റുകൾ. മലയാള സിനിമയിൽ സംവിധാന രംഗത്തും തന്റേതായ വ്യക്തിമുദ്ര പതിപ്പിക്കാനൊരുങ്ങുകയാണ് അനൂപ് മേനോൻ. അദ്ദേഹം സംവിധാനം ചെയ്ത "കിങ് ഫിഷ്" എന്ന ചിത്രം എത്രയും വേഗം തീയറ്ററുകളിലെത്തുമെന്നാണ് പ്രതീക്ഷിക്കുന്നത്.


കോവിഡ്: പറവൂരിൽ ഞായറാഴ്ച ലോക്ഡൗൺ, കാക്കനാട്ട് ജാഗ്രതാ നിർദേശം, ആലുവ കടുത്ത നിയന്ത്രണത്തിൽ - MyKochi Online\nകോവിഡ്: പറവൂരിൽ ഞായറാഴ്ച…\nകോവിഡ്: പറവൂരിൽ ഞായറാഴ്ച ലോക്ഡൗൺ, കാക്കനാട്ട് ജാഗ്രതാ നിർദേശം, ആലുവ കടുത്ത നിയന്ത്രണത്തിൽ\nകോവിഡ് 19 സ്ഥിരീകരിച്ച രോഗി നഗരത്തിലെ വിവിധ സ്ഥാപനങ്ങളിൽ സന്ദർശിച്ചതിനാൽ ജാഗ്രതയുടെ ഭാഗമായി ഞായറാഴ്ച പറവൂർ നഗരത്തിൽ ലോക്ഡൗൺ ഏർപ്പെടുത്താൻ തീരുമാനിച്ചതായി നഗരസഭാധ്യക്ഷൻ പ്രദീപ് തോപ്പിൽ അറിയിച്ചു. അന്നേദിവസം അണുനശീകരണ ദിനമായി ആചരിക്കും. എല്ലാ വ്യാപാരസ്ഥാപനങ്ങളും ഓഫിസുകളും അണുവിമുക്തമാക്കണം. പൊതുസ്ഥലങ്ങളിൽ നഗരസഭ അണുനശീകരണം നടത്തും. പ്രതിരോധ പ്രവർത്തനങ്ങളുടെ ഭാഗമായി വാർഡ് തലത്തിൽ സോഷ്യൽ ഡിസ്റ്റൻസിങ് എൻഫോഴ്സിങ് ടീം രൂപീകരിച്ചു. ഓരോ വാർഡിന്റെയും ചുമതല ഓരോ ഉദ്യോഗസ്ഥർക്കു നൽകി. താലൂക്ക് ആശുപത്രിയിലും നിയന്ത്രണങ്ങൾ ഏർപ്പെടുത്തി. മാർക്കറ്റുകൾ തുറക്കുന്ന കാര്യം വ്യാപാരികളുമായി നടത്തുന്ന ചർച്ചയ്ക്കു ശേഷം തീരുമാനിക്കും.\nസമ്പർക്കത്തിലൂടെ ഒരാൾക്കു കൂടി കോവിഡ് സ്ഥിരീകരിച്ചതോടെ കാക്കനാട് മേഖലയിൽ കനത്ത ജാഗ്രത. കഴിഞ്ഞയാഴ്ച തൃക്കാക്കരയിൽ കോവിഡ് സ്ഥിരീകരിച്ച വ്യക്തിയുടെ അടുത്ത ബന്ധുവിനാണ് ഇന്നലെ രോഗം കണ്ടെത്തിയത്. ഇദ്ദേഹത്തിന്റെ സമ്പർക്ക പട്ടികയിലുണ്ടായിരുന്ന എടത്തല സ്വദേശിക്കും കോവിഡ് സ്ഥിരീകരിച്ചു. തൃക്കാക്കര നഗരസഭയുടെ 28-ാം ഡിവിഷൻ പൂർണമായും അടച്ചിട്ടിരിക്കുകയാണ്. ആരോഗ്യവിഭാഗത്തിന്റെ നേതൃത്വത്തിൽ പരിശോധന ശക്തമാക്കി. ഡിവിഷനിലെ ചെറുതും വലുതുമായ എല്ലാ റോഡുകളും അടച്ചു. ഡിവിഷനും പരിസരവും നഗരസഭാ ശുചീകരണ തൊഴിലാളികൾ വൃത്തിയാക്കി. റോഡുകളിൽ രാത്രിയും പകലും പൊലീസ് നിലയുറപ്പിച്ചിട്ടുണ്ട്. വ്യാപാര സ്ഥാപനങ്ങളിൽ ആരോഗ്യ വകുപ്പ് സ്ക്വാഡിന്റെ പരിശോധന തുടങ്ങി.\nആലുവ നഗരസഭയിൽ2വാർഡ് കൂടി കണ്ടെയ്ൻമെന്റ് സോണായി പ്രഖ്യാപിച്ചതോടെ പൊലീസ് നിയന്ത്രണം കർശനമാക്കി. നിലവിൽ 13 വാർഡുകൾ കണ്ടെയ്ൻമെന്റ് സോണാണ്. ഇതോടെ സോണുകളുടെ എണ്ണം 15 ആയി. കടത്തുകടവ് (8), പുളിഞ്ചോട് (21) വാർഡുകളാണു പുതുതായി കണ്ടെയ്ൻമെന്റ് സോണിൽ ഉൾപ്പെടുത്തിയത്. നഗരത്തിൽ തോട്ടയ്ക്കാട്ടുകര ഒഴികെയുള്ള പ്രദേശങ്ങളെല്ലാം ഇതോടെ കണ്ടെയ്ൻമെന്റ് സോണിലായി. പെരിയാറിന്റെ ഇരു കരകളിലായി 26 വാർഡുകളാണു നഗരസഭയിലുള്ളത്. പകുതിയിലേറെ വാർഡുകൾ കണ്ടെയ്ൻമെന്റ് സോണായാൽ ട്രിപ്പിൾ ലോക്ഡൗണിലേക്കു നീങ്ങുമെങ്കിലും കലക്ടറുടെ വിവേചനാധികാരം ഉപയോഗിച്ച് ആലുവയെ അതിൽ നിന്ന് ഒഴിവാക്കിയതായി അൻവർ സാദത്ത് എംഎൽഎ പറഞ്ഞു. ജനജീവിതം പൂർണമായി സ്തംഭിക്കാതിരിക്കാനാണിത്.\nEnglish Summary: Covid: Lokdown in Paravur on Sunday, Kakkanat alert, Aluva under tight control\nTags: covid lock down containment zone


bjp | കുമ്മനത്തെ വട്ടിയൂർകാവിൽ നിന്നും മാറ്റി നിർത്തിയത് തോൽക്കുമെന്ന് ബിജെപി നേതൃത്വത്തിന് റിപ്പോർട്ട് കിട്ടിയതിനെ തുടർന്ന്; സുരേന്ദ്രൻ മഞ്ചേശ്വരത്ത് നിന്ന് മാറിയതും തോൽവി ഭയം മൂലം; ത്രികോണ മത്സര സാധ്യത പറഞ്ഞിട്ടും കോന്നിയിലെ സുരേന്ദ്രന്റെ വോട്ട് തേടൽ ആവേശം തീരെയില്ലാതെ; അരൂരിലും എറണാകുളത്തും വോട്ടു കച്ചവട ഭീഷണി തുടരുന്നു; അഞ്ചിടങ്ങളിൽ മൂന്നിടത്തും ഇരു മുന്നണികളോടും മത്സരിക്കാൻ കെൽപ്പുണ്ടായിട്ടും ബിജെപി ദയനീയമായി പരാജയപ്പെടുന്നത് ഇങ്ങനെ - MarunadanMalayalee.com\nOctober 03, 2019 | 02:07 PM IST | Permalink\nകൊച്ചി: കേരളത്തിൽ അഞ്ച് ഉപതിരഞ്ഞെടുപ്പിൽ മൂന്നിടത്ത് ഏവരും പ്രതീക്ഷിച്ചത് ശക്തമായ ത്രികോണ മത്സരമാണ്. ഈ മൂന്നിടത്തും ബിജെപിക്ക് വിജയ സാധ്യതയുള്ളതായിരുന്നു ഇതിന് കാരണം. വട്ടിയൂർക്കാവിൽ കുമ്മനം രാജശേഖരൻ മത്സരിച്ചാൽ ജയം ഉറപ്പാണെന്ന് പോലും വിലയിരുത്തിയവരുണ്ട്. എന്നാൽ അതുണ്ടായില്ല. മഞ്ചേശ്വരത്ത് കഴിഞ്ഞ തവണ 84 വോട്ടിനാണ് കെ സുരേന്ദ്രൻ തോറ്റത്. അതുകൊണ്ട് തന്നെ സുരേന്ദ്രനെങ്കിൽ പോരാട്ടം കടുക്കുമെന്ന് ഏവരും കരുതി. കോന്നിയിലും ലോക്‌സഭയിലെ വോട്ട് വച്ച് കടുത്ത മത്സരം പ്രതീക്ഷിക്കുന്നവരുണ്ട്. അവിടെ മാത്രമാണ് നേരിയ ത്രികോണ മത്സര സാധ്യതയുള്ളതെന്നാണ് പൊതുവേയുള്ള വിലയിരുത്തൽ. വട്ടിയൂർകാവിലും മഞ്ചേശ്വരത്തും വിജയ സാധ്യത ബിജെപി ഇല്ലായ്മ ചെയ്തതിന്റെ കാരണം ആർക്കും വ്യക്തമല്ല. അതുകൊണ്ട് കൂടിയാണ് വോട്ട് കച്ചവട വിവാദം വീണ്ടും സജീവമാകു്ന്നത്. ഉപതെരഞ്ഞെടുപ്പ് പ്രഖ്യാപിച്ചപ്പോൾ സംസ്ഥാനത്ത് ഗ്ലാമർ മണ്ഡലങ്ങൾ മഞ്ചേശ്വരവും വട്ടിയൂർ്കകാവും ആയിരുന്നു. വട്ടിയൂർക്കാവിൽ കുമ്മനവും മഞ്ചേശ്വരത്ത് കെ സുരേന്ദ്രനും 2016ൽ രണ്ടാം സ്ഥാനത്ത് എത്തിയിരുന്നു. ഇരുവരേയും ബിജെപി വീണ്ടും മത്സരിപ്പിക്കും എന്ന് തന്നെയാണ് കരുതിയിരുന്നത്. അങ്ങനെ സംഭവിച്ചാൽ ത്രികോണ് മത്സരം എന്ന കണക്കുകൂട്ടലിലായിരുന്നു.\nനെയ്യാറ്റിൻകര ഉപതെരഞ്ഞടുപ്പോടെയാണ് ബിജെപി കേരളത്തിൽ ശക്തമായ സ്വാധീനമായി മാറുന്നത്. അന്ന് ബിജെപിക്ക് 6000 വോട്ട് മാത്രമാണ് ഉണ്ടായിരുന്നത്. ഒരു വിജയസാധ്യതയുമില്ലാത്ത നെയ്യാറ്റിൻകരയിൽ ഒ രാജഗോപാലിനെ സ്ഥാനാർത്ഥിയാക്കി 30,000 വോട്ടുകൾ ബിജെപി നേടി. അരുവിക്കര ഉപതെരഞ്ഞെടുപ്പിലും രാജഗോപാൽ 35,000 വോട്ട് നേടി. ഇതിന്റെ പ്രതിഫലനം കേരള രാഷ്ട്രീയത്തിലുണ്ടായി. എന്നാൽ അതിന് ശേഷം വരുന്ന ഉപതെരഞ്ഞെടുപ്പുകളിൽ ബിജെപി ഈ പരീക്ഷണത്തിന് മുതിർന്നില്ല. മിക്കയിടത്തും വോട്ട് കുറച്ചു. പാർട്ടിക്ക് സംഘടനാ സ്വാധീനം തീരെയില്ലാത്ത മണ്ഡലങ്ങളായിരുന്നു അവ. പാലായിലും വോട്ട് നഷ്ടമുണ്ടായി. എന്നാൽ വട്ടിയൂർക്കാവിലും മഞ്ചേശ്വരത്തും കഴിഞ്ഞ നിയമസഭാ തെരഞ്ഞെടുപ്പിൽ ബിജെപി രണ്ടാം സ്ഥാനത്തായിരുന്നു. ലോക്‌സഭയിലും വട്ടിയൂർകാവിലെ കുമ്മനം രാജശേഖരൻ ഏറെ മുന്നേറി. ഈ വോട്ടുകൾ നേടാനായാൽ പോലും വട്ടിയൂർകാവിൽ ജയിക്കാമായിരുന്നു. എന്നാൽ കുമ്മനത്തെ ദേശീയ നേതൃത്വം വെട്ടി. മഞ്ചേശ്വരത്തും സുരേന്ദ്രനെ നിർത്തിയില്ല.\nകുമ്മനത്തെ വട്ടിയൂർകാവിൽ നിന്നും മാറ്റി നിർത്തിയത് തോൽക്കുമെന്ന് ബിജെപി നേതൃത്വത്തിന് റിപ്പോർട്ട് കിട്ടിയതിനെ തുടർന്ന് ആണെന്നാണ് സൂചന. സുരേന്ദ്രൻ മഞ്ചേശ്വരത്ത് നിന്ന് മാറിയതും തോൽവി ഭയം മൂലമാണ്. സിപിഎം വോട്ടുകൾ മറിച്ച് രണ്ടിടത്തും ബിജെപിയെ തോൽപ്പിക്കുമെന്ന കണക്കു കൂട്ടലിലാണ് ഇത്. ഇതോടെ രണ്ടിടത്തും ബിജെപിയുടെ സാധ്യത അടഞ്ഞു. വട്ടിയൂർക്കാവിൽ ഗുണം സിപിഎമ്മിന് കിട്ടി. മഞ്ചേശ്വരത്ത് മുസ്ലിം ലീഗിന് കാര്യങ്ങൾ അനായാസമാകുകയും ചെയ്തു. ത്രികോണ മത്സര സാധ്യത പറഞ്ഞിട്ടും കോന്നിയിലെ സുരേന്ദ്രന്റെ വോട്ട് തേടൽ ആവേശം തീരെയില്ലാതെയാണെന്നാണ് റിപ്പോർട്ട്. അവസാന ലാപ്പിൽ കയറി വരുമെന്ന് ബിജെപി പറയുന്നുണ്ടെങ്കിലും അത് എത്രത്തോളം സാധ്യമാകുമെന്നതിൽ സംശയമുണ്ട്. അരൂരിലും എറണാകുളത്തും ഇപ്പോഴും വോട്ട് കച്ചവടെ ഭീഷണി തുടരുകയാണ്. അഞ്ചിടങ്ങളിൽ മൂന്നിടത്തും ഇരു മുന്നണികളോടും മത്സരിക്കാൻ കെൽപ്പുണ്ടായിട്ടും കേരളത്തിലെ ബിജെപി ദയനീയമായി പരാജയപ്പെടുന്നത് സ്ഥാനാർത്ഥി നിർണ്ണയത്തിലെ പാളീച്ച കാരണമാണ്.\nകേരളത്തിൽ ബിജെപി ഏറെ പ്രധാന്യത്തൊടെ കാണുന്ന മണ്ഡലമാണ് വട്ടിയൂർകാവ്. കഴിഞ്ഞ നിയമസഭ തെരഞ്ഞെടുപ്പിൽ ബിജെപി രണ്ടാം സ്ഥാനത്തെത്തിയതോടെയാണ് വട്ടിയൂർകാവ് പിടിച്ചെടുക്കാൻ കഴിയുന്ന മണ്ഡലമാണെന്ന പ്രതീക്ഷ ബിജെപി നേതൃത്വത്തിനുണ്ടായത്. ഇവിടെയാണ് കുമ്മനം രാജശേഖരൻ സ്ഥാനാർത്ഥിയാകുമെന്ന പ്രതീക്ഷിച്ചിരുന്ന ഇവിടെയാണ് ബിജെപിയുടെ ജില്ലാ പ്രസിഡന്റ് എസ് സുരേഷ് എ്ത്തുന്നത്. ഒ രാജഗോപാലിനെ പോലെ എല്ലാ തെരഞ്ഞെടുപ്പുകളിലും മൽസരിക്കുന്ന നേതാവായി കുമ്മനത്തെ മാറ്റുന്നതിൽ ബിജെപി ദേശീയ നേതൃത്വത്തിന് പൂർണ യോജിപ്പില്ലായിരുന്നു. ഇതും അവസാന ഘട്ടത്തിൽ സുരേഷിന് സഹായമായെന്നാണ് സൂചന. മൽസരിക്കാൻ കുമ്മനത്തിനുള്ള സമ്മതം അദ്ദേഹം തന്നെ പരസ്യപ്പെടുത്തിയിരുന്നു. അദ്ദേഹം മൽസരിക്കുമെന്ന സൂചനയാണ് ഒ രാജഗോപാലും കഴിഞ്ഞ ദിവസം നൽകിയിരുന്നത്. ഇതെല്ലാം വട്ടിയൂർക്കാവിൽ ബിജെപിക്ക് തിരിച്ചടിയാകുന്ന ഘടകങ്ങളാണ്. ഇത് മുതലെടുക്കാൻ സിപിഎം ആഞ്ഞ് ശ്രമിക്കുന്നുമുണ്ട്. മേയർ വികെ പ്രശാന്തിന് പ്രചരണത്തിൽ മുന്നേറാനും കഴിയുന്നു. ത്രികോണമെന്ന് പറയുമ്പോഴും ബിജെപിയുടെ ജയസാധ്യത വട്ടിയൂർകാവിൽ പൂർണ്ണമായും അടഞ്ഞുവെന്നാണ് സ്ഥാനാർത്ഥി നിർണ്ണയത്തോടെ ഉയരുന്ന വിലയിരുത്തൽ. കഴിഞ്ഞ രണ്ട് തെരഞ്ഞെടുപ്പുകളിലെ കണക്കുപ്രകാരം വട്ടിയൂർക്കാവിൽ ശക്തമായ ത്രികോണ മൽസരത്തിനുള്ള സാധ്യതയുണ്ട്. എന്നാൽ ബിജെപിയിലെ ഗ്രൂപ്പ് തർക്കങ്ങളിൽ കഴിഞ്ഞ നാല് വർഷമായി ഉണ്ടാക്കിയ നേട്ടത്തെ മുന്നോട്ടുകൊണ്ടുപോകുന്നതിന് സഹയകരമാകുമോ എന്നതാണ് മുഖ്യ ചോദ്യം.\nമഞ്ചേശ്വരം നിയമസഭാ മണ്ഡലം പിടിക്കാൻ മൃദുഹിന്ദുത്വ സമീപനവുമായി ഇടതുമുന്നണിയും രംഗത്തുണ്ട്. സ്ഥാനാർത്ഥി നിർണയത്തിൽ തുടങ്ങിയ കരുനീക്കം പത്രികാസമർപ്പണത്തിലും ശബരിമല വിഷയത്തിലും വരെ എത്തിനിൽക്കുകയാണ്. ഏറ്റവുമൊടുവിൽ താൻ അമ്പലക്കമ്മിറ്റി പ്രസിഡന്റാണെന്നും വിശ്വാസിയായ കമ്മ്യൂണിസ്റ്റാണെന്നും ഇടതു സ്ഥാനാർത്ഥി ശങ്കർ റൈ മാധ്യമങ്ങൾക്കു മുന്നിൽ വെട്ടിത്തുറന്നു പറഞ്ഞു. ചരിത്രത്തിൽ ആദ്യമായി ഒരു ക്ഷേത്രത്തിൽ ദർശനം നടത്തി നാമനിർദ്ദേശ പത്രിക സമർപ്പിച്ച ആദ്യ സിപിഎം സ്ഥാനാർത്ഥിയെന്ന വിശേഷണവും ഇദ്ദേഹത്തിനായിരുന്നു. സിപിഎം കാസർകോട് ജില്ലാ കമ്മിറ്റിയംഗവും കർഷകസംഘം കുമ്പള ഏരിയാ പ്രസിഡന്റുമായ ശങ്കർ റൈ സിപിഎം പ്രാദേശിക നേതാക്കൾക്കൊപ്പം മധൂർ മദനന്ദേശ്വര സിദ്ധിവിനായക ക്ഷേത്രത്തിൽ ദർശനം നടത്തുകയും ഉദയാസ്മന പൂജ നടത്തി പ്രസാദം വിതരണം ചെയ്യുകയും ചെയ്ത ശേഷം സിപിഎം ജില്ലാ കമ്മിറ്റി ഓഫിസിലെത്തിയാണ് പത്രികാസമർപ്പണത്തിനു പോയത്. ഹിന്ദു സമുദായത്തിനു നിർണായക വോട്ടുകളുള്ള ഇവിടെ സാധാരണയായി ബിജെപിയാണ് നേരിയ വോട്ടിനു രണ്ടാം സ്ഥാനത്തെത്താറുള്ളത്. 1987 മുതലുള്ള ഏഴു തിരഞ്ഞെടുപ്പുകളിലും ഇവിടെ ബിജെപി രണ്ടാം സ്ഥാനത്തെത്തിയത്.\n1991ൽ കെ ജി മാരാർ തോറ്റത് 1072 വോട്ടിനാണെങ്കിൽ 2016ൽ ബിജെപി സംസ്ഥാന ജനറൽ സെക്രട്ടറി കെ സുരേന്ദ്രൻ തോൽവിയറിഞ്ഞത് വെറും 84 വോട്ടിനായിരുന്നു. എന്നാൽ, ഇക്കുറി ബിജെപിയിൽ കടുത്ത ഭിന്നതയാണുള്ളത്. കള്ളവോട്ട് ആരോപണം ഉന്നയിച്ച് ഒട്ടേറെ നിയമപോരാട്ടം നടത്തിയ കെ സുരേന്ദ്രൻ മഞ്ചേശ്വരത്തെ സംഘപരിവാരത്തിലെ ഭിന്നത അതിരൂക്ഷമാണെന്നു തിരിച്ചറിഞ്ഞ് മൽസരിക്കാനില്ലെന്ന് അറിയിക്കുകയായിരുന്നു. ഒടുവിൽ രവീശ തന്ത്രി കുണ്ടാറിനെ നിർത്തിയെങ്കിലും ജില്ലാ പ്രസിഡന്റ് കെ ശ്രീകാന്തിനെ തഴഞ്ഞെന്നു പറഞ്ഞ് സംഘർഷത്തിലേക്കു വരെ എത്തിയിരുന്നു. ഇത്തരത്തിൽ ബിജെപിയിലെ പ്രാദേശികവാദവും തർക്കവുമെല്ലാം മുതലെടുക്കാമെന്നു കരുതിയാണ് സിപിഎം മൃദുഹിന്ദുത്വ നിലപാടുമായി രംഗത്തെത്തിയിരിക്കുന്നത്. മുസ് ലിം ലീഗ് സ്ഥാനാർത്ഥിയായ എം സി കമറുദ്ദീന് കാര്യങ്ങൾ എളുപ്പമാകുമെന്നാണ് സൂചന. പ്രദേശവാസി കൂടിയായ ശങ്കർ റൈയ്ക്കു ജയസാധ്യതയുണ്ടെന്ന വിലയിരുത്തലിൽ ഹൈന്ദവ വോട്ടുകൾ കൂടി ലക്ഷ്യമിട്ടാണ് സിപിഎം പ്രചാരണം നടത്തുന്നതെന്നാണു സൂചന. ഇതും ബിജെപിക്ക് തിരിച്ചടിയാണ്.\nകഴിഞ്ഞ ലോക്സഭ തെരഞ്ഞെടുപ്പിൽ വലിയ നേട്ടം ബിജെപി സ്ഥാനാർത്ഥിയായി മത്സരിച്ച സുരേന്ദ്രന് ലഭിച്ചത്. ഇത് തന്നെയാണ് കോന്നിയിൽ സുരേന്ദ്രനെ പരിഗണിക്കുന്നതിലേക്ക് നയിച്ചത്. ലോക്സഭ തെരഞ്ഞെടുപ്പിൽ പത്തനംതിട്ടയിൽ മത്സരിച്ച സുരേന്ദ്രന് വലിയ മുന്നേറ്റമുണ്ടാക്കാൻ കഴിഞ്ഞ നിയമസഭ മണ്ഡലമാണ് കോന്നി. ഇവിടെ 46540 വോട്ടുകൾ നേടിയ സുരേന്ദ്രൻ വെറും 460 വോട്ടുകൾ മാത്രമാണ് വീണ ജോർജുമായിട്ടുള്ള വ്യത്യസം. ഒന്നാമത് വന്ന ആന്റോ ആന്റണിയുമായിട്ടുള്ള വ്യത്യാസം വെറും 2460 വോട്ടും. ഈ സാഹചര്യങ്ങളാണ് കഴിഞ്ഞ തവണ 89 വോട്ടിന് തോറ്റ മഞ്ചേശ്വരത്തെക്കാൾ സുരേന്ദ്രൻ കോന്നിയിൽ മത്സരിക്കട്ടെ എന്ന് പാർ്ട്ടി തീരുമാനിച്ചത്. . കടുത്ത വിഭാഗീയതയാണ് കോൺഗ്രസിലും സിപിഎമ്മിലുമുള്ളത്. സിപിഎം സ്ഥാനാർത്ഥി കെയു ജനീഷ്‌കുമാർ പാർട്ടിയിലെ വലിയൊരു വിഭാഗത്തിന് അനഭിമതനാണ്. സീറ്റ് നഷ്ടമായ എംഎസ് രാജേന്ദ്രന്റെ നേതൃത്വത്തിൽ പിന്നണിയിൽ ജനീഷിനെതിരേ പടയൊരുങ്ങി കഴിഞ്ഞു. സുരേന്ദ്രനെ മൽസരിപ്പിച്ചാൽ തങ്ങൾ വോട്ടുചെയ്യാമെന്ന് നേതാക്കൾ ബിജെപിക്കാരോട് പറയുന്നിടം വരെ കാര്യങ്ങൾ എത്തിക്കഴിഞ്ഞു. യുവജനവിഭാഗം നേതാവാണ് ജനീഷ്‌കുമാറെങ്കിലും ഡിവൈഎഫ്‌ഐയിലെയും എസ്എഫ്‌ഐയിലെയും വലിയൊരു വിഭാഗം ഇദ്ദേഹത്തിന് എതിരാണ്.\nസിപിഎമ്മിനുള്ളിലും ജനീഷ്‌കുമാറിനോട് താൽപര്യമില്ല. ഏതാണ്ടിതേ അവസ്ഥ തന്നെയാണ് കോൺഗ്രസിലുമുള്ളത്. മോഹൻരാജിനെ കാലുവാരാനൊരുങ്ങി കോൺഗ്രസിലെ അടൂർ പ്രകാശ് അനുകൂലികൾ രംഗത്തുണ്ട്. ഇവരും സുരേന്ദ്രൻ മൽസരിക്കണമെന്ന് താൽപര്യപ്പെടുന്നവരാണ്. ഇതും സുരേന്ദ്രന് അനുകൂല സാഹചര്യമൊരുക്കുന്നു. സുരേന്ദ്രന് അനുകൂലമായ മറ്റൊരു ഘടകം സാമുദായിക സമവാക്യമാണ്. കോന്നി മണ്ഡലത്തിൽ ഹൈന്ദവർക്കിടയിൽ ഏറ്റവും കൂടുതൽ വോട്ടുള്ളത് ഈഴവർക്കാണ്. ഈഴവ വോട്ടുകൾ ഒന്നടങ്കം നേടിയാണ് ലോക്‌സഭ തെരഞ്ഞെടുപ്പിൽ സുരേന്ദ്രൻ ഇവിടെ മികച്ച പ്രകടനം കാഴ്ചവച്ചത്. മോഹൻരാജ് നായർ സമുദായാംഗമാണ്. ജനീഷ്‌കുമാർ ഈഴവ സമുദായത്തിൽപ്പെട്ടയാളാണെങ്കിലും സുരേന്ദ്രൻ മൽസര രംഗത്തേക്ക് വരുന്നതോടെ സമുദായ വോട്ടുകൾ ലഭിക്കാതെ പോകുമെന്നാണ് ആർഎസ്എസ് വിലയിരുത്തൽ. എന്നാൽ പ്രചരണത്തിൽ അതിന്റെ തിളക്കം കാട്ടാൻ ബിജെപിക്ക് കഴിയുന്നില്ലെന്നതാണ് വസ്തുത.\nഎറണാകുളത്ത് സിജി രാജഗോപാൽ പ്രാദേശിക നേതാവാണ്. ഇവിടെ അത്ഭുതമൊന്നും ബിജെപി പ്രതീക്ഷിക്കുന്നില്ല,. അരൂരിൽ യുവമോർച്ചാ നേതാവ് പ്രകാശ് ബാബുവും സജീവമാണ്. എന്നാൽ കഴിഞ്ഞ തവണ ബിഡിജെഎസ് സ്ഥാനാർത്ഥിക്ക് കിട്ടിയ വോട്ട് കിട്ടുമോ എന്നത് സംശയമാണ്. ഇതെല്ലാം ബിജെപിയെ വെട്ടിലാക്കാൻ പോന്നതാണ്. അഞ്ചിടത്തും വോട്ട് കുറഞ്ഞാൽ വോട്ട് കച്ചവടം ബിജെപിക്കെതിരെ വീണ്ടും സജീവമായി ഇടതും വലതും ഉയർത്തും.


Cinema News Updates: ‘ട്വന്‍റി20’ ഇനിയില്ല, പഞ്ചാബിഹൌസിന് രണ്ടാം ഭാഗം\n‘ട്വന്‍റി20’ ഇനിയില്ല, പഞ്ചാബിഹൌസിന് രണ്ടാം ഭാഗം\nദിലീപ് ക്യാമ്പ് ഉണര്‍വിലാണ്. ‘പാപ്പീ അപ്പച്ചാ’ എന്ന ഹിറ്റിനു ശേഷം ദിലീപ് മാസങ്ങളോളം ക്യാമറയ്ക്ക് പിന്നിലായിരുന്നു. മലര്‍വാടി ആര്‍ട്സ്ക്ലബ്, മെട്രോ എന്നീ സിനിമകളുടെ നിര്‍മ്മാണപ്രവര്‍ത്തനങ്ങളിലായിരുന്നു അദ്ദേഹം. അതിനിടെ കാര്യസ്ഥന്, ഫിലിം സ്റ്റാര്, മേരിക്കുണ്ടൊരു കുഞ്ഞാട് തുടങ്ങിയ സിനിമകളില് അഭിനയിക്കുകയും ചെയ്തു. കാര്യസ്ഥന് ഈ വെള്ളിയാഴ്ച നൂറോളം കേന്ദ്രങ്ങളില് പ്രദര്‍ശനത്തിനെത്തുകയാണ്.\nമലയാളത്തിലെ എക്കാലത്തെയും ഹിറ്റ് ചിത്രമായ ‘ട്വന്‍റി20’യുടെ രണ്ടാം ഭാഗം ദിലീപ് ആലോചിക്കുന്നതായി വാര്‍ത്തകള് വന്നിരുന്നു. എന്നാല് അങ്ങനെയൊരു ആലോചന ‘ആലോചനമാത്ര’മായി ഒതുങ്ങി എന്നാണ് ദിലീപ് ഇപ്പോള് അറിയിച്ചിരിക്കുന്നത്. എന്നാല് ആവേശകരമായ മറ്റൊരു വാര്‍ത്ത ദിലീപ് ക്യാമ്പ് പുറത്തുവിട്ടിട്ടുണ്ട്. ദിലീപിന്‍റെ മെഗാഹിറ്റ് സിനിമയായ ‘പഞ്ചാബി ഹൌസ്’ രണ്ടാം ഭാഗം ഉടന് പ്രതീക്ഷിക്കാം.\nപഞ്ചാബി ഹൌസിന്‍റെ സംവിധായകരായ റാഫി - മെക്കാര്‍ട്ടിന് ഈ സിനിമയുടെ രണ്ടാം ഭാഗത്തിനായി രണ്ടു കഥകള് ദിലീപിനോട് പറഞ്ഞിട്ടുണ്ട്. അതിലൊന്ന് ഉടന് നിശ്ചയിക്കും. ദിലീപ് ഗ്രീന് സിഗ്നല് നല്‍കിക്കഴിഞ്ഞാല് റാഫിയും മെക്കാര്‍ട്ടിനും ‘പഞ്ചാബി ഹൌസ് - 2’ന്‍റെ രചനാജോലികളിലേക്ക് കടക്കും.\n1998 സെപ്റ്റംബര് നാലിന് റിലീസായ പഞ്ചാബി ഹൌസ് മലയാളത്തിലെ ചിരിച്ചിത്രങ്ങളുടെ രാജാവാണ്. ഊമയായി ദിലീപ് നടത്തിയ പ്രകടനങ്ങളും ഹരിശ്രീ അശോകന്, കൊച്ചിന് ഹനീഫ ടീമിന്‍റെ കോമഡിയും സുരേഷ് പീറ്റേഴ്സിന്‍റെ ഗാനങ്ങളുമായിരുന്നു ആ സിനിമയുടെ ഹൈലൈറ്റ്.\nഹരികൃഷ്ണന്‍സ്, സമ്മര് ഇന് ബേത്‌ലഹേം എന്നീ സിനിമകള്‍ക്ക് ശേഷം 1998ല് സംഭവിച്ച മൂന്നാമത്തെ മെഗാഹിറ്റായിരുന്നു പഞ്ചാബി ഹൌസ്. 200 ദിവസത്തിലേറെ പ്രദര്‍ശിപ്പിച്ച സിനിമയ്ക്ക് പത്തുകോടിയിലേറെയാണ് ഗ്രോസ് കളക്ഷന് ലഭിച്ചത്. എന്തായാലും പഞ്ചാബി ഹൌസിന്‍റെ രണ്ടാം ഭാഗം എത്തുമ്പോള് പൊട്ടിച്ചിരികള്‍ക്കിടയിലും, കൊച്ചിന് ഹനീഫയുടെ അസാന്നിധ്യം പ്രേക്ഷകരെ വേദനിപ്പിക്കുക തന്നെ ചെയ്യും.\nPosted by MATHEWS (Tinsmonmathew) at 4:12 AM\nLabels: cinema news updates, dileep, filim news updates, filimnewsupdates, harisree asokan, kochin haneefa, punjabi house, rafi mecartin


Janmabhumi| ദുബായ് എക്‌സ്‌പോ തുടങ്ങിയിട്ട് നാലുമാസം കഴിഞ്ഞു; ഫെബ്രുവരി 4ന് കേരള പവലിയന് ഉദ്ഘാടനം ചെയ്യും\nFebruary 01, 2022, 08:35 a.m.\nദുബായ്: ദൂബായിയില് വേള്‍ഡ് എക്‌സപോയില് കേരള പവലിയന് മുഖ്യമന്ത്രി പിണറായി വിജയന് ഫെബ്രുവരി 4ന് വൈകുന്നേരം5മണിക്ക് കേരള പവലിയന് ഉദ്ഘാടനം ചെയ്യും. അമേരിക്കന് യാത്രക്കിടെ ദൂബായയിന് ഇറങ്ങിയ മുഖ്യമന്ത്രിയുടെ ഔദ്യോഗിക പരിപാടിയാണിത്.\nകേരള പവലിയനില് ഫെബ്രുവരി4മുതല് 10 വരെ നടക്കുന്ന 'കേരള വീക്കി'ല് വ്യത്യസ്ത പദ്ധതികള്, നിക്ഷേപ മാര്‍ഗങ്ങള്, ടൂറിസം, ഐടി, സ്റ്റാര്‍ട്ടപ്, വൈദഗ്ധ്യം തുടങ്ങിയവ സംബന്ധിച്ച് അവതരണങ്ങളുണ്ടാകും. രാജ്യാന്തര ബിസിനസ് സമൂഹത്തില് നിന്നും കേരളത്തിലേക്ക് നിക്ഷേപമാകര്‍ഷിക്കുന്നതിനാണ് കൂടുതല് പ്രാധാന്യം നല്‍കുന്നത്. സംസ്ഥാനത്തിന്റെ സമ്പന്നമായ കലാസാംസ്‌കാരിക പൈതൃകം തനത് പരമ്പരാഗത ശൈലിയില് കേരള പവലിയനില് അവതരിപ്പിക്കും.\nസുപ്രധാന മേഖലകളിലെ നിക്ഷേപത്തിനുള്ള ബിസിനസ് സാധ്യതകളും ഈസ് ഓഫ് ഡൂയിംഗ് ബിസിനസ്, കെ സ്വിഫ്റ്റ് പോര്‍ട്ടല്, എംഎസ്എംഇ ഫെസിലിറ്റേഷന് ആക്റ്റ് തുടങ്ങിയവയിലെ സമീപകാല മാറ്റങ്ങളും സംബന്ധിച്ച കാര്യങ്ങള് വ്യവസായ വകുപ്പ് പ്രദര്‍ശിപ്പിക്കും. പ്രവാസികളുടെ ക്ഷേമസാമൂഹികാനുകൂല്യങ്ങളും ബിസിനസ് അവസരങ്ങളും സംബന്ധിച്ച വിശദാംശങ്ങള് നോര്‍ക്ക വകുപ്പ് നല്‍കും. കേരളാടിസ്ഥാനത്തിലുള്ള സ്റ്റാര്‍ട്ടപ്പുകളെ യുഎഇയില് നിന്നുള്ള നിക്ഷേപകരുമായി ഐടി & സ്റ്റാര്‍ട്ടപ് വകുപ്പ് ബന്ധിപ്പിക്കുകയും കേരള സ്റ്റാര്‍ട്ടപ്പുകളുടെ വിജയ ഗാഥകള് പങ്കിടുകയും ചെയ്യും. കാരവന് ടൂറിസം, ഇക്കോ ടൂറിസം, അഡ്വഞ്ചര് ടൂറിസം തുടങ്ങിയ വിനോദ സഞ്ചാര പദ്ധതികളെയും ടൂറിസവുമായി ബന്ധപ്പെട്ട നിക്ഷേപബിസിനസ് അവസരങ്ങളെയും ടൂറിസം വകുപ്പ് അവതരിപ്പിക്കും.\nഒക്ടോബര് ഒന്നിനാണ് ദൂബായി എക്‌സ്‌പോ തുടങ്ങിയത്. മാര്‍ച്ച് 31 ന് അവസാനിക്കും. എക്‌സ്‌പോയുടെ ആദ്യ ദിനത്തില് തന്നെ ഇന്ത്യയുടെ പവലിയന് തുറന്നിരുന്നു. 8 ലക്ഷത്തിലഘികം പേര് സന്ദര്‍ശിക്കുകയും ചെയ്തു. നാല് നിലകളിലായി നിര്‍മ്മിച്ചിട്ടുള്ള ഇന്ത്യന് പവലിയന്, ലോകത്തിലെ ഏറ്റവും വലിയ സാംസ്‌കാരിക പ്രദര്‍ശനമായ ദുബായ് എക്‌സ്‌പോയിലെ ഏറ്റവും വലിയ പവലിയനുകളിലൊന്നാണ്. സ്വാതന്ത്ര്യത്തിന്റെ 75ാം വാര്‍ഷികത്തിന്റെ പശ്ചാത്തലത്തില് 'മുന്നേറുന്ന ഇന്ത്യ' എന്ന പ്രമേയത്തിലാണ് പവലിയന് ഒരുക്കിയിരിക്കുന്നത്. അറുന്നൂറോളം ബ്ലോക്കുകളിലായി ഇന്ത്യയുടെ വൈവിധ്യങ്ങള് പ്രതിഫലിപ്പിക്കുന്ന രീതിയിലാണ് പവലിയന്റെ ഒരുക്കിയിരിക്കുന്നത്. കാലാവസ്ഥ, ജൈവവൈവിധ്യം, ബഹിരാകാശം, നഗര ഗ്രാമ വികസനം, സഹിഷ്ണുതയും ചേര്‍ത്തുപിടിക്കലും സുവര്‍ണ ജൂബിലി, അറിവും പഠനവും, ആരോഗ്യം, ഭക്ഷണം, കൃഷിയും ഉപജീവനമാര്‍ഗങ്ങളും, ജലം തുടങ്ങിയവ അധികരിച്ചുള്ളവയാണ് പ്രദര്‍ശനങ്ങള്.\nപങ്കാളികളായ 192 രാജ്യങ്ങളുടെ പവലിയനുകളുടെ കൂട്ടത്തില് ഏറ്റവും മികച്ച പവലിയനുകളിലൊന്നായി അമേരിക്കന് ഇന്‍സ്റ്റിറ്റിയൂട്ട് ഓഫ് ആര്‍ക്കിട്ടെക്റ്റ്‌സ് ഇന്ത്യന് പവലിയനെ തെരഞ്ഞെടുത്തിരുന്നു. ഇന്ത്യന് സംസ്‌കാരത്തിന്റെയും പൈതൃകത്തിന്റെയും പ്രദര്‍ശനമാണ് എക്‌സ്‌പോയിലെ ഇന്ത്യന് പവലിയനില് ഒരുക്കിയിരിക്കുന്നത്. വിവിധ നേട്ടങ്ങളില് ഇന്ത്യ കൈവരിച്ച നേട്ടങ്ങളും രാജ്യത്തെ നിക്ഷേപ സാധ്യതകളും ഇതില് പ്രദര്‍ശിപ്പിച്ചിട്ടുണ്ട്. പരമ്പരാഗത സാംസ്‌കാരിക പ്രദര്‍ശനങ്ങളും ബിസിനസ് സാധ്യതകളും ഉള്‍പ്പെടുത്തിയിരിക്കുന്ന പവലിയനില് പ്രത്യേക ആഘോഷ വേളകളില് പതിനായിരങ്ങളാണ് സന്ദര്‍ശകരായി എത്തിയത്. എല്ലാ വൈകുന്നേരങ്ങളിലും നടക്കുന്ന കലാ, സംഗീത പരിപാടികള് ആസ്വദിക്കുന്നതിനായാണ് നിരവധി പേര് ഇവിടെ എത്തുന്നത്. സ്‌പേസ് ടെക്‌നോളജി, ജല സുരക്ഷ, ടൂറിസം തുടങ്ങി വിവിധ മേഖലകളുമായി ബന്ധപ്പെട്ട ചര്‍ച്ചകളും സെമിനാറുകളും പ്രദര്‍ശനത്തിന്റെ ഭാഗമായി നടക്കുന്നുണ്ട്. സിനിമാ, കായിക താരങ്ങള്, നയതന്ത്ര പ്രതിനിധികള് ഉള്‍പ്പെടെയുള്ള വിശിഷ്ട വ്യക്തികളും ഇവിടെ സന്ദര്‍ശകരായി എത്തിയിരുന്നു.\nരാജ്യത്തിന്റെ വിവിധ ഭാഗങ്ങളില് നിന്നുള്ള 500 മികച്ച സ്റ്റാര്‍ട്ടപ്പുകളുടെ പ്രദര്‍ശനമായ എലവേറ്റ് സംരംഭമാണ് ഇന്ത്യന് പവലിയനിലെ പ്രധാന ആകര്‍ഷണങ്ങളിലൊന്നാണ്\nഐ ടി, ബഹിരാകാശം തുടങ്ങിയ മേഖലകളില് ഇന്ത്യ കൈവരിച്ച നേട്ടങ്ങള് അനാവരണം ചെയ്യുന്ന 'ഇന്ത്യന് ഇന്നൊവേഷന് ഹബ്' ആണ് പവലിയനിലെ മറ്റൊരു പ്രധാന ആകര്‍ഷണം. ഇന്ത്യയും പാരമ്പര്യവും സാംസ്‌കാരിക തനിമയും അനാവരണം ചെയ്യുന്നതിനൊപ്പം രാജ്യം ബഹിരാകാശ രംഗത്ത് കൈവരിച്ച മുന്നേറ്റങ്ങളും ഭാവി പുരോഗതിയും ഇവിടെ ചിത്രീകരിച്ചിട്ടുണ്ട്. യോഗ, ആയുര്‍വേദം, സാഹിത്യം, കല, പൈതൃകം എന്നിവയുമായി ബന്ധപ്പെട്ട വൈവിധ്യമാര്‍ന്ന കാഴ്ചകളും പവലിയനില് എത്തുന്നവരെ ആകര്‍ഷിക്കും. കളരിപ്പയറ്റ് ഉള്‍പ്പെടെ കേരളത്തിന്റെ തനത് കലകളും കാഴ്ചക്കാര്‍ക്കായി ഒരുക്കിയിട്ടുണ്ട്. പൈതൃക പട്ടികയില് ഇടം നേടിയ ഇന്ത്യയിലെ നിര്‍മ്മിതികളെ കുറിച്ചുള്ള വിവരണങ്ങളും പവലിയനില് പ്രദര്‍ശിപ്പിച്ചിട്ടുണ്ട്. വെര്‍ച്വല് റിയാലിറ്റി പോഡുകള്, ത്രീഡി ഓഗ്മെന്റഡ് റിയാലിറ്റി, എല്‍ഇഡി പ്രൊജക്ഷന്, വാക് ഇന് എക്‌സിപീരിയന് കിയോസ്‌കുകള് എന്നിവ ഉപയോഗിച്ചാണ് ഇന്ത്യയുടെ മനോഹര കാഴ്ചകള് സന്ദര്‍ശകര്‍ക്ക് മുമ്പില് അവതരിപ്പിക്കുന്നത്.


മലയാള സിനിമയിലേക്ക് ഒരു പുതുമുഖ നായികകൂടി…\n2013ല് മികച്ച ചിത്രത്തിനുള്ള ദേശീയ പുരസ്‌കാരം നേടിയ ‘ബ്യാരി’ എന്ന ചിത്രത്തിന്റെ നിര്‍മ്മാതാവ് അല്‍ത്താഫ് ഹുസൈന് നിര്‍മ്മിക്കുന്ന രണ്ടാമത്തെ ചിത്രമാണ് ‘വരി’. പ്രശസ്ത നാടക സംവിധായകന് ശ്രീജിത്ത് പൊയില്‍ക്കാവ് സംവിധാനം ചെയ്യുന്ന ‘വരി’യില് നായികയായി എത്തുന്നത് ബോംബെ കേന്ദ്രീകരിച്ച് പ്രവര്‍ത്തിക്കുന്ന മോഡലും, നടിയുമായ രച്‌ന ആര് ഷേളാര് ആണ്. ബോംബയിലെ നാടക പ്രവര്‍ത്തനങ്ങളിലൂടെ പരസ്യ രംഗത്തേക്ക് പ്രവേശിച്ച രച്‌ന മലബാര് ഡവലപ്പേഴ്‌സിന്റെ അടക്കമുള്ള നിരവധി പരസ്യ ചിത്രങ്ങളില് മലയാളത്തില് അഭിനയിച്ചിട്ടുണ്ട്. ‘വരി’യില് കേന്ദ്രകഥാപാത്രമായ കാശ്മീരി പെണ്‍കുട്ടിയെ അവതരിപ്പിക്കുന്നതില് വലിയ പ്രതീക്ഷയിലാണ് രച്‌ന.\nവധശിക്ഷയുടെ നൈതികപ്രശ്‌നങ്ങളാണ് വരിയെന്ന ചിത്രം ചര്‍ച്ച ചെയ്യുന്നത്. ഇതാദ്യമായാണ് കാശ്മീരി ജീവിതങ്ങളുടെ മനുഷ്യാവകാശ പ്രശ്‌നങ്ങള് മലയാള സിനിമയില് ചര്‍ച്ചയാവുന്നത്. ഷാഹുല് അലിയാറാണ് ചിത്രത്തിന്റെ തിരക്കഥ തയ്യാറാക്കിയിരിക്കുന്നത്. നായക കഥാപാത്രമായ ജയില് സൂപ്രണ്ടിന്റെ വേഷം ബാബു അന്നൂര് അവതരിപ്പിക്കും.\nഎഴുപതോളം സിനിമകളില് അഭിനയിച്ച ബാബു അന്നൂരിന്റെ ആദ്യ നായക വേഷമാണിത്. ഒപ്പം പ്രധാന കഥാപാത്രങ്ങളായി സന്തോഷ് കീഴാറ്റൂരും സജിത മഠത്തിലും ചിത്രത്തിലെത്തുന്നുണ്ട്. സുനില് സുഖത, അനൂപ് ചന്ദ്രന്, പ്രകാശന് ചെങ്ങല്, ഉണ്ണിരാജ്, മനോജ് കാന തുടങ്ങിയ നിരവധി താരങ്ങള് മറ്റു കഥാപാത്രങ്ങളെ അവതരിപ്പിക്കും. ജലീല് ബാദുഷയാണ് ഛായാഗ്രഹണം. ചമയം ലാലു കൂട്ടാലിടയും, വേഷവിധാനം ഷാഹുല് ഹമീദും നിര്‍വ്വഹിക്കും. ജൂലായ് മാസം ചിത്രം തിയ്യേറ്ററുകളിലെത്തും.\nTags: althaf hussain, althaf hussain director, babu annur, byari award movie, new malayalam movie actress, new malayalam movie heroine, rachna newest actress in malayala, rachna r shelar, rachna r shelar model, vari\nPrevious 96 നടി വര്‍ഷ ബൊല്ലമ്മ വീണ്ടും മലയാളത്തിലേക്ക്…\nNext മരക്കാറിലെ തന്റെ മാസ്സ് ലുക്ക് പുറത്ത് വിട്ട് അശോക് സെല്‍വന്..


രാത്രി നിയന്ത്രണം: ദേവാലയങ്ങളിലെ ചടങ്ങുകൾക്കും ബാധകമെന്ന് സർക്കാർ - Media Malayalam (മീഡിയ മലയാളം)\nരാത്രി നിയന്ത്രണം: ദേവാലയങ്ങളിലെ ചടങ്ങുകൾക്കും ബാധകമെന്ന് സർക്കാർ\nതിരുവനന്തപുരം: സംസ്ഥാനത്ത് ഒമിക്രോൺ പടരാനുള്ള സാധ്യത മുൻനിർത്തി ഡിസംബർ 30 മുതൽ ജനുവരി രണ്ടു വരെയുള്ള രാത്രികാല നിയന്ത്രണം ദേവാലയങ്ങളിലെ ചടങ്ങുകൾക്കും ബാധകമെന്ന് സർക്കാർ.\nമത, രാഷ്ട്രീയ, സാംസ്കാരിക കൂടിച്ചേരലുകൾ അനുവദിക്കില്ല. രാത്രിയിൽ പുറത്തിറങ്ങുന്നവർ സാക്ഷ്യപത്രം കരുതണമെന്നും സർക്കാർ അറിയിച്ചു. കർഫ്യുവിന്‍റെ സാഹചര്യത്തിൽ രാത്രി 10നു മുൻപ് തിരുക്കർമങ്ങൾ നടത്തണമെന്നാണു സർക്കാർ നിലപാട്.\nതിരുക്കർമങ്ങൾക്കായി പ്രത്യേക അനുമതി നൽകി ഉത്തരവിറക്കാൻ സർക്കാർ തയാറാകണമെന്ന നിലപാടിലാണു വിശ്വാസി സമൂഹം. മുൻ വർഷങ്ങളിലും കോവിഡ് നിയന്ത്രണങ്ങളുടെ പേരിൽ പുതുവത്സര തിരുക്കർമങ്ങൾക്ക് അനുമതി നൽകിയിരുന്നില്ല.\nThe government says it also applies\nto church ceremonies\nPrevious article‘ഞാൻ വളരെ മോശമായി പെരുമാറി, എല്ലാത്തിനും ക്ഷമ ചോദിക്കുന്നു’; നെഞ്ചിൽ ഒരു തീച്ചൂള കത്തിയമരുകയാണ്: ശരണ്യയുടെ അമ്മ\nNext articleനടിയെ ആക്രമിക്കുന്ന ദൃശ്യങ്ങൾ ദിലീപിന്‍റെ കൈയിൽ; അന്വേഷിക്കണമെന്ന് പോലീസ്


മനുഷ്യമനസ്സിന്റെ ഇരുട്ടറ- ദുഷ്ടത (✍ദേവു എഴുതുന്ന ചിന്താശലഭങ്ങൾ) | Malayali Manasu\nHome Special മനുഷ്യമനസ്സിന്റെ ഇരുട്ടറ- ദുഷ്ടത (✍ദേവു എഴുതുന്ന ചിന്താശലഭങ്ങൾ)\nമനുഷ്യമനസ്സിന്റെ ഇരുട്ടറ- ദുഷ്ടത (✍ദേവു എഴുതുന്ന ചിന്താശലഭങ്ങൾ)\nപ്രസിദ്ധമായ ഒരു ഇന്ത്യൻ പഴഞ്ചൊല്ലുണ്ട്. ഒരു വണ്ടിയിൽ നിന്നും അഞ്ചടി, ഒരു കുതിരയിൽ നിന്നും പത്തടി, ആനയിൽ നിന്നും നൂറടിയും മാറി നിൽക്കുക. എന്നാൽ ഒരു ദുഷ്ടനിൽ നിന്ന് എത്ര അകലം പാലിക്കണം എന്നതിന് ഒരളവുമില്ല.\nദുഷ്ടത എന്നത് ശാസ്ത്രത്തിന്റെ പരിധിയിൽ പ്പെടുന്ന ഒന്നല്ല. ദുഷ്ടതയെ അറിയാമെങ്കിലും, അതിന്റെ നേരെ എതിർ ദിശയിൽ മനശാസ്ത്രം ഒറ്റപ്പെട്ട് നിൽക്കുന്നു.\nഎന്ത് കൊണ്ട് ആണ് ചിലർ അത്യാർത്തി പൂണ്ടവരും, കൗശലക്കാരും, അനുകമ്പയില്ലാത്തവരുമായി കാണപ്പെടുന്നത്?\nകാലം കണ്ട പല ദുഷ്ടന്മാരുടെയും കഥകൾ ചരിത്രത്തിൽ എഴുതി ചേർത്തിരിക്കുന്നത് രക്തത്തിൽ മുങ്ങിയ തൂലിക കൊണ്ടാണ്. ദൈനംദിന ജീവിതത്തിൽ, നാം പരിചയപ്പെടുന്ന പല വ്യക്തികളും ദുഷ്ടന്മാരുടെ ഗണത്തിൽപ്പെട്ടവരാണെന്ന് അവരുടെ പ്രവർത്തികൾ മൂലം സ്പഷ്ടമായി നമ്മുക്ക് തോന്നാറുണ്ട്.\nദുഷ്ടത ചെയ്യുന്ന പലർക്കും തങ്ങളുടെ പ്രവർത്തികൾ അവസരാനുയോജ്യമായതിനാൽ, അതവരെ നന്മയുടെ വശത്താക്കുന്നു എന്നും, ഇതിലൊന്നും വലിയ കാര്യമില്ല എന്നുമാണ് പറയുന്നത്.\nഹെയർ എന്ന മനഃശാസ്ത്രഞ്ജൻ ദുഷ്ടതയെ പറ്റി പറയുന്നത്, മനോരോഗിയായി ഒരുവനിൽ കണ്ട് വരുന്ന രണ്ടു സ്വഭാവരീതിയുടെ വൃന്ദമാണ്. ചുറ്റുമുള്ളവരുടെ അവകാശങ്ങളെയും, വികാരങ്ങളെയും തെല്ലും പരിഗണിക്കാതെ, വിട്ട് മാറാത്ത,\nകഠോരമായ, പശ്ചാത്താപം ഇല്ലാത്ത, സാമൂഹ്യവിരുദ്ധമായ അലങ്കാരമാതൃകാ പ്രവർത്തനങ്ങളിൽ ഏർപ്പെടുകയും ചെയ്യുന്നവരാണ്.\nവളർന്ന് കൊണ്ടിരിക്കുന്ന ശാസ്ത്ര ഗവേഷണങ്ങൾ, വസ്തുതകൾ കൊണ്ട് തന്നെ ശഠിക്കുന്നത്, പതിവ് കുറ്റവാളികളിൽ പാരമ്പര്യമായി കിട്ടിയിരിക്കുന്ന ഒരു സ്വഭാവരീതി നിറഞ്ഞിരിക്കുന്നു എന്നതാണ്.\nമനുഷ്യത്വമില്ലായ്മയാണ് ദുഷ്ടതയുടെ ഹൃദയം (Dehumanisation ,Bandura, 1982; Pines & Solomon,1977; Zimbardo, 1969; Zimbardo,2007). മനുഷ്യൻ എന്നോ, അല്ലെങ്കിൽ മനുഷ്യൻ എന്ന പരിഗണന തന്നെ കൊടുക്കാതെ, മൃഗത്തെ പോലെയാണ് ഇവർ മറ്റുള്ളവരെ കാണുന്നത്. ബുദ്ധിയെ ബാധിക്കുന്ന തിമിരമായി മാറുന്ന ദുഷ്ടത, മറ്റുള്ളവരെ നമ്മെ പോലെ കാണാനും, കരുതാനും പറ്റാത്ത അന്ധതയിലേക്ക് നയിക്കുന്നു. വംശഹത്യ, കൂട്ടക്കൊലകൾ, ബലാത്സംഗം, തീവ്രവാദ നയങ്ങളിലും , അപര്യാപ്തമായ തെളിവിൻമേൽ എത്തിച്ചേർന്ന എതിരാഭിപ്രായങ്ങളിലും, ഇത്തരത്തിൽ ഉള്ള ഒരു പ്രക്രിയയാണ് കാണുവാൻ സാധിക്കുന്നത്.( Martin, Philip 2011)\nമറ്റുള്ള എല്ലാ കുറ്റവാളികളെക്കാൾ ഏറെ അപകടകാരികളാണ് ഇവർ. ഇരപിടിച്ച് തിന്നുന്ന ജന്തുക്കളുടെ മാതിരി, അക്രമങ്ങൾ ഇവരിൽ കണ്ട് വരുന്നു. താളം തെറ്റിയ മനോരോഗ അടയാളങ്ങൾ (psychopath), അഹന്തയും (egoism), ക്രൂരതയിൽ ആനന്ദം അനുഭവിക്കുന്ന വാസനാവൈകൃതം(sadistic), ആത്മരതിപരമായ നിലപാട്( narcistic) ഇവരുടെ സ്വഭാവ രീതിയുടെ പ്രത്യേകതകൾ ആണ്. ഈ ദുർഗുണങ്ങൾ എല്ലാം തന്നെ മനുഷ്യ മസ്തിഷ്കത്തിന്റെ ഏറ്റവും ഇരുൾ നിറഞ്ഞ ഗർത്തങ്ങൾ ആണ്. ഈ സ്വഭാവ രീതികളെല്ലാം, ചില പ്രത്യേക കുറ്റവാളികളുടെ വ്യക്തിത്വങ്ങളിൽ ഗവേഷണാർത്ഥം കണ്ടെത്തുകയുണ്ടായി.\nകോപ്പെൻഹേഗേൻ യൂണിവേഴ്സിറ്റി നടത്തിയ പഠനത്തിൽ ” ഇരുൾ നിറഞ്ഞ വ്യക്തിത്വം” ഉള്ളവർ എല്ലായ്പ്പോഴും സ്വന്തം ഇഷ്ടം, സുഖം എന്നിവയ്ക്ക് മറ്റാരേക്കാൾ ഏറെ പ്രാധാന്യം കൊടുക്കുന്നവരാണ്.\nപരിമാണസംബന്ധമായ അതിരുകൾ പരിശോധിച്ചാൽ, അപകടകാരിയായ മനോരോഗിയെ നേരിട്ടുള്ള നിരീക്ഷണത്തിൽ തിരിച്ചറിയാൻ കഴിയും. ദീർഘദർശനം സ്ഥിരപ്പെടുത്തുന്ന പഠനങ്ങൾ പറയുന്നത്, മാനസിക ജല്പകരായവർ രചനാത്മകരായവർ അല്ല.\nദുഷ്ടനിൽ സ്നേഹം ഇല്ല. അത് കൊണ്ട് തന്നെ അവർക്ക് നാണമില്ല. അവർക്ക് സ്നേഹം വേണം എന്ന് പറയാൻ ഉള്ള ശക്തി ഉണ്ടെങ്കിലും, അവർക്ക് അതിന്റെ ആവശ്യമില്ല. അവർക്ക് സ്നേഹം കൊടുക്കാൻ ഉള്ള കഴിവ് ഉണ്ടെങ്കിലും, മറ്റുള്ളവർക്ക് കൊടുക്കാൻ അവരിൽ സ്നേഹം ഇല്ല.\nഎന്ത് കൊണ്ട് ആണ് ചിലർ ദുഷ്ടരായി മാറുന്നത്?\nബോമിസ്റ്റെർ പറയുന്നത്, ദുഷ്ടതയുടെ അല്ലെങ്കിൽ മറ്റുള്ളവരുടെ കാഴ്ചപ്പാടിൽ ഒരുവൻ ദുഷ്ടനായി വാഴ്ത്തപ്പെടാൻ ഉള്ള നാല് മുഖ്യ കാരണങ്ങളാണ്. ഒറ്റപ്പെട്ടോ, അതോ കൂട്ടമായോ ഈ കാരണങ്ങൾ ഒരു സാധാരണ അല്ലെങ്കിൽ നല്ലൊരു മനുഷ്യനേയും ഒരു ദുഷ്കൃത്യം ചെയ്യാൻ പ്രേരിപ്പിക്കുന്നു.\n# സ്വത്ത്/ പണം സമ്പാദനത്തോടുള്ള ആഗ്രഹം\n# തൻ്റെ അഹന്തയ്ക്ക് വെല്ലുവിളി ഉയരുമ്പോൾ\n# മറ്റുള്ളവരുടെ വേദനയിൽ സന്തോഷം മാത്രമല്ല, അഭിമാനം കണ്ടെത്തുക. എന്നിട്ട് അവരുടെ ഇരകളുടെ മേൽ കുറ്റം ചുമത്തുക.\n# അധികാരം ഉപയോഗിച്ച് തന്റെ ഇഷ്ടം നേടാനും മറ്റുള്ളവരെ നിയന്ത്രിക്കാനും ഉള്ള അതിയായ ആഗ്രഹം\n# ദുശീലങ്ങൾക്ക് അടിമയായിട്ടുള്ളവർ\n# ധനികനും പാവപ്പെട്ടവനും തമ്മിലുള്ള അന്തരം\n# തീർത്തും ചീത്തയായ, അവഹേളനപരമായ നർമ്മോക്തിയുള്ളവർ\n# നല്ലതും ചീത്തയും തിരിച്ചറിയാൻ, പക്വത ഇല്ലാത്ത സ്വഭാവരീതി\n# വിദ്യാഭ്യാസമില്ലായ്മ മൂലം, സമൂഹത്തിൽ നിന്നും പഠിക്കുന്ന ദുശ്ശീലങ്ങൾ\n# ദുഷ്ടന്മാരുടെ സഹവാസം\n# സ്നേഹം കിട്ടാതെ വളർന്നവർ, ദുഷ്ടന്മാരാൽ വളർത്തപ്പെട്ടവർ\n# ഒറ്റപ്പെട്ട് പോയവർ, ഏകാന്തത അനുഭവിക്കുന്നവർ, അവഗണന നേരിട്ടവർ\n# കാരണം ഇല്ലാതെ മറ്റുള്ളവരുടെ നിന്ദ്യമായ വാക്കുകൾ നേരിടേണ്ടി വന്നവർ\n# മൗലിക അവകാശങ്ങൾ\n# മോഹഭംഗങ്ങളും, നഷ്ടസ്വപ്നങ്ങളും\nവർഷങ്ങളായി മറ്റുള്ളവരിൽ നിന്നും ചൂഷണം നേരിടേണ്ടി വരുമ്പോൾ, ഇങ്ങനെയുള്ളവർ ദുഷ്ടന്മാരായി പരിണമിക്കുന്നു.\nനിന്റെ വീട്ടിൽ അരുതാത്ത ആളുകൾ വന്ന് കയറുമ്പോൾ, സ്വമേധയാ നിന്റെ വീട്ടിൽ അശാന്തി, അസന്തുഷ്ടി, ഉണ്ടാവുകയും സമാധാനം, സ്നേഹം, വിശ്വാസം, അനുഗ്രഹങ്ങൾ എന്നിവ കാണാതാവുകയും ചെയ്യുന്നു. അതേ, ദുഷ്ടൻ തൻ്റെ ദുഷ്ടത ഉപയോഗിച്ച് ഇതൊക്കെ കട്ടെടുക്കുന്നു.\n“ജീവനെ തളച്ചിടാൻ കഴിവുള്ള വ്യക്തിപരമായ, സാമൂഹികമായ ഏതൊരു ചുറ്റുപാടും നാശഹേതുകമാണ്. അത് കൊണ്ട് തന്നെ അതിന്റെ ഫലമായി ദുഷ്ടതയുടെ ഉറവകൾ ഉണ്ടാകുന്നു.” (Fromm Man For Himself p. 216)\n“മനുഷ്യന്റെ വളർച്ചയ്ക്കും, ഉയർച്ചക്കും എതിരായുള്ള പ്രതിസന്ധികൾ ഉണ്ടാകുമ്പോൾ മാത്രമാണ് അവനിലെ ദുഷ്ടത പൂത്തുലയുന്നത്. ദുഷ്ടതയ്ക്ക് ഒരിക്കലും സ്വതന്ത്രമായി നിലനിൽക്കാൻ കഴിയില്ല. നന്മയില്ലാത്ത, ജീവനറ്റ തരിശ് നിലങ്ങളിൽ ആണ് ദുഷ്ടത വളരുന്നത്.” (Erich Fromm. Man For Himself: An Inquiry into the Psychology of Ethics. p.218) (International Erich Fromm Society )\nദുഷ്ടൻ ആയി പിറന്ന് വീണവർ വിരളമാണ്. നിന്റെ ചിന്തകളെയും പ്രവർത്തികളെയും അത് ചുറ്റിലും ഉണ്ടാക്കുന്ന ഓളങ്ങളെയും പറ്റി നീ ചിന്തിക്കുന്നു എങ്കിൽ, നീ പൊതുവേ നന്മയുള്ള ഒരു വ്യക്തിയാണ്. ചിലപ്പോഴൊക്കെ തെറ്റിന്റെ വഴിയിൽ നീ സഞ്ചരിച്ചിരുന്നാൽ പോലും, ഇപ്പോഴോ, ഈ നിമിഷത്തിലോ, വരും ദിവസങ്ങളിലോ മാറാൻ ഉള്ള കഴിവ് നിന്നിൽ തന്നെ ഉണ്ട്. നിന്റെ തിരഞ്ഞെടുപ്പുകൾ നിന്റെ ജീവിതത്തെ മെനഞ്ഞെടുക്കുന്നു. ഇനിയുള്ള കാലം നന്മയുടെ ചുവടുകൾ വെച്ച് മുന്നോട്ട് നീങ്ങാൻ ഉള്ള തീരുമാനവും നിന്നിൽ നിന്നും ആണ് ഉണ്ടാകേണ്ടത് .\nദുഷ്ടന് അവൻ്റേതായ ശിക്ഷ ഉണ്ട്. ഇപ്പോൾ അല്ലെങ്കിലും, വരും ദിവസങ്ങളിൽ അവൻ ചെയ്തു കൂട്ടിയ കർമ്മങ്ങളുടെ സദ്യ, അവൻ്റേ ഇലയിൽ കാലം വിളമ്പും.\nPrevious articleഓർമ്മകൾക്ക് എന്ത് സുഗന്ധം: ഭാഗം (68) – “കളിപ്പാട്ടങ്ങൾ”\nNext articleഅച്ഛൻമാർക്കായി ഒരു ദിനം.


Actress Lissy Practicing Kalari - Malayalam Filmibeat\nലിസി കളരിയും പഠിച്ചു!\n| Published: Thursday, April 23, 2015, 13:14 [IST]\nപ്രിയ ദര്‍ശനില് നിന്നും വിവാഹ മോചിതയായ ശേഷം ലിസി ഇപ്പോള് സോഷ്യല് മീഡിയയില് വളരെ സജീവമാണ്. യാത്രകള് ഒരുപാട് നടത്തുന്ന ലിസി യാത്രയിലെ ചിത്രങ്ങള് ഫേസ്ബുക്കില് ഇടാറുണ്ട്. അങ്ങനെ അടുത്തിട്ട ഒരു ഫോട്ടോ കണ്ട് ലിസി സന്യസിക്കാന് പോകുന്നോ എന്ന് ആരാധകര്‍ക്ക് സന്ദേഹമുണ്ടായിരുന്നു.\nലസി സന്യസിക്കുമോ ഇല്ലയോ എന്നത് അവിടെ നില്‍ക്കട്ടെ, എന്നാല് കളരി പഠിക്കുന്നുണ്ട്. കളരി പഠിക്കുന്ന ചിത്രത്തോടൊപ്പം ലിസി ഫേസ്ബുക്കില് പോസ്റ്റ് ചെയ്ത കുറിപ്പാണ് ഇതിന് ആധാരം.\nപോണ്ടിച്ചേരിയിലെ ആദിശക്തിയില് നിന്നുമാണ് നടി കളരി അഭ്യസിച്ചത്. രണ്ടാഴ്ചകൊണ്ട് അല്പം കളരി പഠിക്കാന് കഴിഞ്ഞു എന്ന് ലിസി പറയുന്നു. നല്ലൊരു യോഗ കൂടെയാണ് കളരിയെന്ന് ലിസി ഫേസ്ബുക്ക് പോസ്റ്റില് എഴുതി.\nവിവാഹ മോചനത്തിന് ശേഷം ലിസി വീണ്ടും അഭിനയ രംഗത്തേക്ക് തിരിച്ചെത്തുന്നു എന്ന് വാര്‍ത്തകളുണ്ടായിരുന്നു. എന്നാല് വിഷയത്തില് നടി ഇതുവരെ സ്ഥിരീകരണമൊന്നും നല്‍കിയിട്ടില്ല. ഇപ്പോള് ധാരാളം യാത്രകള് ചെയ്തുകൊണ്ടിരിക്കുകയാണ് താരം.\nRead more about: lissy malayalam film actress facebook ലിസി മലയാളം സിനിമ നടി ഫേസ്ബുക്ക്\nActress Lissy Practicing Kalari\nStory first published: Thursday, April 23, 2015, 13:14 [IST]


ഓഹരികളില് പണം നിക്ഷേപിയ്ക്കുമ്പോള് (ഭാഗം ഒന്ന്) - Boolokam\nHome Money Business ഓഹരികളില് പണം നിക്ഷേപിയ്ക്കുമ്പോള് (ഭാഗം ഒന്ന്)\n‘സ്‌മോക്കിംഗ് ഈസ് ഇഞ്ചൂറിയസ് ടു ഹെല്‍ത്ത്’ എന്ന മുന്നറിയിപ്പിന്റെ പാരഡിയായി നമുക്ക് ‘ഇന്‍വെസ്റ്റിംഗ് ഇന് ഇക്ക്വിറ്റി ഈസ് ഇഞ്ചൂറിയസ് ടു ഹെല്‍ത്ത്’ എന്നു പറയാവുന്നതാണ്. ഇതു മൊഴിമാറ്റം നടത്തുമ്പോള് ‘പുകവലി ഹാനികരം’ എന്നതിനൊപ്പിച്ച് ‘ഓഹരിനിക്ഷേപം ഹാനികരം’ എന്നു പറയാം. പാരഡികള് ഇടയ്‌ക്കൊക്കെ സത്യമായിത്തീരാറുണ്ട്. ഇവ രണ്ടും തമ്മില്, അതായത്, പുകവലിയും ഓഹരിനിക്ഷേപവും തമ്മില് രണ്ടു വ്യത്യാസങ്ങളുണ്ട്. അവയിലൊന്നിനെപ്പറ്റി ആദ്യം തന്നെ പറയാം. പുകവലി ആരോഗ്യത്തെ തുടക്കത്തിലെങ്കിലും സാവധാനമാണ് കരണ്ടു തിന്നാറ്. ഓഹരികള്‍ക്കാകട്ടെ, നിങ്ങളുടെ സമ്പത്തു മുഴുവന് തകര്‍ക്കാന് ഏതാനും മണിക്കൂര് മാത്രം മതി. ഒരുദാഹരണം പറയാം: സത്യം കമ്പ്യൂട്ടര് എന്നൊരു ഷെയര് ഒരു കാലത്ത് ഓഹരിക്കമ്പോളത്തിലെ നിക്ഷേപകരുടെ കണ്ണിലുണ്ണിയായിരുന്നു. നിഫ്റ്റിയെന്ന സൂചികയുടെ ഭാഗവും. ഇതൊക്കെയായിരുന്നിട്ടും, 180 രൂപയില് നിന്ന് വെറും ആറു രൂപയിലേയ്ക്കു പതിയ്ക്കാന് സത്യം കമ്പ്യൂട്ടറിന്ന് 48 മണിക്കൂര് മാത്രമേ വേണ്ടി വന്നുള്ളു. സ്വര്‍ഗ്ഗത്തില് നിന്നു പാതാളത്തിലേയ്ക്കുള്ള ആ വീഴ്ചയുടെ ഏതാണ്ടു പകുതിയോളം തുടര്‍ന്നുള്ള ചില മാസങ്ങള് കൊണ്ടു തിരിച്ചു കയറിയെങ്കിലും, വെറും 48 മണിക്കൂറിനുള്ളില് ഓഹരിവിലയുടെ 96 ശതമാനത്തോളം ഇടിഞ്ഞത് നിക്ഷേപകസമൂഹത്തെയാകെ ഭീതിയിലാഴ്ത്തിയിരുന്നു. 2008ല് നിഫ്റ്റി 60 ശതമാനത്തോളവും, തുടര്‍ന്നുള്ളൊരു കാലഘട്ടത്തില് വീണ്ടും 30 ശതമാനത്തോളവും ഇടിഞ്ഞപ്പോള് ഇന്ത്യയില് ഹൃദയസ്തംഭനങ്ങള് വര്‍ദ്ധിച്ചിരുന്നിരിയ്ക്കണം!\nപുകവലിയും ഓഹരികളും തമ്മിലുള്ള രണ്ടാമത്തെ വ്യത്യാസം ഓഹരികളെ സംബന്ധിച്ചിടത്തോളം അല്പം സന്തോഷമുള്ള ഒന്നാണ്. പുകവലി മൂലമുണ്ടാകുന്ന രോഗങ്ങളില് നിന്നു മോചനമുണ്ടാകുന്നില്ല. അവ കൂടുതല് ഗുരുതരമായിത്തീര്‍ന്നുകൊണ്ടേയിരിയ്ക്കുന്നു, ആരോഗ്യം ഇടിഞ്ഞുകൊണ്ടേയിരിയ്ക്കുന്നു. എന്നാല് തകര്‍ന്നടിഞ്ഞിരുന്ന ഓഹരികള് ഓഹരിക്കമ്പോളം മെച്ചപ്പെടുമ്പോള് വീണ്ടും ഉയിര്‍ത്തെഴുന്നേറ്റെന്നു വരാം. ഓഹരികളുടെ ആരോഗ്യം മെച്ചപ്പെടുമ്പോള് അവയിലെ നിക്ഷേപത്തിന്റെ മൂല്യവും മെച്ചപ്പെടുന്നു. 2005 ഏപ്രിലില് നിഫ്റ്റി 1902ലെത്തിയിരുന്നു. 2008 ജനുവരി ആയപ്പോഴേയ്ക്കുമത് 230 ശതമാനമുയര്‍ന്ന് 6288ലെത്തി. അതുപോലെതന്നെ, 2008ലെ ഭീമമായ തകര്‍ച്ചയ്ക്കു ശേഷം രണ്ടു വര്‍ഷം കൊണ്ട് ഓഹരിക്കമ്പോളം 150 ശതമാനത്തോളം ഉയര്‍ന്നു. 2008 ഒക്ടോബറില് 2524ലേയ്ക്കു കൂപ്പുകുത്തിയിരുന്ന നിഫ്റ്റി, 2010 നവമ്പറായപ്പോഴേയ്ക്ക് അതുവരെയുള്ള ചരിത്രത്തിലെ ഏറ്റവുമുയര്‍ന്ന നിലവാരമായ 6312 വരെ കയറിയിരുന്നു. പുകവലിയും ഓഹരികളും തമ്മിലുള്ളതായി മുകളില് വിവരിച്ച രണ്ടു വ്യത്യാസങ്ങളില് ഈ രണ്ടാമത്തേത് – തിരിച്ചു കയറല് ആണ് ജനങ്ങളെ ഓഹരിക്കമ്പോളത്തിലേയ്ക്ക് ആകര്‍ഷിയ്ക്കുന്നതും അവരെ അവിടെത്തന്നെ പിടിച്ചു നിര്‍ത്തുന്നതും.\nവന്‍ലാഭത്തിനുള്ള സാദ്ധ്യതകളെപ്പറ്റി കേട്ടു മോഹിച്ചു നിങ്ങള് ഓഹരിക്കമ്പോളത്തിന്റെ നടുവിലേയ്ക്ക് എടുത്തു ചാടുംമുന്‍പേ, കൈയ്പ് ഒട്ടും കുറവില്ലാത്ത മറ്റൊരുദാഹരണം കൂടി ഞാന് പറഞ്ഞോട്ടെ. ഈയൊരു ഉദാഹരണം നിങ്ങള്‍ക്ക് വിവേകത്തോടെ ചിന്തിയ്ക്കാനുള്ള പ്രേരകമാകും. റിലയന്‍സ് കാപ്പിറ്റല് അനില് ധിരുഭായി അംബാനി ഗ്രൂപ്പിലെ പ്രധാനപ്പെട്ട ഒരോഹരിയാണ്. 2005 ജനുവരിയില് റിലയന്‍സ് കാപ്പിറ്റലിന്റെ വില 134 രൂപ മാത്രമായിരുന്നു. മൂന്നു വര്‍ഷംകൊണ്ട്, അതായത് 2008 ജനുവരിയായപ്പോഴേയ്ക്കും റിലയന്‍സ് കാപ്പിറ്റല് 2860 രൂപയിലേയ്ക്ക് കുത്തനെ കയറിക്കഴിഞ്ഞിരുന്നു. വിലയിലുണ്ടായ ഈ വര്‍ദ്ധനവ് 2034 ശതമാനത്തോളമായിരുന്നു. നല്ല കാര്യം തന്നെ, പക്ഷേ, പിന്നീടെന്തു സംഭവിച്ചെന്നു കൂടി കേള്‍ക്കുക: ആ ഓഹരി 2012 ജനുവരി ആയപ്പോഴേയ്ക്കും 92 ശതമാനത്തോളം ഇടിഞ്ഞ് വെറും 232 രൂപയെന്ന നിലവാരത്തിലെത്തി! 2012 ജനുവരിയില് അവശേഷിച്ച 232 രൂപ 2008 ജനുവരിയിലെ ഏറ്റവും ഉയര്‍ന്ന നിലവാരത്തിന്റെ വെറും 8 ശതമാനം മാത്രമായിരുന്നു. ഒരോഹരി 92 ശതമാനം ഇടിഞ്ഞ് വെറും 8 ശതമാനം മാത്രമായി അവശേഷിയ്ക്കുന്നതും ഓഹരിക്കമ്പോളത്തില് തികച്ചും സംഭവ്യമാണ് എന്നര്‍ത്ഥം. ഇതെഴുതുമ്പോള് റിലയന്‍സ് കാപ്പിറ്റലിന്റെ വില 361ല് നില്‍ക്കുന്നു. നാടന് ഭാഷയില് പറഞ്ഞാല്, 2008നു ശേഷം അതൊരിയ്ക്കലും 2860ന്റെ ‘നാലയലത്തുപോലും’ തിരിച്ചെത്തിയിട്ടില്ല! 2008ല് 2860 രൂപകൊടുത്ത് റിലയന്‍സ് കാപ്പിറ്റല് വാങ്ങിയ നിര്‍ഭാഗ്യവാന്മാരുടെ കാര്യമൊന്നോര്‍ത്തു നോക്കൂ.\nമുന്‍പു പറഞ്ഞതുപോലുള്ള ഭീമമായ നഷ്ടങ്ങള് ഒഴിവാക്കിക്കൊണ്ട് ഓഹരിക്കമ്പോളത്തില് നിന്നു ഗണ്യമായ ലാഭം നേടാനുള്ള മാര്‍ഗ്ഗങ്ങളുണ്ടോ? ഈ ചോദ്യത്തിന് ഉത്തരം നല്‍കുന്നതിനു മുന്‍പ് മറ്റൊരു വസ്തുത നാം കണക്കിലെടുക്കേണ്ടതുണ്ട്. മെറില് ലിഞ്ച്, മോര്‍ഗന് സ്റ്റാന്‍ലി, ജെപി മോര്‍ഗന്, ഗോള്‍ഡ്മാന് സാക്‌സ്, എന്നിങ്ങനെയുള്ള ലോകപ്രസിദ്ധിയാര്‍ജ്ജിച്ച വന്‍കിട വിദേശനിക്ഷേപകര്‍ക്കെല്ലാം ലോകമെമ്പാടുമുള്ള ഓഹരിക്കമ്പോളങ്ങളില് പലതവണ ഭീമമായ നഷ്ടമുണ്ടായിട്ടുണ്ട് എന്ന കാര്യമാണത്. ദശലക്ഷക്കോടിക്കണക്കിനു ഡോളര് കൈയ്യിലുണ്ടായിരുന്ന ഈ നിക്ഷേപകഭീമന്മാര്‍ക്കു പോലും ഓഹരിക്കമ്പോളത്തില് വലുതായ നഷ്ടം സഹിയ്‌ക്കേണ്ടി വന്നിരിയ്‌ക്കെ, താരതമ്യേന നിസ്സാരരായ നമുക്ക് ഓഹരിക്കമ്പോളത്തില് നഷ്ടമുണ്ടാകാതിരിയ്ക്കുന്നതെങ്ങനെ! നിക്ഷേപകനെ നഷ്ടങ്ങളില് നിന്നു രക്ഷിയ്ക്കാനായി ആരുടെ പക്കലും ഒരു മാന്ത്രികക്കോലില്ലെന്നതാണു പരമാര്‍ത്ഥം. എങ്കിലും, മേലുന്നയിച്ച ചോദ്യത്തിന് എന്റേതായ ഉത്തരമിതാണ്: ഉവ്വ്, നഷ്ടം കുറച്ചുകൊണ്ടും ലാഭം പരമാവധി വര്‍ദ്ധിപ്പിച്ചുകൊണ്ടും സമര്‍ത്ഥനായ ഒരു നിക്ഷേപകന്ന് ഓഹരിക്കമ്പോളത്തില്, ഒരതിദീര്‍ഘകാലയളവില്, ഗണ്യമായ ലാഭമുണ്ടാക്കാന് തീര്‍ച്ചയായും കഴിയും.\n‘സമര്‍ത്ഥനായ’ നിക്ഷേപകന് നമ്മുടെ പ്രത്യേക താത്പര്യങ്ങള്‍ക്കനുസൃതമായാണ് നാം ഒരാളെ സമര്‍ത്ഥന് എന്നു വിശേഷിപ്പിയ്ക്കാറ്. സാമര്‍ത്ഥ്യം അളന്നു തിട്ടപ്പെടുത്താന് സാധിയ്ക്കുന്ന ഒന്നല്ല. ഓഹരിക്കമ്പോളത്തിന്റെ പശ്ചാത്തലത്തില് സാമര്‍ത്ഥ്യം എന്ന പദം കൊണ്ടെന്താണ് അര്‍ത്ഥമാക്കിയതെന്നു ഞാന് ക്രമേണ വ്യക്തമാക്കാം. ഈ ലേഖനം പല ഭാഗങ്ങളായായിരിയ്ക്കും അവതരിപ്പിയ്ക്കപ്പെടുന്നത്. അവയിലെ അവസാനഭാഗം പുറത്തിറങ്ങിക്കഴിയുമ്പോഴേയ്ക്കും സമര്‍ത്ഥന് എന്ന വാക്കുകൊണ്ടു ഞാനെന്താണ് അര്‍ത്ഥമാക്കിയതെന്നു വിശദീകരിച്ചു കഴിഞ്ഞിരിയ്ക്കും. ആ പ്രക്രിയയ്ക്കിടയില് നാം ഓഹരിക്കമ്പോളത്തിലെ ആഴമേറിയ കുഴികളില്‍ച്ചെന്നു ചാടാതിരിയ്ക്കാന് ശ്രദ്ധ വയ്ക്കുന്ന, ഗണ്യമായൊരു ലാഭം ദീര്‍ഘമായൊരു കാലയളവില് നമുക്കു നേടിത്തരാനുള്ള കഴിവുള്ള ഒരു നിക്ഷേപകച്ചവട മാര്‍ഗ്ഗം വിശദീകരിച്ചു കഴിഞ്ഞിരിയ്ക്കും.\n(‘ഇന്‍വെസ്റ്റ്‌മെന്റ് ഇന് ഇക്വിറ്റി’ എന്ന ശീര്‍ഷകത്തില് പത്തൊന്‍പതോളം ഭാഗം വരുന്നൊരു നീണ്ട ലേഖനം ഞാനെഴുതിയിരുന്നു. അതു മലയാളത്തിലേയ്ക്കു വിവര്‍ത്തനം ചെയ്യണം എന്നുയര്‍ന്ന ആവശ്യം മാനിച്ചു തയ്യാറാക്കിയ ലേഖനപരമ്പരയുടെ ആദ്യ ഭാഗമാണിത്.)\nPrevious article1930 കളില് ഉണ്ടായിരുന്ന വിചിത്രമായ ചില ബ്യൂട്ടി ട്രീറ്റ്മെന്റുകള്\nNext articleവിചിത്ര മാനസികാവസ്ഥകള് (Eccentric Psychiatric Syndromes)\nലക്ഷകണക്കിന് കോടിരൂപ ആളുകൾക്ക് നഷ്ടമായൊരു ചരിത്ര ദിവസം എന്ന് ഈ ദിനം രേഖപെടുത്തും\nഎവിടെ നിന്നാണ് മേത്തക്ക് ഷെയർ വാങ്ങുവാൻ അത്രയധികം പണം എന്ന് ആർക്കും അറിയില്ലായിരുന്നു !


പള്ളിവക സ്ഥലത്ത് ഇനി പൊലീസ് ക്വാട്ടേഴ്‍സുയരും\nVellarikkundu, First Published 9, Aug 2018, 1:33 AM IST\nവർഷങ്ങൾക്ക് മുൻപ് വാടക കെട്ടിടത്തിലായിരുന്ന പൊലീസ് സ്റ്റേഷന് ഇടവക പള്ളിവക സ്ഥലത്ത് ഇടം കൊടുത്തതും തലശേരി ആര്‍ച്ച് ബിഷപ്പ് തന്നെയായിരുന്നു\nകാസര്‍കോഡ്: കര്‍മനിരതരായി നാടിനെ കാക്കുന്ന പൊലീസുകാര് വന്നൊരു കാര്യം പറഞ്ഞാല് ചെയ്യാതിരിക്കാന് ആകുമോ. അതും വര്‍ഷങ്ങളായി സ്റ്റേഷനുമായുള്ള ബന്ധം കൂടെ പരിഗണിക്കുമ്പോള്. തലശേരി ആര്‍ച്ച് ബിഷപ്പ് പിന്നീട് ഒന്നും ആലോചിച്ചില്ല. താമസസൗകര്യത്തിനുള്ള ക്വാട്ടേഴ്‍സ് പണിയാന് വെള്ളരിക്കുണ്ട് പൊലീസിന് പള്ളിവകയായുള്ള 10 സെന്‍റ് സ്ഥലം ദാനമായി അങ്ങ് നല്‍കി.\nഇനി അവസാന നടപടി ക്രമങ്ങള് കൂടെ പൂര്‍ത്തിയായാല് പൊലീസ് ക്വാട്ടേഴ്‍സ് പള്ളിവക സ്ഥലത്ത് തലയുയര്‍ത്തി തുടങ്ങും. വർഷങ്ങൾക്ക് മുൻപ് വാടക കെട്ടിടത്തിലായിരുന്ന പൊലീസ് സ്റ്റേഷന് ഇടവക പള്ളിവക സ്ഥലത്ത് ഇടം കൊടുത്തതും തലശേരി ആര്‍ച്ച് ബിഷപ്പ് തന്നെയായിരുന്നു. വെള്ളരിക്കുണ്ട് ലിറ്റിൽ ഫ്‌ളവർ ഫെറോന ചർച്ചിന്‍റെ ഉടമസ്തതയിലുള്ള പത്തു സെന്‍റ് സ്ഥലമാണ് ഇപ്പോള് ദാനമായി നൽകാൻ തീരുമാനിച്ചിരിക്കുന്നത്.\n1984ൽ അന്നത്തെ ഇടവക വികാരിയായിരുന്ന ഫാ. അലക്സ് മണക്കാട്ട് ആണ് വെള്ളരിക്കുണ്ട് പൊലീസിന് പത്തു സെന്‍റ് ഭൂമി ആദ്യമായി ദാനം നൽകിയത്. പള്ളിക്കൊപ്പം പള്ളിക്കൂടം മാത്രമല്ല പൊലീസ് സ്റ്റേഷനും വേണമെന്ന തീരുമാനത്തിന്‍റെ ഭാഗമായാണ് അന്ന് ബിഷപ്പിന്‍റെ അനുവാദത്തോടെ പൊലീസ് വകുപ്പിന് വെള്ളരിക്കുണ്ട് പള്ളി സ്ഥലം വിട്ടു നൽകിയത്. പൊലീസ് സ്റ്റേഷന് പുറമെ വാടക കെട്ടിടത്തിലായിരുന്ന സിഐ ഓഫീസിനും പള്ളി തന്നെയാണ് പത്തു സെന്‍റ് സ്ഥലം ദാനം നൽകിയത്.\nമുന് കാസർകോട് ജില്ലാ പോലീസ് ചീഫായിരുന്ന കെ.ജി. സൈമണ് വെള്ളരിക്കുണ്ടിൽ എത്തിയപ്പോൾ നിലവിലെ വികാരി ഫാ. ആന്‍റണി തെക്കേമുറി യുമായി ചര്‍ച്ച നടത്തിയിരുന്നു. 20 സെന്‍റ് സ്ഥലമായിരുന്നു ക്വട്ടേഴ്‍സ് നിർമ്മാണത്തിനായി പൊലീസ് ചീഫ് അദ്ദേഹത്തോട് ആവശ്യപ്പെട്ടത്. അഭ്യർത്ഥന എഴുതി വാങ്ങിയ വികാരി അത് അന്തിമ തീരുമാനത്തിനായി ബിഷപ്പിന് കൈമാറി. തുടര്‍ന്ന് പൊലീസ് വകുപ്പിന് സ്ഥലം വിട്ടു നൽകി നാടിന്‍റെ വികസനത്തിന് കൂടെ നിൽക്കാൻ ബിഷപ്പ് വെള്ളരിക്കുണ്ട് പള്ളി കമ്മറ്റിയോട് നിർദ്ദേശിക്കുകയായിരുന്നു.\nപള്ളികമ്മറ്റി ആ നിര്‍ദേശം അംഗീകരിക്കുകയും ചെയ്തു. നിലവിലെ പൊലീസ് സ്റ്റേഷനോട് ചേർന്നുള്ള തെങ്ങിൻ തോപ്പിലാണ് വെള്ളരിക്കുണ്ട് പൊലീസിന് ക്വര്‍ട്ടേഴ്‍സ് കെട്ടിടം നിർമ്മിക്കുക. ഇതിന്‍റെ പ്രാരംഭ നടപടികളുടെ ഭാഗമായി കാഞ്ഞങ്ങാട് ആര്‍ഡിഒ സി. ബിജു സ്ഥലപരിശോധന നടത്തികഴിഞ്ഞു. സ്ഥലം പൊലീസ് വകുപ്പിന്‍റെ കൈവശം കിട്ടിയാല് നിര്‍മ്മാണ പ്രവര്‍ത്തനങ്ങള് അടക്കമുള്ള മറ്റ് നടപടികള് കാലതാമസമില്ലാതെ തന്നെ ആരംഭിക്കുമെന്ന് വെള്ളരിക്കുണ്ട് സിഐ എം. സുനില്‍കുമാര് ഏഷ്യാനെറ്റ് ന്യൂസ് ഓൺലൈനോട് പറഞ്ഞു.\nLast Updated 9, Aug 2018, 1:33 AM IST\nകൂടത്തായി കൊലപാതക പരമ്പര: ഷാജുവിനേയും മാതാപിതാക്കളേയും നാളെ വീണ്ടും ചോദ്യം ചെയ്യും